Raajje othee olhunbolhun gandehge thereyga: Ibu | Mihaaru\nއިބޫ މިއަދު ނ. ފޮއްދު އަށް ވަޑައިގެން އެ ރަށުގައި ދިރިއުޅޭ ކުޑަ ކުއްޖަކާ ސަލާމް ކުރައްވަނީ. - ފޮޓޯ: އެމްޑީޕީ\n11 ސެޕްޓެމްބަރ 2018 - 11:29 20 comments\nމި މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕޭނަށް ށ. އަތޮޅާއި ނ. އަތޮޅުގެ ބައެއް ރަށްތަކަށް ފެއްޓެވި ދަތުރުގައި، ނ. ފޮއްދޫގައި އިދިކޮޅު ސަޕޯޓަރުންނާ ބައްދަލު ކުރައްވައި އިބޫ ވިދާޅުވީ ރައީސް އަބްދުﷲ ޔާމީންގެ ސަރުކާރުން ނ. އަތޮޅުގެ ރަށްތައް ކުއްޔަށްދީ ހުސްކޮށްފައިވާ ކަމަށެވެ.\nއިބޫ މިއަދު ނ. ފޮއްދު އަށް ވަޑައިގެން އެ ރަށުގައި ދިރިއުޅޭ ޒުވާނަކާ ސަލާމް ކުރައްވަނީ. - ފޮޓޯ: އެމްޑީޕީ\nރަށްތައް ކުއްޔަށް ދިނަސް، ރަށްތައް ތަރައްގީ ކުރުމުގައި ފައިސާ އާއި މަސައްކަތް ކުރުމުގައި ދަތިތަކެއް ހުރި ކަމަށް އިބޫ ވިދާޅުވި އެވެ. އަދި ރަށްތައް ދޫކޮށްފައި ހުރީ ހައްގުވެރިންނަށްތޯ ދެނެގަތުމުގެ މަސައްކަތް ކުރަން އުނދަގޫވެފައިވާ ކަމަށް ވެސް ރައްޔިތުންގެ މަޖިލީހުގެ ހިންނަވަރު ދާއިރާގެ މެމްބަރު އިބޫ ވިދާޅުވި އެވެ.\n"ބައެއް ރަށްރަށް ދެ މީހުންނަށް، ތިން މީހުންނަށް ދެވި އަނެއް ބައި މީހުންނަށް ތިން ރަށް ހަތަރު ރަށް އެއް ނަމެއްގައި ދެވި މިކަހަލަ އޮޅުންބޮޅުންގަނޑެއްގެ ތެރޭގައި ރާއްޖެ އޮތީ،" އިބޫ ވިދާޅުވި އެވެ.\nއިދިކޮޅު ވެރިކަމެއްގައި ފުރަތަމަ ކަމަކަށް އޮންނާނީ ރަށްތައް ދެވިފައި ހުރީ އެންމެ ރަނގަޅު މީހުންނަށްތޯ ބަލައި އެކަން ހައްލު ކުރަން ކަމަށް އިބޫ ވިދާޅުވި އެވެ. އަދި އިދިކޮޅު ވެރިކަމެއްގައި ރަށްތައް ތަރައްގީ ކުރުމަށް ބޭނުންވާ ލުއި ލޯން ހަމަޖައްސައި ދެއްވާނެ ކަމަށް ވެސް އިބޫ ވިދާޅުވި އެވެ.\nއިބޫ މިއަދު ނ. ފޮއްދު އަށް ވަޑައިގެން އެ ރަށުގައި ތިބި އިދިކޮޅު ސަޕޯޓަރުންނާ ބައްދަލު ކުރައްވައި ވާހަކަ ދައްކަވަނީ. - ފޮޓޯ: އެމްޑީޕީ\nއިދިކޮޅު ފަރާތްތައް ގުޅިގެން ރިޔާސީ އިންތިޚާބަށް ނުކުތީ، ސިޔާސީ ކަންކަމުގައި ހިޔާލު ތަފާތުވުންތަކެއް ހުރި ނަމަވެސް، އެންމެން ގަބޫލު ކުރާ ބަދަލުތަކެއް ރާއްޖެ އަށް ގެންނަން ބޭނުންވާތީ ކަމަށް އިބޫ ވިދާޅުވި އެވެ. އަދި އިދިކޮޅު ޕާޓީތައް ގުޅިގެން ނުކުތީ، ސިޔާސީ ފިކުރު އެއްކިބާކޮށްފައި، ރައްޔިތުންނާއި ގައުމުގެ ހައްގުގައި ކަމަށާއި ރައްޔިތުން ވެސް މިކަން ގައުމީ ކަމެއްގެ ގޮތުގައި ދުށުމަށް އިބޫ އެދިވަޑައިގެންނެވި އެވެ.\nއިބޫ ވިދާޅުވި ގޮތުގައި ސަރުކާރުން، ދައުލަތުގެ ފައިސާ ނަހަމަ ގޮތުގައި ބޭނުންކޮށް، އެ އަށް ވީނުވީއެއް ނޭނގެ އެވެ. އަދި ރައްޔިތުން ދެއްކި އެތައް ބިލިއަން ރުފިޔާއެއް "ވަގަށް" ނަގާފައިވާ ކަމަށް އޭނާ ވިދާޅުވި އެވެ. އެހެންވެ، ސިޔާސީ ފިކުރު އެއްކިބާކޮށް، ގައުމު ހަމަ މަގަށް އަޅުވަން ޖެހޭ ކަމަށް އޭނާ ވިދާޅުވި އެވެ.\n"އަޅުގަނޑުމެން ކުރާ ދަތުރުތަކުގައި ދެވޭ ރަށްރަށުގައި ކަން އޮތް ގޮތް ވަރަށް ސާފުކޮށް އެނގޭ. ރައްޔިތުންނަށް ދިމާވެފައި އޮތް ކަންކަމުން އަރައިގަންނަން ބޭނުންވޭ. ގައުމު ބަދަލު ކުރަން ބޭނުންވޭ. ވަރަށް ބޮޑުތަނުން 23 ސެޕްޓެމްބަރުގައި މި އިއްތިހާދަށް ތާއީދު ލިބިގެންދާ ތަން އެބަ ފެނޭ،" އިބޫ ވިދާޅުވި އެވެ.\nއިތުރު ލިޔުންތައް އެމްޑީޕީ ދިވެހި ސަރުކާރު އިދިކޮޅު ފަރާތްތައް ނ. އަތޮޅު ކޮރަޕްޝަން ރައީސް އިބްރާހިމް މުހައްމަދު ސޯލިހް ރާއްޖެ ކޮރަޕްޝަން ރައީސް އަބްދުﷲ ޔާމީން


Shamsuddin adhi Feydhoo schooL ge KurimathiLun Hama Hama Nimumeh\nތޫފާން “ފްލެމްބޮޔަން” ގެ ސަބަބުން ދެކުނު ...\nއައްޑޫސިޓީ މައިލޯ އިންޓަރ ސްކޫލް ފުޓްބޯޅަ މުބާރާތުގައި ޝަމްސުއްދީން ސްކޫލްގެ 14 އަހަރުން ދަށުގެޓީމް ކުޅުނުމެޗް އެއްވަރުވެގެން ނިމިއްޖެވެ.\nހިތަދޫ ސްޓޭޑިއަމްގައި އިއްޔެ މެންދުރު ފޭދޫ ސްކޫލްގެ ޓިމާ ބައްދަލުކޮށް ޝަމްސުއްދީން ސްކޫލްގެ ޓީމް ކުޅުނު މިމެޗް އެއްވަރުވެފައިވަނީ އެއްވެސް ކޮޅަކަށް ލަނޑެއްނުޖެހި ދެޓީމް އެއްވަރުވެގެންނެވެ.\nއިއްޔެގެ މިމެޗްގައި ޝަމްސުއްދީން ސްކޫލްޓީމްގެ ފަރާތުން ރަގަޅު ކުޅުމެއް ފެނިގެން ގޮސްފައިވާއިރު މެޗްގެ އެންމެ ފަހު މިނިޓްގެ ތެރޭގައި ޝަމްސުއްދީންގެ ކުޅުންތެރިއަކު ފޮނުވާލި ބޯޅައެއް ފޭދޫ ސްކޫލްގެ ގޯލްތެރެއަށް ވަދެގެން ރެފްރީ އެއީ ލަނޑެއްކަމަށް ނިންމާ އަދި ސްކޯބޯޑަށްވެސް ޝަމްސުއްދީން ސްކޫލުން ލަނޑެއް ޖެހިކަމަށް ބަދަލުކުރުމުން ޝަމްސުއްދީން ސްކޫލްގެ ކުޅުންތެރީންނާއި އޮފިޝަލުން އުފާފާޅުކޮށް ހަދާފައިވެއެވެ. އެހެން ނަމަވެސް ލައިންސްމަން ކުއްލިއަކަށް ދިދަ ހިއްލާލުމުން ރެފްރީ ފަހުން ނިންމީ އެއީ ލަނޑެއްނޫންކަމަށެވެ.\nއިއްޔެ މެޗާއެކު މިމުބާރާތުގައި މިދެޓީމް ކުޅެންޖެހޭ މެޗްތައް ނިމުނުއިރު މިދެޓީމަށްވެސް ލިބިފައިވަނީ4ޕޮއިންޓެވެ. އަދި މިދެޓީމުވެސްވަނީ މުބާރާތުން ކަޓާފައެވެ.


Nathhaali bali alun fenunee kon goaheh hedhigen?\nއިންފްލުއެންޒާ ވެކްސިން ޖަހަނީ--\nހިމަބިހި ނައްތާލާފައިވާ ކަމަށް ބުނެ ޑަބްލިއުއެޗްއޯއިން ރާއްޖެއަސް އެވޯޑެއް ދެނީ\nކުޑަކުއްޖަކަށް ވެކްސިން ދެނީ\nސްކޫލުތަކަށް ކުޑަކުދިން ފޮނުވުން މި ދުވަސްވަރު ރައްކާތެރިތޯ މީހަކު ޓުވިޓާގައި ކުރި ސުވާލަކަށް ޖަވާބު ދެއްވަމުން ކުޑަކުދިންގެ ބަލިތަކަށް ހާއްސަ ޑޮކްޓަރު އަހުމަދު ފައިސަލް ވިދާޅުވި ގޮތުގައި މާލޭގައި ވެސް އަދި އެހެން ރަށްރަށުގައި ވެސް ވެކްސިން ނުޖަހާ ކުދިން "އަޑިއަޑިން" ސްކޫލުތަކަށް ވައްދަ އެވެ. އަދި ވަރަށް ގިނަ ވެކްސިން ނުޖަހާ ކުދިން ވައްދާ ސްކޫލެއް އައްޑޫ ސިޓީގައި އެބަހުއްޓެވެ. އެކަމާ ގުޅިގެން ބައެއް އެހެން ޑޮކްޓަރުން ވެސް ވަނީ ވެކްސިން ނުޖަހާ ކުދިން ސްކޫލަށް ވެއްދުވުން ހުއްޓުވަން ގޮވާލައިފަ އެވެ.\nއެކަމާ ބެހޭ އިތުރު ތަފްސީލެއް ދެއްވަމުން މި މައްސަލަތައް މިހާރު ވަރަށް ކައިރިން ބަލަމުން އަންނަ ޑޮކްޓަރަކު "އަވަސް"އަށް ވިދާޅުވި ގޮތުގައި ވެކްސިންއަކީ އެ އޮންނަ އުމުރުގައި ޖަހަން ޖެހޭ އަދި ނުޖަހައިފި ނަމަ ހަމައެކަނި ކުއްޖާގެ ބަދަލުގައި މުޅި މުޖުތަމައުއަށް ވެސް އޭގެ އަސަރު ފޯރާނެ ކަމެކެވެ. މީގެ ކުރިން އެހެން ގައުމުތަކުގައި މީސުލްސް ވެކްސިން ޖަހަން ދެކޮޅު ހެދުމުން ވަނީ އަލުން ވަރަށް ބޮޑަށް ހިމަަބިހި ފެތުރިފަ އެވެ. އަދި ރާއްޖޭގައި ވެސް ވެކްސިން ނުޖަހާ ތިބޭ ކުދިން ގިނަވި ވަރަކަށް އަލުން އެ ބަލިތައް ފެންނަން ފަށައި އެ ފެތުރުމުގެ ފުރުސަތު އެބައޮތެވެ.\n"ހާއްސަކޮށް ހިމަބިހި ހުރި ކުއްޖަކު އިޝީން ތަނެއްގައި އޭގެ ބައިގަޑިއިރު ފަހުން އެހެން ކުއްޖަކު އައިސް އިޝީންދެފިއްޔާ ވެސް އެ ބަލި ޖެހުމުގެ ފުރުސަތު އެބައޮތް. މިއީ ވަރަށް ހަލުވި މިނެއްގައި ވަރަށް ގިނައިން ފެތުރޭ ކަމެއް. އެހެންގައުމުތަކަށް ވުރެ އަވަހަށް ރާއްޖެއިން އެ ބަލި ނައްތާލެވުނީ އެއީ ހަމައެކަނި އާބާދީ ކުޑަވުމެއް ނޫން. އެކަން ކުރެވުނީ ވެކްސިން ޖެހި މީހުންގެ އާބާދީ ބޮޑުވީމަ. ބައެއް ގައުމުތަކުން ވެސް އޭގެ މިސާލު އަޅުގަނޑުމެންނަށް ފެނޭ. ބަލި ނައްތާލުމުގެ އެންމެ ބޮޑު ހުރަހަކަށްވާނީ ވެކްސިން ނުޖަހާ އާބާދީ ބޮޑުވުން،"\nމާލޭގައި ގަވައިދާ ހިލާފަށް އުޅޭ ގިނަ ބިދޭސީން\nހިމަބިހި އަލުން ފެތުރެން ފެށީ ވެކްސިން ނުޖަހާތީ ކަމަށް ގިނަ ފަރާތްތަކުން ބުނިކަމުގައިވީ ނަމަވެސް އެކަމާ ކޮންމެވެސް މިންވަރަކަށް ހިޔާލު ތަފާތުވުމެއް ވެސް އުޅެ އެވެ. އެއީ "ރާއްޖެއިން ހިމަބިހި ނައްތާލައިފީމޭ" ބުނެ އެވޯޑު ހިފައިގެން ތިބިއިރު ހިމަބިހި ނައްތާ ނުލައި ހުރި ގައުމުތަކުން، އަދި އެ ވެކްސިން ޖަހާފައި ހުރި ކަމެއް ވެސް ނޭނގޭ އެތައް ބަޔަކު ކޮންމެ ދުވަހަކު ރާއްޖެ އައިސް މިތަނުގައި ތާށިވެފައި އެބަހުއްޓެވެ.\n"ދުނިޔެ މިހާރު މި އޮތީ ދަތުރުފަތުރު ގުޅާލާފައި. ގައުމަށް ކޮންމެ މީހަކު ވެސް ވަދެ ނިކުމެ ހަދަންވީ މަސައްކަތް ވެސް ކުރަންވީ. މިސާލަކަށް ރާއްޖެއިން އެކީ ބައްޔެއް ނައްތާލާފައިވީ ނަމަވެސް އެ ބައްޔަށް ވެކްސިން ނުޖަހާ ހުރި ނުވަތަ އޭގެ އަސަރުތަކެއް ހުރި މީހަކު މި ގައުމަށް ވަދެ މިތަނުގައި ދިރިއުޅެން ފެށީމަ ފެތުރުމުގެ ފުރުސަތު އޮންނާނެ،" އޭނާ ވިދާޅުވި އެވެ.\nޑރ. ޒަކަރިއްޔާ | ފޮޓޯ ޕީއެސްއެމް\n"އިސްލާމް ދީނުގެ އަލިފު އެނގޭ މީހާއަށް ވެސް އެވަރު އެނގޭނެ. ރަސޫލުން ނުކުރައްވާ ކަމަކީ ހަރާމް ކަމަކަށް ވާކަށް ލާޒިމެއް ނޫން އެއްގޮތަކަށް ވެސް،" ޒަކަރިއްޔާ ވިދާޅުވި އެވެ.\n"މިސާލަކަށް އަޅުގަނޑުމެންގެ ތެރޭގައި އެބަތިބި އާފަލެއް ކާލައިގެން ވެސް އެލާޖިކްވެ ފުރާނަދާ ހިސާބަށް ގޮސްފައި ތިބި މީހުން. ބައެއް ބޭސްތައް ނުކެވޭ މީހުން އަދި ބައެއް މޭވާ އާއި ތަރުކައިރި ވެސް ކައިގެން ގެއްލުންވާ މީހުން އެބަތިބި. އެކަމަކު އޭގެ މާނައަކީ ބޭހާއި ތަރުކާރި އާއި މޭވާއަކީ ހަރާންވެފައި އެންމެނަށް ކެއުން މަނާ އެއްޗަކަށް ނުވޭ. ހަމަ އެގޮތައް ވެކްސިން ޖަހައިގެން މީހަކަށް ގޮތެއް ވިޔޭ ކިޔައިގެން ވާހަކަަ ދެއްކި ނަމަވެސް ބޮޑެތި ސިއްހީ ޖަމިއްޔާ ޖަމާއަތްތަކާއި ގައުމުތަކުން ބަލައިގަނެ، އޭގެން ކުރާ ފައިދާ ބޮޑު ކަމަށް ނިންމާފައިވާ އެއްޗެއް ވެކްސިންއަކީ،" ޒަކަރިއްޔާ ވިދާޅުވި އެވެ.\n"ގިނަ މީހުންނަށް ވެކްސިން ދިނީމަ މުޖުތަމައުގަ ވެކްސިން ނުޖަހާ ތިބި މީހުންނަށް ވެސް އޭގެ ފައިދާ ކުރޭ. އަދި ބަލިތަކުން ކޮންމެވެސް ވަރަކަށް ސަލާމަތް ކުރެވޭ، ރާއްޖޭގައި ވަރަށް ގިނަ ބަލިތައް މި ނުފެންނަ ސަބަބަކީ 90 ޕަސަންޓަށް ވުރެ ގިނަ މީހުން ވެކްސިން ޖަހާތީ. މިސާލަކަށް ގިނަ މީހުން ރިފިއުޒްކޮށްފައި ވެކްސިން ނުޖަހަންޏާ ބަލި ފެތުރޭނެ،" ޑރ. އަރޫނާ ވިދާޅުވި އެވެ.


Covid akee lolah nufenna bodu tsunami eh : Foreign Minister Shahid – Iru\nކޮވިޑަކީ ލޮލަށް ނުފެންނަ ބޮޑު ސުނާމީއެއް: ފޮރިން މިނިސްޓަރު ޝާހިދު\nލަހޫ· 26 ޑިސެންބަރު 2020\nކޮވިޑަކީ މުޅި ދުނިޔެ ސުންނާފަތި ކުރަމުން އަންނަ، ލޮލަށް ނުފެންނަ ބޮޑު ސުނާމީއެއްގެ ކަމަށް ފޮރިން މިނިސްޓަރު އަބްދުﷲ ޝާހިދު މިއަދު ސިފަކުރައްވައިފިއެވެ.\nފޮރިން މިނިސްޓްރީން މިއަދު ހެނދުނު ގައުމީ އެއްބައިވަންތަކަމުގެ ދުވަހުގެ މުނާސަބަތުގައި ބޭއްވި ރައްމިއްޔާތުގައި މިނިސްޓަރު ވިދާޅުވީ 2004 ވަނަ އަހަރުގެ ސުނާމީގައި ރާއްޖެއަށް ލިބުނު ގެއްލުން ވަރަށް ގާތުން އެ މަނިކުފާނަށް ފެނިވަޑައިގެން ކަމަށެވެ.\nއެދުވަހު ރާއްޖެއަށް ލިބުނު ގެއްލުންތައް މިނިސްޓަރު ސިފަކުރެއްވީ ހަނގުރާމައިގެ މައިދާނެއްގައި ލިބުނު ގެއްލުންތަކެއް ފަދައިންނެވެ.\n“އަޅުގަނޑުމެންގެ ގެދޮރާއި އަޅުގަނޑުމެން ބިނާތައް ފުނޑުފުނޑުވެ ރަށްތައް ގޮވާފައި ހުއްޓާ އަޅުގަނޑު ދުށިން. ރާއްޖޭގެ ލޮލުން އެދުވަހު އަންނަމުން ދިޔަ ކަރުނަ އަޅުގަނޑު ވަރަށް ގާތުން ދުށިން،” މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ ސުނާމީގައި ލިބުނު ގެއްލުމާއި، ހިތްދަތިކަމާއި ބިރުވެރިކަމުން އަރައިގަތުމުގައި ރާއްޖެ ހޯދި ކާމިޔާބީގެ ހަގީގީ މަސްދަަކީ ރައްޔިތުންގެ އެއްބައިވަންތަކަމާއި އެއްބައެއް ވަންތަކަން ކަމަށެވެ.\nސުނާމީގެ ހިތްދަތި ދުވަސްތަކަށް 16 އަހަރު މިއަދު ވެގެންދާއިރު ދިވެހި ރާއްޖެއާއި، މުޅި ދުނިޔެ ކުރިމަތިލާފައިވަނީ މާނުރައްކާތެރި ލޮލަށް ނުފެންނަ ސުނާމީއަކާއިކަމަށް މިނިސްޓަރ ވިދާޅުވިއެވެ. ކޯވިޑްގެ ނުރައްކާތެރި ވައިރަސްގައި ދުނިޔޭގެ އެތައް ބަޔަކު މަރުވެ، އެތައްބަޔަކު މިކަމުގެ ހިތްދަތިކަމުގައި އުޅެމުންދާކީ މިއަދު އޮތް އެންމެބޮޑު ގޮންޖެނުންކަން ޝާހިދު ފާހަގަކުރެއްވިއެވެ. އަދި މިކަމުން އަރައިގަތުމަށްވެސް ދިވެހި ޚިދުމަތްތެރިން ދައްކަމުންދާ ހިތްވަރާއި، އެއްބައިވަންތަކަމަކީ ޝުކުރުވެރިކަމާއިއެކު ފާހަގަކޮށްލަންޖެހޭ ޚިދުމަތްތަކެއްކަމަށް މިނިސްޓަރ ޝާހިދު ވިދާޅުވިއެވެ.\n“އަޅުގަނޑުމެންގެ ކުރިމަތީގައި އަޅުގަނޑުމެންނަށް މިއަދު ހަމަލާ ދެމުން މިދާ ސުނާމީ އަކީ ކުދިކުދި ވައިރަސްތަކެއްގެ ސިފައިގައި އަޅުގަނޑުމެންގެ މުޅި މުޖުތަމައުއަށް ހަމަލާދެމުންދާ ސުނާމީއެއް. މުޅި ދުނިޔެ ފަނާކުރަމުންދާ ސުނާމީއެއް. މުޅި ދުނިޔޭގެ ހުރިހަ ބޯޑަރުތައް ބަންދުކޮށް ދުނިޔޭގެ ހުރިހާ ގުޅުންތައް ބުރި ބުރި ކުރަމުންދާ ސުނާމީއެއް. އަޅުގަނޑުމެންގެ ތެރެއިން ގިނަ އަޚުންނާއި، އުޚުތުން އެނުރައްކަލުގައި އެވަބާގައި ޖެހި، އަޅުގަނޑުމެންނައި ވަކިވެ އަލްވަދާއު ކިޔާފައިވާ ސުނާމީއެއް. އެހެން ނަމަވެސް މިނުރައްކާތެރި ދަނޑިވަޅުގައިވެސް ދިވެހި ރާއްޖޭގެ ރައްޔިތުން ދައްކަވަމުން ގެންދަވާ ވަރުގަދަ ހިތްވަރާއި، އެކުވެރިކަމަށްޓަކައި އަޅުގަނޑުމެން ފަޚުރުވެރިވަން” މިނިސްޓަރ ޝާހިދު ވިދާޅުވިއެވެ.\nމިއަދުގެ ރަސްމިއްޔާތުގައި މިނިސްޓަރ ޝާހިދު ވަނީ ސުނާމީ ހާދިޘާގައާއި، ކޯވިޑްގެ ނުރައްކާތެރި ހާލަތުގައިވެސް ރާއްޖެއަށް އެކި ގޮތްގޮތުން އެހީތެރިކަން ފޯރުކޮށްދެމުންދާ ބައިނަލް އަޤުވާމީ ފަރާތްތަކަށް ހިފެހެއްޓުމެއްނެތި ޝުކުރު އަދާކުރައްވާފައެވެ. އަދި ރާއްޖެއަށް މިފަދަ ހިތްދަތިކަމުން އަރައިގަނެވުމުގައި ލިބުނު ބޭރުގެ އެހީތެރިކަމަކީ އަބަދުވެސް ދީލަތިކަމާއިއެކު ލިބެމުންދާ އެހީތަކެއްކަމަށް މިނިސްޓަރ ޝާހިދު ފާހަގަކުރެއްވިއެވެ.


Islaahee masahkathu gai enme inch eh ves fahathah nujeheynan: Qasim\nއިސްލާހީ މަސައްކަތުގައި އެންމެ އިންޗިއެއްވެސް ފަހަތަށް ނުޖެހޭނަން: ގާސިމް\nގުޅިފައިވާ އިދިކޮޅު ފަރާތްތަކުން ކުރަމުން ގެންދާ އިސްލާހީ މަސައްކަތްތަކުގައި އެންމެ އިންޗިއެއްވެސް ފަހަތަށް ނުޖެހޭނެ ކަމަށް ޖުމްހޫރީ ޕާޓީގެ އިދިކޮޅު ލީޑަރު ގާސިމް އިބްރާހީމް ވިދާޅުވެއްޖެ އެވެ.\nއާ އަހަރު ފެށުމުގެ މުނާސަބަތުގައި ގާސިމް ނެރުނު ބަޔާނުގައި ވިދާޅުވެފައިވަނީ ދިވެހި ރައްޔިތުންނާ ދުުރގައި އަދި ނުހައްގުން ކިތަންމެ ބޮޑު އަނިޔާތަކަކާއި ހިތްދަތިކަމެއް ތަހައްމަލު ކުރަން ޖެހުނު ނަމަވެސް އިސްލާހީ މަސައްކަތްތަކުގައި ދެމި ހުރުމަކީ އެމަނިކުފާނުގެ އަޒުމެއް ކަމަށެވެ. އަދި ގާސިމް ހުންނެވީ ދިވެހި ރައްޔިތުންގެ ހުވަފެންތަކާއި އުންމީދުތައް ހަގީގަތަކަށް ހަދައިދިނުމަށް ކުރަންޖެހޭ މަސައްކަތްތައް ކުރުމަށް އިހުލާސްތެރިކަމާއެކު ވަރަށް ގާތުގައި ކަމަށެވެ.\nކުރިއަށް އޮތް އަހަރަކީ ރައްޔިތުންގެ ހުވަފެންތައް ހަގީގަތަކަށް ހެދުމަށް އެންމެ މުހިންމު އަހަރު ކަމަށާއި އަންނަ އަހަރު އޮންނަ ރިޔާސީ އިންތިހާބުގަިއ ރައްޔޮތުންގެ ހުވަފެންތައް ހަގީގަތަކަށް ހަދައިދޭނެ ވެރިޔަކު އިންތިހާބު ކުރުމަށް އިލްތިމާސްކުރެއްވި އެވެ.\nގާސިމް ވިދާޅުވީ ދިވެހި ރައްޔިތުން މިއަދު ދެކޭ ހުވަފެނަކީ ރާއްޖެ މިއަދު ތަޖުރިބާ ކުރަމުންދާ ސިޔާސީ، އިޖްތިމާއީ، އިގްތިސޯދި އަދި ހާރިޖީ އެންމެހާ އަޑިގުޑަންތަކުން ވީހާވެސް އަވަހަކަށް އެރުން ކަމަށެވެ. ހުރިހާ އެންމެނަށް އަދުލު އިންސާފުގެ ޔަގީންކަން ލިބި ގާނޫނު އަސާސީން ލިބިދިނުމަށް ބަޔާންކުރާ އެންމެހާ ހައްގުތައް ކަށަވަރުކޮށްދިނުން ކަމަށެވެ.\nދީނީ ހިޔާލު ތަފާތުވުންތައް ނެތް، އިސްލާމީ އަގީދާގައި ސާބިތުކަންމަތީ ތިބި، އަމާންވެއްޓެއް ގާއިމްވެފައި އޮތުމާއި، ޒަމާނީ ތައުލީމް ހުރިހާ ކުދިންނަށް ލިބިދޭ ތަނަކަށް ރާއްޖެ ވުމަކީވެސް އާ އަހަރެއް ފެށޭއިރު ދިވެހިން ދެކެމުން އަންނަ ހުވަފެނެއް ކަމަށެވެ. ފުރިހަމަ ސިއްހީ ނިޒާމެއްގެ ފަސޭހަކަން ލިބި ނާޖާއިޒް ފައިދާތަކުގެ އަޅުންނަށް ވުމަށް މަޖުބޫރު ނުކުރާ ހަރުދަނާ ޖީލެއް ބޮޑުކުރާ ތަނަކަށް ރާއްޖެ ވުން ކަމަށެވެ. އަދި ސަލާން ޖަހަން ނުޖެހި އަމއިްލަ ވަޒަނުގައި އުފާވެރި ކަންމަތީ އުޅެވޭ މީހަކަށް ވުމާއި، ތަހުޒީބު މުޖުތަމައު ތަކެކޭ އެއްގޮތަށް ޗުއްޓީތަކުގައި އާއިލާ އާއެކު ޗުއްޓީ ހޭދަކޮށްލަން އެކި ތަންތަނަށް ދިއުމުގެ ފުރުސަތު ލިބޭ ބަޔަކަށް ދިވެހިން ވުން ކަމަށެވެ.\nއާ އަހަރުގެ މުނާސަބަތާއި ގުޅިގެން އެންމެހާ ދިވެހިންނަށް ތަހުނިޔާ ފޮނުވިއިރު ގާސިމް ހުންނެވީ ޖަރުމަނު ވިލާތުގަ އެވެ. ގާސިމް ޖަރުމަނަށް ވަޑައިގަތީ ބޭސްފަރުވާއަށް ސިންގަޕޫރަށް ވަޑައިގެންނެވުމަށްފަހުގަ އެވެ.\nއަލީ ވަހީދު ދިރިއުޅޭގެ ފުލުހުން ފާސްކުރަނީ


Anhenaku maraalaafai social media gai eynaa kamah hedhigen ulhunu meeheh hoadhai shareeahthah haazirukohffi! – Iru\nއަންހެނަކު މަރާފައި ސޯޝަލް މީޑިޔާގައި އޭނާކަމަށް ހެދިގެން އެގޭގައި އުޅުނު މީހެއް ހޯދައި ޝަރީއަތަށް ހާޒިރުކޮށްފި!\nއެމެރިކާ މީހެއް އޭނާ ލޯބިވެގެން އުޅޭ ކުއްޖާ، ނެވާޑާގައި ހުންނަ ހަނަފަސް ސަހަރާއަށް ކިޑްނެޕް ކޮށްގެން ގެންގޮސް މެރުމަށްފަހު އެ އަންހެންމީހާގެ ގޭގައި ދިރިއުޅެފައިވާކަމަށް އެމެރިކާގެ ފުލުހުން ހާމަ ކޮށްފިއެވެ. މި މައްސަލައިގެ ދައުވާ މިހާރު ވަނީ އޭނާގެ މައްޗަށް އެމެރިކާގެ ފެޑްރަލް ކޯޓެއްގައި ވަނީ އުފުލާފައެވެ.\nއުމުރުން 40 އަހަރުގެ ޖޯން މެތިއު ވަނީ މި މައްސަލާގައި މިދިޔަ ހޯމަ ދުވަހު ކޯޓަށް ހާޒިރުކޮށްފައެވެ. އަދި ކޯޓުން މައްސަލަ ނިމެންދެން މި މީހާ މިހަރުވަނީ ހައްޔަރު ކުރެވިފައެވެ.\nފޮޓޯ ޝޫޓިންގ އަކަށް ގެންދިޔުން\nނެވާޑާގެ ހަނަފަސް ސަހަރާއަކަށް ގެންގޮސްފައިވަނީ ފޮޓޯ ޝޫޓިންގ އަށް ކަމަށް ބުނެއެވެ. މި ފޮޓޯ ޝޫޓިންގ އަކީ “ބޮންޑޭޖް” ތީމަށް ނަގާ ފޮޓޯ ޝޫޓިންގ އެއްކަމަށް ބުނެ، 33 އަހަރުގެ މި އަންހެން މީހާގެ މަރާލާފައި ވަނީ، އަތާއި ފައި ޒިޕްޓައިން ބަދެ، ބިމަށް ޖަހާފައި އިން ހޮޅިދަނޑިއެއްގައި ބަނދެ، ޑަކްޓޭޕް އަނގައާއި ނޭފަތް މަތީ ޑަކް ޓޭޕް އަޅައި ނޭވާ ހާސްކޮށްގެންނެވެ. އަންހެން މީހާ މަރުވުމުން، މޮހާލައި، ލައިގެން ހުރި ހެދުން ބާލުވައި ހުސް ހަށިގަނޑު ސަހަރާއަށް އެއްލާލާފައި އައީ ކަމަށް ފުލުހުންގެ ފަރާތުން މައުލޫމާތު ލިބެއެވެ.\nހަށިގަނޑު ފެނުނު ގޮތް\nމަރާލާފައިވާ މީހާގެ ހަށިގަނޑު ފެނުނީ ދަތުރުކުރަމުން ދިޔަ އާއިލާއަކުން، ސަހަރާގައި ހުރި ފާހަނަ އަކަށް ދާން މަޑުކޮށްގެން ތިއްބާ ދަތުރުގެ ބައިވެރިން ކުރެ ބަޔަކު ސަހަރާތެރެއަށް ނުކުމެ އުޅެނިކޮށެވެ.\nޖޯން މެތިއު ފުލުހުންނަށް ކިޔާދިން ގޮތުން، އޭނާ ވަނީ އަންހެން މީހާ މަރާލުމަށްފަހު އެ އަންހެން މީހާގެ ގެއަށް ގޮސް އެ އަންހެންމީހާއަށް ހެދިގެން އެ އާއިލާގެ މީހުންނާއި ވާހަކަ ދައްކާފައި ކަމަށް ވެއެވެ.\nއަންހެން މީހާ ނެތްކަން އެނގުނު ގޮތް\nއަންހެން މީހާ ނެތްކަން އެނގުނީ އޭނާގެ ހަބަރެއް ނުވެގެން އޭނާގެ ރައްޓެއްސެއް ފުލުހަށް ރިޕޯޓް ކުރުމުންނެވެ. އަވަށްޓެރިން ޕޮލިހަށް ހާމަކޮށްފައިވާ ގޮތުގައި އެ އަންހެން މީހާ ނުފެންނަތާ2މަސްވެފައި ވާއިރު، އެ އަންހެން މީހާގެ ގެއިން، އޭނާގެ ލޯބިވެރިޔާ ކަމަށް ބެލެވޭ މީހަކު ވަދެ ނުކުމެ ހަދައެވެ.\nއަންހެން މީހާގެ ހަށިގަނޑު ފެނުނު އިރު، ކާކު ކަން ވަކިކުރަން ނޭނގޭ ވަރަށް ވަނީ ދުވަސްވެފައެވެ. އަދި އަންހެން މީހާއަކީ ކާކުކަން ދެނެވުނީ މިދިޔަ ނޮވެމްބަރު މަހު، އޭނާގެ ދަތްތަކަށް ކޮށްފައިވާ ފަރުވާތަކަށް ބަލައިގެންނެވެ.


Male' Noon Sarahahdhegge Viyafaari Hidhumaiy Dhey Gadi Thah Badhal Kuraakah Naangan: HPA\nމާލެ ނޫން ސަރަހައްދެއްގެ ވިޔަފާރި ހިދުމަތް ދޭ ގަޑިތައް ބަދަލު ކުރާކަށް ނާންގަން: އެޗްޕީއޭ\nގްރޭޓާ މާލޭ ރީޖަން ނޫން އެއްވެސް ސަރަހައްދެއްގައި ހިންގާ ކެފޭ/ހޮޓާ ނުވަތަ ރެސްޓޯރެންޓްތަކުގެ ޚިދުމަތްތައް ދިނުން ހުއްޓައިލާން އެއްވެސް ސިފައެއްގައި އަންގާފައި ނުވާނެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން މިފަދައިން ބުނެފައި މިވަނީ މިއަދުން ފެށިގެން އައްޑޫސިޓީގެ ފިހާރަތަކާއި ކާބޯތަކެތީގެ ހިދުމަތް ދެވޭނީ ކޮންމެ ދުވަހެއްގެ އިރުއޮއްސުމާއި ހަމައަށް ކަމަށް އައްޑޫސިޓީ ކައުންސިލުން އަންގާފައި ވަނީ އެ އިދާރާގެ ލަފާގެ މަތިން ނޫން ކަމަށް ބުނެފައި ވަނިކޮށެވެ. އަދި އެޗްޕީއޭ އަށް ރައްދު ދެއްވާ އައްޑޫ ސިޓީ ކައުންސިލްގެ މޭޔަރު އަބްދުﷲ ސޯދިގު (ސޯބެ) ވިދާޅުވީ ސިޓީ ކައުންސިލުން އަންގާފައިވާ އެންގުމަކީ ޑިރެކްޓަ ޖެނެރަލް އޮފް ހެލްތު ސާވިސަސްއާ މަޝްވަރާކޮށް، އައްޑޫ ކޮވިޑް-19 ޓާސްކްފޯސް އިން ނިންމި ނިންމުމެއް ކަމަށެވެ. އަދި އައްޑޫ ރައްޔިތުންގެ ސަލާމަތާއި ރައްކާތެރިކަމަށް ގަވައިދުން ފިޔަވަޅު އަޅަމުން ގެންދާނެ ކަމަށް ސޯބެ ވިދާޅުވެފައިވެއެވެ.\nއެކި ސަރަހައްދުތަކުގައި ޤާއިމުކޮށްފައިވާ ޞިއްޙަތާއިބެހޭ ޓާސްކްފޯސްތަކުން، @hpa_mv ގެ އެންގުންތަކާއި އިރުޝާދުތަކަށް ބޯލެނބުމަށް މި ފުރުޞަތުގައި ނަސޭހަތްތެރިވަން.\nނަމަވެސް އެޗްޕީއޭ އިން ކޮށްފައިވާ ޓްވީޓެއްގައި މިރޭ ބުނީ ގްރޭޓާ މާލޭ ރީޖަން ނޫން އެއްވެސް ސަރަހައްދެއްގައި ހިންގާ ކެފޭ/ހޮޓާ/ރެސްޓޯރެންޓްތަކުގެ ޚިދުމަތްތައް ދިނުން ހުއްޓައިލާން އެއްވެސް ސިފައެއްގައި މި އިދާރާއިން އަންގާފައެއް ނުވާނެ ކަމަށެވެ. އަދި، އެއްވެސް ސަރަހައްދެއްގައި ވިޔަފާރި ކުރާ ގަޑިތަކަށް ބަދަލުގެންނާން އެއްވެސް ލޯކަލް ކައުންސިލަކަށް އަންގާ، ނުވަތަ އިރުޝާދު ދީފައެއްވެސް ނުވާނެ ކަމަށް އެޗްޕީއޭ އިން ބުނެއެވެ. އެޗްޕީއޭ އިން ވަނީ އެކި ސަރަހައްދުތަކުގައި ގާއިމުކޮށްފައިވާ ސިއްހަތާއިބެހޭ ޓާސްކްފޯސްތަކުން، އެޗްޕީއޭގެ ޓްވީޓާ އެކައުންޓުން ދެމުން ގެންދާ އެންގުންތަކާއި އިރުޝާދުތަކަށް ބޯލެނބުމަށް ނަސޭހަތްތެރިވެފައެވެ.\nރަށްރަށަށް މީހުން އަރައި ފޭބުމަށް ކައުންސިލްތަކުން މަނާކުރާތީ އެފަދަ ކަންކަމަށް ކައުންސިލްތަކަށް ގޮތް ނުނިންމޭނެ ކަން ލޯކަލް ގަވަމަންޓް އޮތޯރިޓީން ވެސް މީގެކުރިން ވަނީ ކައުންސިލްތަކަށް އަންގާފައެވެ. އަދި އެޗްޕީއޭގެ އިރުޝާދުތަކަށް ބޯލެނބުމަށް އެލްޖީއޭ އިން ވެސް ވަނީ އަންގާފައެވެ.


Committee Works - People's Majlis of Maldives\nމަޖިލިސް ޓީވީ ޚަބަރާއި އިވެންޓްސް މަޖިލީހުގެ ގެލަރީ މީޑިއާ ރިސޯސަސް ރައްޔިތުންގެ ޚާއްސަ މަޖިލިސް ޕާލިމެންޓަރީ އެޑިޔުކޭޝަން\n19ވަނަ މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީ\nކޮމިޓީގައި މިހާރު ހުރި މަސައްކަތްތައް / މައްސަލަތައް\n25 އޭޕްރީލު 2021 - މޫސުމަށް އަންނަ ބަދަލުތަކާބެހޭ ބިލުގެ މަސައްކަތް އެންވަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n8 މާރިޗު 2021 - "ނައިފަރުގެ ފެނާއި ނަރުދަމާގެ މަސައްކަތް ނުނިމި އެ މަސައްކަތް ހުއްޓިފައިވުމުގެ ސަބަބުން ރައްޔިތުންނަށް ކުރިމަތިވާ ދަތިތައް ޙައްލުކޮށްދިނުމަށް ސަރުކާރަށް ގޮވާލާ ހުށަހަޅާ ޤަރާރު" ނިންމިގޮތުގެ ރިޕޯޓު\n25 ފެބްރުއަރީ 2021 - ދިވެހިރާއްޖޭގައި ލިކުއިފައިޑް ނެޗުރަލް ގޭސް ސްޓޭޝަނެއް އެޅުމަށް އޭޝިއަން ޑިވެލޮޕްމަންޓް ބޭންކް (އޭ.ޑީ.ބީ) އިން ފަންޑުކުރުމަށް ނިންމަވާފައިވާ މައްސަލަ\n10 ފެބްރުއަރީ 2021 - ތ. އޮމަދޫގެ ކުނިމެނޭޖުކުރާ މަރުކަޒުގެ މަސައްކަތް ނުފެށި ލަސްވަމުންދާތީ ހުށަހަޅާފައިވާ މައްސަލަ\n8 ފެބްރުއަރީ 2021 - ރާއްޖޭގެ ރަށްރަށުގައި ކުނީގެ މައްސަލަ ނުރައްކާތެރި ޙާލަތަކަށް ގޯސްވެފައިވާތީ އެކަމަށް ޙައްލެއް ހޯދުމަށް ހުށަހަޅާފައިވާ މައްސަލަ\n12 ޖެނުއަރީ 2021 - ކޮޅުމަޑުލު އޮމަދޫގެ ވާރޭފެންނަގާ ރައްކާކުރާ ނިޒާނުގެ މަސައްކަތް ނުނިމި ލަސްވަމުންދާތީ އެރަށު ކައުންސިލުން ހުށަހަޅާފައިވާ މައްސަލަ\n6 ޖެނުއަރީ 2021 - މިހާރު ހެދިފައިވާ ގަވާއިދުން ހުއްދަ ލިބިގެން ބައެއް ޓޫރިސްޓް ރިސޯޓުތަކުން މޫދަށް ކުނިއަޅަމުންދާ މައްސަލަ\n20 ޑިސެމްބަރު 2020 - އޭ ޑީ ބީ އިން ފަންޑު ކޮށްގެން ދިވެހިރާއްޖޭގައި ލިކުއިފައިޑް ނެޗުރަލް ގޭސް ސްޓޭޝަން އެއް އެޅުމަށް ނިންމާފައިވާ މައްސަލަ.\n15 ޑިސެމްބަރު 2020 - ތ. ވަންދޫގެ ގިރާ ސަރަޙައްދު ހިމާޔަތްކުރުމުގެ މަޝްރޫޢު ކުރިއަށްނުދާ ސަބަބު ބަލައި އެ މަސައްކަތް އަވަސްކުރުމަށް ބާރުއަޅުއްވައި ދެއްވުންއެދި އެރަށު ކައުންސިލުން ހުށަހަޅާފައިވާ މައްސަލަ\n3 ޑިސެމްބަރު 2020 - (ސީ.ޑީ.އާރު.އައި) ގައި ދިވެހިރާއްޖެއިން ބައިވެރިވުމާމެދު، ރައްޔިތުންގެ މަޖިލީހުގެ ރުހުން ހޯއްދެވުމުގެ މައްސަލަ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n1 ޑިސެމްބަރު 2020 - ސީ.ޑީ.އާރު،އައި ގައި ދިވެހިރާއްޖެއިން ބައިވެރިވުމަށް ރުހުންދިނުމާގުޅޭ މައްސަލަ\n1 ޑިސެމްބަރު 2020 - ނައިފަރުގެ ފެނާއި ނަރުދަމާގެ މަސައްކަތް ނުނިމި އެ މަސައްކަތް ހުއްޓިފައިވުމުގެ ސަބަބުން ރައްޔިތުންނަށް ކުރިމަތިވާ ދަތިތައް ޙައްލުކޮށްދިނުމަށް ސަރުކާރަށް ގޮވާލާ ހުށަހަޅާ ޤަރާރު\n4 ނޮވެމްބަރު 2020 - ޔުޓިލިޓީ ރެގިއުލޭޓަރީ އޮތޯރިޓީގެ ބިލުގެ މަސައްކަތް އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n23 އޯގަސްޓު 2020 - "ރާއްޖޭގެ މީހުން ދިރިއުޅޭ ރަށްރަށުންނާއި ފަޅުރަށްތަކުންނާއި އަދި އެކި ބޭނުންތަކަށް ދޫކުރެވިފައިވާ ރަށްރަށުން ރުއްގަސް ނަގައިގެން ގެންދާތީ ހުށަހަޅާ ޤަރާރު"، ކޮމިޓީން ދިރާސާކޮށް ނިންމިގޮތުގެ ރިޕޯޓު\n18 އޯގަސްޓު 2020 - ވ. ރަކީދޫގައި ބަނދަރު ހެދުމާގުލޭގޮތުން ހުށަހަލާފައިވާ މައްސަލަ\n17 އޯގަސްޓު 2020 - ދިވެހިރާއްޖޭގެ ރައްތަކަށް ދިމާވެފައިވާ ރަށްގިރުމާއި އުދަ އެރުމުގެ މައްސަލައަށް ޙައްލެއް ހޯދުމަށް ކޮމިޓީއިން ކުރާ ދިރާސާ\n17 އޯގަސްޓު 2020 - "ވ.ފުލިދޫ ގިރެމުންދާ މައްސަލައާ ގުޅިގެން ސަރުކާރުގެ ކަމާބެހޭ ފަރާތްތަކަށް ގޮވާލާ ހުށަހަޅާ ޤަރާރު" އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމި ގޮތުގެ ރިޕޯޓު\n11 އޯގަސްޓު 2020 - އއ. މަތިވެރި ބަނދަރުގެ ތޮށިގަނޑު މަރާމާތުގެ މަސައްކަތް ހަލުވި ކުރުމަށް ސަރުކާރުގެ ސަމާލުކަމަށް އެކަން ގެނެސްދިނުމަށް ހުށަހަޅާފައިވާ މައްސަލަ\n22 ޖުލައި 2020 - ލ. މާވަށަށް އުދަ އަރާ ގެއްލުންވުމުން އެ މައްސަލަ ޙައްލު ކޮށްދެއްވުމުގެ ގޮތުން ސަރުކާރުގެ ބާރު އަޅުއްވައިދެއްވުން އެދި ހުށަހަޅާފައިވާ މައްސަލަ\n22 ޖުލައި 2020 - އއ. މާޅޮޮހު ބަނދަރުގެ މަރާމާތުގެ މަސައްކަތް ލަސްވަމުންދާތީ އެމަސައްކަތް އަވަސްކޮށްދެއްވުމަށް އެދި ހުށަހަޅާފައިވާ މައްސަލަ\n21 ޖުލައި 2020 - ހއ. އަތޮޅު ތަޢުލީމީ މަރުކަޒުގެ ތިމާވެށި ކުލަބުގެ ފަރާތުން ކުރަމުންދާ ކަންކަމަށް ފަންނީ ލަފަޔަށްއެދި ފޮނުވާފައިވާ ސިޓީ.\n14 ޖުލައި 2020 - ވ. ފުލިދޫ ގިރަމުންދާތީ ހުށަހަޅާފައިވާ ޤަރާރު\n8 ޖުލައި 2020 - ސަރުކާރުގެ 100 ދުވަހުގެ ވަޢުދުގެ ތެރެއިން އެންވަޔަރަންމަންޓް މިނިސްޓްރީގެ މަސައްކަތް ދިރަސާކުރުން\n8 ޖުލައި 2020 - ފެނާއި ނަރުދަމާގެ ބިލުގެ މަސައްކަތް އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n8 ޖުލައި 2020 - މަޑަވެލި-ހޯނޑެއްދޫ ކޯޒްވޭ ހަދާފައިވާ ގޮތުން އެ ދެރަށަށް ލިބެމުންދާ ގެއްލުންތަކާއި އުދައެރުމުގެ މައްސަލަ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n8 ޖުލައި 2020 - ހދ. ނޭކުރެންދޫގެ ކަނޑޫފާ މަރުވަމުންދާ މައްސަލަ\n22 ޖޫން 2020 - އެންވެރިކަމުގައި ޢަމަލުކުރަމުންދާ ގޮތުން ތިމާވެއްޓަށް ނުހަނު ބޮޑަށް އަސަރުކުރަމުންދާތީ ހުށަހަޅާފައިވާ މައްސަލަ\n22 ޖޫން 2020 - ހުވަދުއަތޮޅުގެ ގިނަރަށްތަކަކުން ގަސްކަނޑާ އެގަސްތައް ދަރުގެ ގޮތުގައި މިފްކޯއަށް ވިއްކަމުންދާ މައްސަލަ\n16 ޖޫން 2020 - ކ. ގުޅިފަޅު ޕޯޓް މަޝްރޫޢުއަސް ބިން ހިއްކަން ފެށުމުން އެކަމާ ގުޅިގެން އުފެދުނު ކަންބޮޑުވުންތައް ދިރާސާކޮށް އެންވަރަންމަންޓް އެންޑް ކަލައިމެންޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n8 ޖޫން 2020 - މޭ މަހުގެ ތެރޭގައި ގަދަ ވަޔާއެކު ރާއްޖޭއަށް ކުރި ވިއްސާރައިގައި ރަށްތަކަށް ލިބުނު ގެއްލުންތައް އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކޮށް ނިންމިގޮތުގެ ރިޕޯޓު\n8 ޖޫން 2020 - ދިވެހިރައްޖޭގެ ހަކަތައިގެ ބިލު\n1 ޖޫން 2020 - ކ. ގުޅިފަޅު ޕޯޓް މަޝްރޫޢުއަށް ބިން ހިއްކުމުގެ މައްސަލަ\n17 މޭ 2020 - ގަދަ ވަޔާއެކު ރާއްޖެއަށް ކުރި ވިއްސާރައިގައި ރަށްތަކަށް ލިބުނު ގެއްލުން ދިރާސާކުރުމަށް ހުށަހެޅުނު މައްސަލަ\n20 އޭޕްރީލު 2020 - ކޮވިޑް-19 ރޯގާ ފެތުރުނަ ނުދިނުމަށް ސަރުކާރުން އަޅުއްވާފައިވާ ފިޔަވަޅުތަކާ ގުޅޭގޮތުން އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީ ދިރާސާކޮށް ނިންމިގޮތުގެ ރިޕޯޓު\n2 އޭޕްރީލު 2020 - ކޮވިޑް-19 ރޯގާއާ ގުޅޭ މައްސަލަ\n12 މާރިޗު 2020 - ޔުޓިލިޓީ ރެގިއުލޭތަރި އޮތޮރިޓީ ބިލު\n10 މާރިޗު 2020 - މޫސުމަށް އަންނަ ބަދަލުތަކާބެހޭ ބިލު\n4 މާރިޗު 2020 - ސިންގަލް ޔޫސް ޕްލާސްޓީކް މަދުކުރުމަށްޓަކައި ދޫކުރާ ބޭންކް ލޯން އާއި ބެހޭގޮތުން މަޝްވަރާ ކުރުމަށް ބޭނުންވާތީ ހުށަހަޅާފައިވާ މައްސަލަ.\n1 މާރިޗު 2020 - ނެއްލައިދޫ ގިރުމުގެ މައްސަލަ\n24 ފެބްރުއަރީ 2020 - ކުނބުރުދޫ ގިރާ މައްސަލަ\n11 ފެބްރުއަރީ 2020 - ދުނިޔޭގެ މޫސުމަށް އަންނަ ބަދަލުތަކުގެ މައްސަލަތަކާ ގުޅޭގޮތުން ހުށަހަޅާ ޤަރާރު ކްލައިމެޓް ޗޭންޖް ކޮމިޓީން ދިރާސާކުރައްވައި ނިންމިގޮތުގެ ރިޕޯޓު\n11 ފެބްރުއަރީ 2020 - ފެނާއި ނަރުދަމާގެ ބިލު\n11 ފެބްރުއަރީ 2020 - "ކަރަންޓު އަގުހެޔޮކުރުމާބެހޭ ޤަރާރު"، ރައްޔިތުންގެ މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ދިރާސާކުރައްވައި ނިންމިގޮތުގެ ރިޕޯޓު\n19 ޖެނުއަރީ 2020 - ބައޮޑިގްރޭޑަބަލް ކޮތަޅު ސުން ޕަރސެންޓް ޑިޔުޓީގައި ރާއްޖެއަށް އެތެރެކުރުމުގެ ހުއްދަ ނުދެއްވާނެކަން އަންގަވާފައިވާތީ ހުށަހެޅުނު މައްސަލަ\n15 ޖެނުއަރީ 2020 - ނ. އަތޮޅު މާފަރު އެއާޕޯޓް ބޮޑުކުރުމުގެ ޕްރޮޖެކްޓުގެ މައްސަލަ.\n11 ޑިސެމްބަރު 2019 - ކުޑަފަރީގައި އުފެދޭ ކުނި ނައްތާލުމާ ގުޅޭ މައްސަލަ\n11 ޑިސެމްބަރު 2019 - ލަންދޫގައި ކުނި މެނޭޖްކުރުމާ ގުޅޭ މައްސަލަ\n11 ޑިސެމްބަރު 2019 - މަނަދޫގެ ކުނި މެނޭޖްކުރުމުގެ މައްސަލަ\n26 ނޮވެމްބަރު 2019 - ރަށްރަށުން ރުއްގަސް ނަގައިގެން ގެންދާތީ ހުށަހަޅާ ޤަރާރު\n19 ނޮވެމްބަރު 2019 - ކަރަންޓުގެ ހިދުމަތުގެއަގު ހެޔޮ ކުރުމަށް ހުށަހެޅިފައިވާ ޤަރާރު\n13 ނޮވެމްބަރު 2019 - އދ އޮމަދޫއިން އުސޫލާ ހަމަތަކާ ހިލާފަށް 103 ގޯތި ދޫކޮށްފައިވާކަމަށް ބަޔާންކޮށް ހުށަހަޅާފައިވާ މައްސަލަ\n30 އޮކްޓޯބަރު 2019 - ދަނޑުވެރިކަމުގައި ކެމިކަލް ބޭނުންކުރާތީ އެކަމާ ކަންބޮޑުވުން ފާޅުކޮށް އަދި އޭގެ ބަދަލުގައި ސޯލާ އެނާރޖީ ގްރީންހައުސް ބޭނުންކޮށްގެން ދަނޑުވެރިކަން ކުރުމުގެ މުހިންމުކަން ހާމަކޮށް ފޮނުވާފައިވާ ސިޓީ\n15 ޖުލައި 2019 - ގދ. މަޑަވެލި-ހޯޑެއްދޫ ގުޅާލުމަށް ހަދާވައިވާ ކޯޒްވޭ މައްސަލަ\n8 ޖުލައި 2019 - ދިވެހިރާއްޖެއަށް ދިމާވެފައިވާ ކުނި މެނޭޖްކުރުމުގެ މައްސަލަ.\n8 ޖުލައި 2019 - ތިމާވެށި ރައްކާތެރިކޮށް ދެމެހެއްޓުމާއި މޫސުމަށް އަންނަ ބަދަލުތަކާއި ގުޅޭގޮތުން، 2019 ވަނަ އަހަރު މިނިސްޓްރީ އޮފް އެންވަޔަރަންމަންޓުން ކުރެއްވުމަށް ހަމަޖައްސަވާފައިވާ މަސައްކަތްތައް ދިރާސާކުރެއްވުން\n27 ޖޫން 2019 - ރާއްޖޭގެ 16 ސްކޫލަކާ ގުޅިގެން، އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީގެ މެންބަރުންނާއެކު ބޭއްވެވި ބައްދަލުވުމުގައި، ހުށަހަޅުއްވާފައިވާ އިލްތިމާސްއާމެދު ކޮމިޓީން ނިންމެވިގޮތުގެ ރިޕޯޓު\n11 ޖޫން 2019 - މޫސުމަށް އަންނަ ބަދަލުތަކާގުޅޭ ޤަރާރު


އަމިއްލަ ނަފްސާއެކު މަޑުކޮށްލުން ކީއްތޯއެވެ؟ | ޙެޔޮބަސް\nއަމިއްލަ ނަފްސާއެކު މަޑުކޮށްލުން ކީއްތޯއެވެ؟\nނަފްސާއެކު ކިތައްމެ ކުޑަހިނދުކޮޅަކުވެސް މަޑުކުރަންވީ ކީއްކުރަން ކީއްވެގެން ހެއްޔެވެ؟ މިސުވާލުގެ ޖަވާބު އަމިއްލަ ނަފްސާމެދު ވިސްނާލުމުން ސާފުވެގެންދާނެވެ. އެހެންނޫނަސް މިފަދަ މައްސަރެއްގައި ތެދުވެރިކަމާއެކު ތިމާގެނަފްސުގެ ޙާލަތު ދެނެގަތުމަށްޓަކައި މަޑުކޮށްލުމަކީ ބަދަލުތައްގެނައުމަށް ގެނައުމުގެ ފުރަތަމަ ފިޔަވަޅެވެ.\nކޮންމެ މީހަކުވެސް އެމީހެއްގެ ނަފްސާމެދު ހެޔޮބުއްދީގެ ނަޒަރަކުންބަލައި ވިސްނުމުން ނޫނީ އެނަފްސުގެ ކިބައިން ވެފައިހުރި ހެޔޮ އަދި ނުބައިކަންތައް ފާހަގަކުރެވި ނަފްސުމުރާޖަޢާނުކުރެވޭނެކަން ކަށަވަރެވެ. ނުވަތަ މުޙާސަބާ ނުކުރެވޭނެތެވެ.\nމުޙާސަބާކުރުމަކީ، ތިމާކޮށްފައިވާ ގޯސްކަންތައްތަކަކީ ކޮބައިތޯއާއި ރަނގަޅުކަންތަައްތަކަކީ ކޮބައިތޯ ބަލައި ނަފްސުގެ ޙާލަތު ދެނެގަތުމަށްފަހު ރަނގަޅުކަންކަމުގައި ތިމާގެ ނަފްސުސާބިތުކުރުމެވެ. މިއީ ތަވްބާގެ ފުރަތަމަ ފިޔަވަޅެވެ. މުޖްތަމަޢާއި ޤައުމުގެ ޙާލަތުބަދަލުކުރުމުގެ ފެށުމެވެ. އެހެނީ، މުޖްތަމަޢާ، ޤައުމުގެ އިޞްލާޙުވެ ހެޔޮބަދަލުތަކުން އައުންވަނީ އެމުޖްތަމަޢުއެއްގެ ނުވަތަ ޤައުމެއްގެ އަފްރާދުންގެ ނަފްސަށް ހެޔޮބަދަލުތަކެއް ގެނެސްގެންނެވެ. އަދި ﷲ ގެ ޙަޟުރަތުން ހެޔޮބަދަލަކަށް ހިންމަވައި ދެއްވައިނީވެސް ހަމަޤައުމުގެ މީހުން އެބައިމީހުންގެ އަމިއްލަފްސުގައިހުރި ނޭއްގާނީކަމާއި ފަސާދައިގެ ކުލަވަރުތައް ރަނގަޅުކޮށް އިޞްލާޙުކުރުމުންނެވެ.\nނިކަން މިއަންނަ އިލާހީބަސްފުޅާމެދު ވިސްނާ ފިކުރުކުރަމާހިނގާށެވެ.\nﷲވަޙީކުރައްވާފައިވެއެވެ. إِنَّ اللهَ لاَ يُغَيِّرُ مَا بِقَوْمٍ حَتَّى يُغَيِّرُوْا مَا بِأَنْفُسِهِمْ މާނައީ: “ﷲ ޤައުމެއްގައިވާ ކަންތައްތައް އެޤައުމުގެ މީސްތަކުންގެ ނަފްސުތަކުގައިވާ ކަންތައްތައް ބަދަލުކޮށްފުމަށް ދާންދެން ބަދަލުނުކުރަންވާނެކަން ކަށަވަރެވެ.”\nއިސްލާމީ އުންމަތުގެ އެންމެބޮޑު ދުސްމަނަކީ ޙަޤީޤަތުގައި އެއުންމަތުގެ އަފްރާދުންގެ ނުބައިނަފްސެވެ. ބޭރުގެ އެހެން ޢަދާވާތްތެރިއަކު އިސްލާމީ އުންމަތުގެ މައްޗަށްވެރިވެގަނެ އުންމަތުގެ ހުރިހާކަމެއް އެފަރާތުގެ އަތްދަށަށްގޮސް ހަސްފަސްވުމަކީ އޮތްކަމެއްނޫނެވެ. އިސްލާމީވަކިވަކި ޤައުމުތަކަށާއި އިސްލާމީ އުންމަތަށް ލިބިފައިވާހާ އަދި ލިބެމުންދާހާ ނިކަމެތިކަމަކާއި ދެރައެއްގެ ސަބަބަކީ މުސްލިމުންނެވެ. އެބައިމީހުންގެ އަތްތަކުން ކުރާގޯސް ކަންތައްތަކުގެ ހިތިނަޖީ މިއަދު އިސްލާމީ ޤައުމުތަކުން މިއޮތީފެންނާށެވެ. ޝޫރާސޫރަތުގެ 30 ވަނައާޔަތުގެ މާނައިގައިވެއެވެ.”ތިޔަބައިމީހުންނަށް ދިމާވި އުދަގުލަކާއި، މުސީބާތަކީ، ފަހެތިޔަބައިމީހުންގެ އަތްތަކުން ލިބިގަތްކަމެކެވެ.ﷲ އަޅުތަކުންގެ ގިނަފާފަތައް ޢަފޫކުރައްވައެވެ.”\nދިވެހިރާއްޖެއަކީވެސް ހުސްލާމީ އުންމަތުގެ ބަޔެކެވެ. ވޭތިވިދިޔަޤަރުނުގެ ފަހުކޮޅުން ފެށިގެން ހިނގަމުންމިދާޤަރުނުގައި ކުރިއަރަމުން ފަސާދައިގެ އަސްލަކީ އަހަރުމެން ދިވެހިންނެވެ. ދިވެހި މުޖްތަމައުގެ މީސްތަކުން ޞާލިޙުމުޖްތަމަޢެއް އުފެއްދުމަށްބޭނުން ނުވުމެވެ. ޞާލިޙުމުޖްތަމައެއް ބިނާކުރުމަށްޓަކައި ﷲ އަށްބިރުވެތިވެ ރަސޫލާ ޞައްލަﷲޢަލައިވަސައްލަމަގެންނެވި ހިދާޔަތަށް ތަބާވާ ޒިންމާދާރުބަޔަކު މުޖްތަމަޢު ހިންގުމުމަށް ކަނޑައަޅަންޖެހެއެވެ. މިކަމަށް އަހަރުމެއްތައްޔާރުވާނީވެސް ތިމާމެންގެ ނަފްސުއިޞްލާޙުކޮށްގެނެވެ. މިނޫންގޮތެއް މިކަމުގައި އޮތްހެނެއް ހީއެއްނުވެއެވެ.\nމިރޯދަމަސްނިމިގެން ދާއިރު ހުރިހާ މުސްލިމު ދިވެހިންވެސް އެބައިމީހުންގެ އަމިއްލަނަފްސު ރަނގަޅަށް މުރާޖަޢާކޮށް ކުރެވޭ މުޙާސަބައާއަށްފަހު ނޭއްގާނީ ކަމަކަށް އެބުރި ދިޔުމެއްނުވާފަދަ “އައްތައުބަތުން ނަޞޫޙާ” އަކުން ތައުބާވަމާހިނގާށެވެ. ގޯސްކަމަކަށް އެހީތެރިވުމަކީވެސް ގޯހެއްކަން ދަނެ، ހެޔޮކަންތައްތަކަށް އެއްބާރުލަމާ ހިނގާށެވެ! އޭރުން ދުނިޔެއާއި އާޚިރަތް ބާއްޖަވެރިވެގެން ދާނެކަމީ ޝައްކަތްއޮތްކަމެއްނޫނެވެ.\nއަސަނުލްބަޞަރީ ވިދާޅުވެފައިވެއެވެ. ނުބައިކަމުގެ އަޞްލަކީ ތިންކަމެކެވެ. އެއީ ބޮޑާކަމާއި، ޙަސަދަވެރިކަމާއި، ދަހިވެތިކަމާއެދުންވެރިކަމެވެ. އިބިލީސް ﷲގެ ބަހަށް ނުކިޔަމަންތެރިވެ، އާދަމުގެ ފާނަށް ސަޖިދަނުޖެހީ ބޮޑާކަމުގެ ސަބަބުންނެވެ. އަދި އާދަމުގެ ފާނު ސުވަރުގެއިން ބޭރުވީ ދަހިވެތިކަމުގެ ސަބަބުންނެވެ. ހަމައެހެންމެ އާދަމުގެ ފާނުގެ އެއްދަރިކަލަކު އަނެއްދަރިކަލަކު ކަތިލީ ހަސަދަވެރިކަމުގެ ސަބަބުންނެވެ.\nPrevious articleއިސްލާމްދީނުގައި އަންހެނުންގެ ޙައްޤުތައް\nNext articleނަމާދުތަކެއް ނުކޮށް ހުރި މީހަކު އަލުން ތައުބާވެ ހުރިހާ ނަމާދެއް ކޮށްގެން އުޅެން ބޭނުންވެއްޖެ ނަމަ؟


Maa Ginain Roaga Jeheny Tha? Sababaky Miee! - Vaguthu\nރޯގާ ޖެހުމަކީ ވަރަށް އާއްމު ބައްޔެކެވެ. މިއީ ބައެއް މީހުންނަށް ވަރަށް ފަސޭހައިން ޖެހޭ ބައްޔެކެވެ.\nއަބަދުވެސް ރޯގާ ބޭހާއި، ޓިޝޫއާއި ބާމު ފަދަ އެއްޗެހި ހިފައިގެން އުޅެން ޖެހުމަކީ ފަސޭހަ ކަމެއް ނޫނެވެ. ނަމަވެސް ގިނަގިނައިން ރޯގާ ޖެހޭ ފަރާތްތަކުން އަބަދުވެސް އެކަމަށް ތައްޔާރުވާން ޖެހޭނެއެވެ.\nއަބަދު ރޯގާ ޖެހޭ ސަބަބުތަކެއް ވެސް ހުންނާނެއެވެ. އޭގެތެރެއިން ބައެއް ސަބަބުތަކަކީ:\nދިފާޢީ ނިޒާމު ބަލިކަށިވުން\nދިފާޢީ ނިޒާމު ބަލިކަށި ވުމަކީ މާގިނައިން ރޯގާ ޖެހުމަށް މެދުވެރިވާ ސަބަބެކެވެ. އެހެންކަމުން ދިފާޢި ނިޒާމު ވަރުގަދަ ކުރުމަށް މަސައްކަތް ކުރަން ޖެހެއެވެ. އެގޮތުން އިނގުރާއި މާމުއި ފެން ބުއިމާއި އަދި ފިނި އެއްޗެހި ބުއިމުން ދުރުވާން ޖެހެއެވެ.\nގިނަގިނައިން ރޯގާ ޖެހުމަށް މެދުވެރިވާ ސަބަބުތަކުގެ ތެރެއިން އެއް ކަމަކީ އެލާޖިކް ވުމެވެ. އެހެންކަމުން އެލާޖިކްވާ އެއްޗެއް ދެނެގަނެ އެ އެއްޗަކާއި ދުރުވުން ވަރަށް މުހިންމެވެ. އަދި ގިނަގިނައިން އާވި އެރުވުމާއި ހަށިގަނޑަށް ބޭނުންވާ ވަރަށް ފެން ބުއިމަކީ ވެސް ވަރަށް މުހިންމު ކަމެކެވެ.\nމޫސުމަށް އަންނަ ބަދަލުގެ ސަބަބުން\nމޫސުމަށް އަންނަ ބަދަލުގެ ސަބަބުން ރޯގާ ޖެހެއެވެ. ހޫނު މޫސުމާއި ފިނި މޫސުމުގައި ހަށިގަނޑަށް ބަދަލުތަކެއް އާދެއެވެ. އެހެންކަމުން އެ މޫސުމަކާއި އެއްގޮތަށް އުޅުމާއި ކެއުމާއި ބުއިން ބަދަލު ނުކުރާނަމަ ރޯގާ ޖެހުމަކީ ވަރަށް ފަސޭހައިން ވެދާނެ ކަމެކެވެ.\nމީގެއިތުރުން އަބަދު ރޯގާ ޖެހުމަކީ އާއިލާގެ ފަރާތުން ވާރުތަވެފަ ހުންނަ ކަމަކަށް ވެސް ވެދާނެއެވެ.\nކޮކާ ކޯލާއިން އިސްތަށިގަނޑު ދޮންނަން ވީ މިހެންވެގެން!\nނޮވެމްބަރު 20, 2021 18:14\nވަޓް އަ ޔޫސްލެސް އާޓިކަލް\nނޮވެމްބަރު 20, 2021 21:49\nޑިސެމްބަރު 6, 2021 16:31\nމާގިނައިން ފޮޑި ޖެހޭތީ ނެއްތަ ކުރެވޭނެ ކަމެއް؟


2 aharuge kokkoge ithurun 14 kujjaku rape kuri kamah bunaa massala eh balanee | ThePress\n2 އަހަރުގެ ކޮއްކޮގެ އިތުރުން 14 ކުއްޖަކު ރޭޕްކުރި ކަމަށް ބުނާ މައްސަލައެއް ބަލަނީ\n28 November 2021, 20:08\n29 ޖޫން: ރޭޕް ކުރުމާ ދެކޮޅަށް މާލޭގައި ކުރި މުޒާހަރާ / ފައިލް ފޮޓޯ: ދަ ޕްރެސް\nމާލޭގެ ސްކޫލެއްގައި ކިޔަވަމުން އަންނަ ދަރިވަރަކު 15 އަންހެން ކުއްޖަކު ރޭޕްކުރި ކަމަށް ބުނާ މައްސަލައެއް ފުލުހުން ބަލަން ފަށައިފިއެވެ.\nއެ ކުއްޖާ ދެއްކި ކަމަށް ބުނާ ވާހަކަތަކެއް ދައްކުވައިދޭ ސްކްރީންޝޮޓު ތަކެއް ސޯޝަލް މީޑިއާގައި ދައުރުވަމުން އަންނަ އިރު އޭނާ ރޭޕް ކުރި ކުދިންގެ ތެރޭގައި އޭނާގެ އާއިލާ ދެ ކުއްޖަކު ހިމެނޭ ކަމަށް ބުނެއެވެ. އަދި އޭގެ ތެރޭގައި އޭނާގެ2އަހަރުގެ ކޮއްކޮ ވެސް ހިމެނޭ ކަމަށް ސްކްރީންޝޮޓުތަކުގައި ބުނެފައި އޮއެވެ.\nމައުލޫމާތު ލިބިފައިވާ ގޮތުގައި އެއީ މާލޭގެ ސުކޫލެއްގައި މަތީ ސާނަވީއަށް ތައުލީމު ހާސިލުކުރަމުން އަންނަ ދަރިވަރެކެވެ.\nސޯޝަލް މީޑިއާގައި ދައުރުވަމުންދާ ޕޯސްޓުތަކުގައި، އޭނާއާއި އެހެން ކުއްޖަކާ ދެމެދު ދެކެވުނު ވާހަކަތައް ކަމަށް ބުނާ ޗެޓްލޮގުތަކެއް ހިމަނާފައި ވާއިރު އޭނާ ވަނީ އުމުރާ ނުގުޅޭ ތަފާތު އެކި، ބަދުއަހްލާގީ ވާހަކަތައް ދައްކާފައެވެ.\nމިކަމާ ގުޅިގެން ފުލުހުން ބުނީ މި މައްސަލަ ފުލުހުންގެ ސަމާލުކަމަށް އައުމާއެކު، އެ މައްސަލަ އިތުރަށް ތަހުގީގުކޮށް، ބަލަން ޖެހޭ ކަންކަން ބަލަމުން އަންނަ ކަމަށެވެ.\nއެކަމާ ގުޅިގެން ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nހަބަރު ޕޮލިސް ޖިންސީ ގޯނާ\nކުޑަކުދިންތަކަކަށް ޖީންސީގޯނާކުރި މީހަކު 30 އަހަރަށް ޖަލަށްލައިފި\nމެރިޓަލް ރޭޕް ކަނޑައަޅައި ގެނައި އިސްލާހަށް މަރުހަބާ ކިޔައިފި\nގަލޮޅު ސްކޫލް ޖިންސީ އަނިޔާ މައްސަލަ: ހައްޔަރު ކުރި މީހާ ދޫކޮށްލައިފި\nސަރުކާރުން ހައްލުކުރަން ނޫޅެއްޏަކާ ނުވާނެ ސަރުކާރުން ކަންތައް ކުރަނީ ހިތްވަރުލިބޭގޮތައް ހުރިހާކަމެތްގަ ވަކިކަމެތްނު އެކަމަކު އިދިކޮޅުމޭހުން ފިޔަވާ މީއަޅެދޮގެއްތަ\nޤާނޫނު އޮންނަނީ ނަމަކަށް މިކަހަލަ މީހުން ސަލާމަތް ކުރަން ޤާނޫނީ ވަކީލުން ތިބޭނީ ފައިކުރި ކަހާލައިގެން. ފައިސާއަށް އަނެކާގެ ހައްޤު ނަގަައި ނުލާބަލަ. ﷲގެ ކޯފާއަށް ބިރުވެތިވެބަލަ. މާދަމާ އަށް ވެސް ވިސްނާލަބަލަ. ހަމަ މީ ކޮންމެސް މީހެއްގެ ދަރިޔަކަށް ލިބުނު އަނިޔާ އެކޭ. މާދަމާ ވެސް އަހަރެންގެ ދަރިޔަކަށް މިހެން ވާކަށް ނޭދޭނެ... ފަރުދީ ޒިންމާ ނަގަން ހިގާބަލަ އެންމެންވެސް.\nމިހާރު މިނޫން އަޑެއްނީވެ، ހާދަ ދެރައޭ، މި ގައުމުގާ މިހާރު މި އޮތް ވެރިކަމެއް ފެށުނު ހިސާބުން މި ރޭޕެއްގެ ކަންތައްގަނޑެއްވެސް ބޮއްސުން ލައިގެން މި ދިއައީ، މިސަރުކާރުގާ އެއްމެ ފުރަތަމަ ހިމާޔަތް ކުރީ މިބާވަތުގެ ފާހިޝް އަމަލުކޮށް ޖަލުގާ އޮތް ހޯރައިއްބެ، ދެން ވިސްނާލާ ވާނެ ގޮތް.\nސިޔާސީ ނުކޮށްބަލަ މިކަހަލަ ކަންކަން. ހިގާބަލަ އެންމެން ގުޅިގެން ހައްލެއް ލިބޭތޯ އުޅެން...


ސިއްރުން މިހިތާ ކުޅެލީ… 14 – Mikal News\nއޭރު ސިޓިންރޫމުގެ ސޯފާގައި ޓީވީއަށް ނަޒަރުހުއްޓާލައިގެން އިން އިޝާރާ ފެނުމުން ޙަމްދާން ޝުކުރިއްޔާއޭ ބުނެލިއެވެ. އިޝާރާ އިނީ ކަޅި ވެސް ޖަހާނުލާ ޙަމްދާންއަށް ބަލަހައްޓައިގެންނެވެ.\nއެ އެޕާޓްމެންޓްގެ ބޮޑުދޮރު ހުޅުވައިލަމުން ނުކުތް ޙަމްދާން އަޅައިގަތީ އައިސް އެގެއަށް ވަންނަން ފަރިކޮށްލި މުސްކުޅިފުރައިގެ މީހެއްގެ ގައިގައެވެ. މަޢާފަށް އެދެމުން ޙަމްދާން މަޑުނުކޮށް ކުރިއަށް ދިޔައިރު އެމިހާ އެނބުރި ފުންނަޒަރަކުން ޙަމްދާންއަށް ބަލަހައްޓައިގެން ހުއްޓެވެ.\nގޭގެ މައިދޮރު ހުޅުވައިލުމަށްފަހު އެތެރެއަށް ވަން ތޫބާގެ ބައްޕަ ގޮސް އިށީނީ އިޝާރާގެ ކުރިމަތީ ހުރި ގޮނޑީގައެވެ.\nއަތުން އިޝާރާތްކޮށް ތޫބާގެ ބައްޕަ އެ އެހީ ކާކުގެ ވާހަކަކަން އިޝާރާއަށް ވިސްނުމުން ހިނގައްޖެއޭ ބުންޏެވެ. އެ ހިސާބުން އިޝާރާއާ ތޫބާގެ ބައްޕަ މަޝްވަރާ ކުރީ ތޫބާގެ ކައިވެނި އަވަސް ކުރުމާ ބެހޭގޮތުންނެވެ.\nއެރޭ ތޫބާ ނިދީ ފޮނި އުންމީދުތަކެއް ގެ ފޮނި އިޙުސާސްތަކަކާއެކު އުފާވެރި މާދަމައަކަށް އިރު އެރުން އަވަސް ވުން އެދި ދުޢާ ކުރަމުންނެވެ.\nފަތިހު ތެދުވެ ފުރަތަމަ ވެސް ތޫބާ ބެލީ ހަމްދާންގެ މެސެޖެއް އޮތްތޯއެވެ. އެކަމަކު ޙަމްދާން އޮންލައިން ވެފައި ނެތުމުން އަދި ފޯނާހަމައަށް ނާންނަނީކަން އެނގުނެވެ. ހެނދުނުގެ ސަލާމް ތޫބާ ޙަމްދާންއަށް ފޮނުވިއެވެ.\n“ޥަރަށް ޚާއްސަ މީހަކަށް ވަރަށް ޚާއްސަ ސަލާމަކުން ހެނދުނުގެ ސަލާމް!”\nތޫބާ ފޮނުވި މެސެޖަށް އެތައްއިރަކު ލޯބިން ބަލަން ތޫބާއަށް އިނދެވުނެވެ. އެމޫނުގައި ވަނީ މިއިން ދުވަހަކު ވެސް އެމޫނުމަތިން ނުފެންނަ އުޖާލާކަމާ އުފާވެރިކަމެވެ. ބާރުގަދަ އިޙުސާސެއްގެ ގަދަ ވިދުމެކެވެ.\nއިޝާރާގެ ޑިއުޓީ މިއަދު އޮތީ މެންދުރު ފަހުއެވެ. އެހެންވެ ހެނދުނުގެ ސަޔަށް ރޮށިފިހެ ލާންކާނެ އެއްޗެއް ހެދުމަށްފަހު ތޫބާ ކޮޓަރިއަށް ވަންއިރު ވެސް އިޝާރާ އޮތީ ގަދަ ނިދީގައެވެ.\nރަޙުމަތްތެރިޔާގެ މޫނަށް ބަލާލުމަށްފަހު ތޫބާ އުޅުނީ ޑިއުޓީއަށް ދާން ތައްޔާރު ވުމަށެވެ. ގަޑިޖެހެން ފަނަރަ ވަރަކަށް މިނިޓަށް ވާއިރު ތޫބާ ހުންނާނީ އަބަދު ވެސް ނިކުމެ ގޭގެ ތިރީގައެވެ. އެހާ އިރުން ހިނގައިގަތީމާ ރީތިކޮށް ގަޑި ނުޖެހި ތޫބާއަށް ހޮސްޕިޓަލަށް ދެވެއެވެ. މިއަދުވެސް އެ އާދަމަތިން ތޫބާ ހިނގައިގަތީ ލިފުޓާ ދިމާއަށެވެ.\nތިރިއަށް ފޭބުމަށްފަހު ކުރިއަށް ހިނގައިގަތް ތޫބާއަށް ތަންކޮޅަކަށް ދެވުނުތަނާ ފޯނުމަތިން ހަނދާންވެ އަލުން ދަބަސް ޗެކްކޮށްލިއެވެ. ފޯނު ނެތްކަން އެނގުމުން ފޯނު ބޭއްވުނު ތަނަކާމެދު ޚިޔާލު ހިންގަމުން އަނބުރާލާފަ އައިކޮޅަށް އަވަސް ހިނގުމެއްގައި ހިނގައިގަތެވެ . ތޫބާގެ ފިޔަވަޅުތައް އަވަހެވެ. ގަޑި ނުޖެހި ދެވޭނީ ވަރަށް އަވަސްކޮށްގެންކަން ތޫބާއަށް އެނގެއެވެ.\nޑަބަލް ތަޅުދަނޑި ނަގައިގެން ގޭގެ ދޮރު ހުޅުވައިލިއިރު ވެސް ތޫބާ ހުރީ ދޮރުހުޅުވޭލެއް ވެސް ލަސްވެފައެވެ. ބާރު ފިޔަވަޅުތަކެއް އަޅަމުން ކޮޓަރީގެ ދޮރާ ހަމައަށް ނުދެވެނީސް އިޝާރާ ވާހަކަ ދައްކާ އަޑު ތޫބާއަށް އިވިގެން ދިޔައެވެ. ސާފުކޮށްނެވެ. ނިކުންނަން ވެގެން ތޫބާ ހުޅުވައިލި ދޮރު އަދި ވެސް އެހެރީ ހުޅުވި ގޮތަށެވެ. ކިތަންމެ ލަސްވެފައި ހުއްޓަސް ތޫބާގެ ހަވަނަ ހިއްސު މަސައްކަތް ކުރަން ފެށީ ތޫބާގެ ނަން ހިނިގަނޑެއް ޖަހާލަމުން އިޝާރާ ކިޔައިލުމުންނެވެ.\n“އެ ބޭބެއަށް ލާރިކޮޅެއް ދީ! އަހަންނަށް ހީވަނީ ހެއްލިދާނެހެން! މި ވަގުތު ދަތިކޮށް އުޅޭ ވާހަކަ ވެސް ރޭގަ ދެއްކި! …..”\nދެން ދިޔައީ އެކޮޅުން ވާހަކަ ދައްކާތީ އިޝާރާގެ އަޑެއް ނީވި ދިޔަ ވަގުތުކޮޅެކެވެ.\n“ހާރިސް ފުރަތަމަ ހާރިސްގެ ކަންތައް ނިންމާ! އޭރުން މަށަށް ޔަގީން ޙަމްދާން ވާނެ އަހަރެންގެ މީހަކަށް ! އަނެއްހެން ގޯހެއް ވެސް ނޫނެއްނު! ހާރިސް ތޫބާ ދެކެ ނުލާހިކު ލޯބި ވޭނު! ތޫބާއަކަށް ވެސް ދެރަގޮތެއް ނޫނެއްނު މީކީ!”\nއަނެއްކާ ވެސް އިވުނީ އިޝާރާ ހީނގަތް އަޑެވެ. ތޫބާގެ ފިޔަވަޅު ބިމުގައި ތަތްލި ފަދައެވެ. ކުރިއަށް ހިނގައި ގަންނަން ވެސް ނޭގިފައި ތޫބާ އެތާ އެތައް އިރަކުހުއްޓެވެ.\nފޯނު ނަގަން ކޮޓަރިއަށް ތޫބާ ވަނީ އިޝާރާ ފާޚާނައަށް ވަން އަޑު އިވުމުންނެވެ. ވީ ދެރައިން މީހާވަނީ މުޅިން މިލާފައެވެ. އިޝާރާއަކީ ތޫބާ ހާދަ އިތުބާރު ކުރި އެކުވެރިއެކެވެ.\nމުޅި އެދުވަހު ތޫބާއަށް ވިސްނުނީ އިޝާރާއާ ހާރިސްއާ ދެއްކި ވާހަކައާ މެދުގައެވެ. ވަރަށް ގާތްކަމަށް ހެދިގެން އުޅޭ އެއްކޮޓަރިއެއްގައި ނިދާ އެކުވެރިއެކެވެ. އެއްކޮށް ކައި ސަކަރާތްޖަހާ ޓީވީ ބަލާ ހަދަން މިހޭދަވި ދެތިން މަސްދުވަހުގެ ތެރޭ މިހާ ގާތްކޮށް އުޅުނު އިރުވެސް އިޝާރާ އެއީ މިފަދަ ލަނޑެއް ދީފާނެ މީހެއްކަމަކަށް ތޫބާ ހީނުކުރެއެވެ. އަނެއްކޮޅުން އިޝާރާގެ ހިތް ނިޔަތް ގޯސްވީ ޙަމްދާން ފެނުނު ހިސާބުން ހެއްޔެވެ! ތޫބާ ވިސްނައިލިއެވެ.\nއިޝާރާ އެހެރީ ރަނގަޅަށް ވެސް ބައްޕަ ހައްލާލާފައެވެ. އަހަރެން ޖެހޭނީ ބައްޕައަށް އިޝާރާގެ ނިޔަތް ސާފުކޮށްދޭށެވެ.\nޑިއުޓީ ނިމިގެން ތޫބާ ގެއަށް އައިއިރު އިޝާރާވީ ޑިއުޓިއަށް ގޮހެވެ. ފުރުސަތުގެ ބޭނުން ހިފާ ތޫބާ ގުޅީ ހަމްދާންއަށެވެ.\nޙަމްދާން ހަލޯއޭ ބުނުމުން ތޫބާ އެހީ ޙަމްދާން އޮފީހުން އައިތޯއެވެ.\n“ގޭގަ މިހިރީ ! ތިގެއަށް ދާންވީތަ!”\nމަޖާވެލާފައި ތޫބާ ހެއްވާލުމުގެ ބޭނުމުގައި ޙަމްދާން އެހިއެވެ.\n“އާން ! އެކަމަކު ޙަމްދާން އެކަންޏަކު ނޫން! އާދޭ މަންމައާ ބައްޕަ ވެސް ގޮވައިގެން!”\nތޫބާގެ ޖަވާބު އަޑު އިވުމުން ޙަމްދާންއަށް ލިބުނީ ޙައިރާންކަމެކެވެ.\n“އަހަރެން ހިތަށް އަރަނީ މި ވާހަކަ ޙަމްދާން ގާތު އަހަރެން ބުނާނީބާވައޭ ނޫނީ ޙަމްދާން ބުނަން ދެން އަހަރެން މަޑުކޮށްގެން ހުންނާނީ ބާވައޭ!……… އެހެން ހުރެއްޖެއްޔާ …… ފަހަރެއްގައި………. ފަހަރެއްގައި ދުވަހަކު ވެސް އަހަރެންގެ ހިތުގެ އެދުން ޙާސިލް ނުވެދާނެ!”\nތޫބާގެ އަޑުގައިވަނީ މޮޅިވެރިކަމެވެ. ހިތާމައެވެ. އެ އަޑުން އެތައް ހާސް ރިހުމެއް ޙަމްދާންއަށް އިޙުސާސް ކުރެވުނެވެ.\n“ތޫ! ތެދެއް ބުނަންތަ! އަހަރެން ބޭނުން ………….!”\nޙަމްދާން ހުއްޓައިލިއެވެ. ބުނަން އުދަނގޫވީއެވެ. ތޫބާ ވިސްނާނެ ގޮތެއް ނޭނގިގެންނެވެ.\n“ބުނެބަލަ! ޕްލީޒް! ….. އަހަރެން އަޑުއަހާނަމޭ!”\n“ކޮންމެ ވާހަކައެއް ދެއްކިއަސް ވަރިހަމަ؟…. ރުޅިއެއް ނާންނާނަން؟”\n“ރުޅިއެއް ނާންނާނަން ! ……. .ހުވާ މިބުނީ! …….ބުނޭ!”\nތޫބާ ހުރީ ވަގުތު ކުޑަވެދާނެތީ ވެސް ކަންބޮޑުވެފައެވެ.\n“އަސްލު އަހަރެން ބޭނުން…….. ތޫ އަހަރެންގެ ……. މީހަކަށް ހަދަން! މިބުނީ ތޫއާ އެކު…. ދިރިއުޅުމެއް ފަށަން އަހަރެން އެދެމޭ!”\nއަޅައަޅައިގަންނަމުން ޙަމްދާން އޭނަގެ ހިތުގެ އަޑު ބޭރުކުރިއެވެ. އުދަނގުލުން ވިޔަސް ބޭނުންވާ ގޮތް ދުލުން ހާމަކުރެވުނީތީ ޙަމްދާން ހުރީ އުފާވެފައެވެ. ހިތަށް ލިބުނީ ހަމަ ޖެހުމެކެވެ. ދެން އޮތީ ތޫބާ ދޭނެ ޖަވާބެކެވެ.\nޙަމްދާން ޙައިރާން ވީ ތޫބާގެ ޖަވާބެއް އަޑު ނީވި ދިޔަ ސިކުނތުކޮޅަކަށްފަހު ތޫބާ ގިސްލާ އަޑު އިވުމުންނެވެ.\n“ތިހެން ޙަމްދާންގެ ދުލުން ބުނާއަޑު އަހަން އަހަރެން ކިތައް އަހަރު މަޑުކޮށްފިން! ކިތައް އަހަރުގެ ދިގު އިންތިޒާރެއް ކޮށްފިން! ޙަމްދާން!….. އަހަރެންގެ ހިތުގައި ޙަމްދާންގެ ސޫރަ ކުރެހި ޙަމްދާންއަށް އެދެވެން ފެށީ އަހަރެމެންގެ ގެއަށް ޙަމްދާން ޓިއުޝަން ދޭން ދާން ފެށި ހިސާބުން! އެއީ މީހެއްގެ އަނތްބެއްގެ ގޮތުގައި ހުރެގެން އަހަންނަށް ކުރެވުނު ކުށެއްނަމަ އެ ކުށުގެ ސަޒާ އަހަންނަށް ލިބުނަސް އެ ނުވާނެ ޙައްޤު ސަޒާއަކަށް! އެނގޭތަ ކީއްވެގެންކަން! އެހެން އެކަން ވީ އަހަރެންގެ އިޚުތިޔާރުގަ ކަމަށް ނުވާތީ!”\nހަމްދާން ހުރީ ތޫބާއަށް ވާހަކަ ދައްކަން ވަގުތު ދީގެންނެވެ. ތޫބާގެ ދުލުން ފާޅު ކުރި ކޮންމެ ލަފުޒަކީ މާމުއިގެ ތިކިތަކެއްހެން ޙަމްދާންއަށް އިޙުސާސް ކުރެވެމުން ދިޔައެވެ. މީހެއްގެ އަނގައިން ޙަމްދާން މިހާ އުފާވި ވާހަކައެއް ދުވަހަކުވެސް ބޭރެއް ނުވެއެވެ. މުޅި ދުނިޔެ ޙަމްދާންއަށްޓަކައި ފަރިވެ ފޮޅިގެން އައި ކަހަލައެވެ.\nތޫބާ ލައްވާ ދައްކުވަން ބޭނުން ކިތަންމެ ވާހަކައެއް، ޖަވާބު ބޭނުން ކިތަންމެ ސުވާލެއް ޙަމްދާންގެ ޚިޔާލުގައި ހުއްޓެވެ. އެހެންނަމަވެސް އެ ސުވާލުތައް ކުރަން ފަހަށް ބެހެއްޓުމަށްފަހު އެދެމީހުން ދެން ވާހަކަ ދެއްކީ ކައިރިވަމުން އަންނަ ވަގުތު ދެން ކަންކުރަންވީ ގޮތަކާ ބެހޭގޮތުންނެވެ.\nޙަމްދާންގެ ފޯނު ބޭއްވުމަށްފަހު ތޫބާ ގުޅީ ބައްޕައަށެވެ.\nތޫބާގެ ބައްޕަ ފޯނު ނެގުމުން ތޫބާ އެދުނީ އެ ގެއަށް އައިސް ދިނުމަށެވެ.\n“ބައްޕަ އައިސް ދީބަލަ މިގެއަށް! އަހަރެން ބޭނުން ބައްޕައާ ވާހަކައެއް ދައްކަން!”\n“ކޮން ވާހަކައެއް ؟ ތޫބާ އަހަރެން ގާތު ދައްކަން ޖެހޭ އެއްވެސް ވާހަކައެއް މިކަމުގައި ދެނެއް ނޯންނާނެ!”\nތޫބާގެ ބައްޕަގެ ރުޅި ވެރި ބަސްތައް އަޑު އަހާކަށް ތޫބާއަކަށް ފަސޭހައެއް ނޫނެވެ. އެހެންނަމަވެސް ލަދު ކަނޑާލާފަ ބައްޕަގެ ކުރިމަތީ އާދޭސް ކުރަން އެބަޖެއެވެ. އެއީ ތޫބާގެ އަމިއްލަ ދިރިއުޅުމެވެ. ބައްޕަ ބުންޏަސް ލޯބިވާ މީހާ ލިބެން އޮތްވަކާ ލޯބި ނުވާ މީހަކާ އިންނާކަށް ތޫބާ ބޭނުމެއް ނޫނެވެ. ކޮންމެ ފަދަ ޤުރުބާނެއް ވެގެންވެސް ތޫބާ ބޭނުމީ ޙަމްދާނެވެ.\n“ބައްޕާ! އާދޭސް ކުރަން އަހަންނަށް އެންމެ ފުރުސަތެއް ދީ! ބައްޕަ ބޭނުން މީހަކާ އަހަރެން އިންނާނަން ކަމަށް ވަޢުދުވަން!………… މިގެއަށް މި ވަގުތު އައިސް ދީބަލަ! ބައްޕާ!”\nތޫބާއަށް ރޮވިއްޖެއެވެ. އެ ހިސާބުން ތޫބާ ފޯނު ކަނޑައިލިއެވެ. ބައްޕައެއް ނާންނާނެއެވެ. އިޝާރާ އާއި ހާރިސް އެތިބީ އެއަށްވުރެ ބޮޑަށް ބައްޕަގެ ބޮލަށް ވަދެފައެވެ. ފައިސާއަށް ބައްޕަ ހެއްލެން ޖެހޭ ސަބަބެއް ތޫބާ އަކަށް ނުވިސްނެއެވެ. ބައްޕަ އަކީ ކުރިން އެހެން އުޅުނު މީހެއް ވެސް ނޫނެވެ.\nވީ ދެރައިން ތޫބާއަށް ހިފަހައްޓާލެވުނީ ދެއަތުން ބޮލުގައެވެ.\nރޭވިފައިވާ ގޮތަށް ކަންތައް ދާނަމަ އިރުކޮޅަކުން ޙަމްދާން ހުންނާނީ މިގޭގައެވެ. ބައްޕަގެ ކުރިމަތީ އާދޭސްކޮށްގެން ވިޔަސް އަހަރެން ޙާސިލް ކުރުމަށް ކުރަން ޖެހުނު ހުރިހާ ކަމެއް ކުރާނެ ކަމުގެ ޔަގީންކަން ޙަމްދާން ދިނީ އިރުކޮޅެއްކުރިންނެވެ. ތޫބާ ވިސްނައިލިއެވެ. ގުޅާފަ ތިކަމެއް ނުވާނެޔޭ ޙަމްދާން ގާތު ބުނަންވެސް ތޫބާ ކިތަންމެ ފަހަރަކު ހިތަށްއެރިއެވެ. އެހެންނަމަވެސް ދެން ތަޤުދީރާ އަމިއްލަ ދިރިއުޅުން ޙަވާލު ކުރުމަށްފަހު ތޫބާ އެނދުގައި އޮށޯތެވެ. އަދި ދެލޯ މަރާ ބާރުކޮށްލީ މި ޙާލަތު ވީއެންމެ އަވަހަކަށް ނިމި ދެލޯ ހުޅުވާލާއިރު މުޅިން އާޙާލަތަކަށް ދުނިޔެ އެނބުރިގެން ދިއުން އެދިގެންނެވެ. އެކަމަކު އެހެނެއް ވެސް ނުވިއެވެ. ފަނަރަ ވަރަކަށް މިނިޓް ފަހުން ފޯނު ރިންގްވާއަޑު އިވިއްޖެއެވެ. ފޯނަށް ތޫބާ ބަލައިލީ ރިންގް ކެނޑެން އުޅެނިކޮށެވެ. ފޫހި ގޮތަކަށެވެ. އެ ވާނީ ޙަމްދާންގެ ފޯނަކަށެވެ. އެނބުރިދާން ޙަމްދާން ގާތު ބުނާނީއެވެ.\n“ދަރިފުޅާ ދޮރު ހުޅުވަބަލަ! ބައްޕަ މިހިރީ މިގޭގައޭ!”\nބައްޕަގެ އަޑު އިވުމާއެކު ތޫބާއަށް ފުންމައިގެން ތެދު ވެވިއްޖެއެވެ. ގޭގެ ބޭރު ދޮރާހަމައަށް ތޫބާ ދުވެފައި ދިޔައީ ގޭތެރޭ އަރަން އުޅޭ ފައިވާނަށް ވެސް ނާރައެވެ. އެވަރުވެސް ތޫބާއަށް ލަސްވިއެވެ. ހީކުރެވުނީ ލަސްވަންޏާ ބައްޕަ ހިނގައިދާނެއެވެ. ނޫނީ ބޭނުންވެގެން މިހިރަ ފުރުސަތު ގެއްލިދާނެހެންނެވެ.\nތޫބާ ހުޅުވި ދޮރުން ތޫބާގެ ބައްޕަ ވަނުމުން ތޫބާ ދޮރުލައްޕާލާފައި ވެސް އިރުކޮޅަކު ހުރިތާ ހުއްޓެވެ. ބައްޕަ ގާތު ޙަމްދާންގެ ވާހަކަ ފަށާނެ ގޮތަކާމެދު ވިސްނަނީއެވެ.


Maarukeytah bodethi ibadhaluthakeh, golhithakuge kula kudkaoh bidheysee seytun thibey golhithah athulanee - One Online\n12 އޭޕްރީލް 2020، މާލެ، ދަތުރުވެރިންގެ މާރުކޭޓު: ކޮވިޑް ހާލަތު ރަނގަޅުވަންދެކެ އެ ގޮޅިތަކުގެ ކުލި ކުޑަކުރުމަށް ވަނީ ނިންމާފައި -- ވަން ފޮޓޯ: މުހައްމަދު އައުޒަމް\nމާރުކޭޓަށް ބޮޑެތި ބަދަލުތަކެއް، ގޮޅިތަކުގެ ކުލި ކުޑަކޮށް ބިދޭސީ ސޭޓުން ތިބޭ ގޮޅިތައް އަތުލަނީ\nމާރުކޭޓް ގޮޅިތަކުން ނަގާ ކުލި ކުޑަކޮށް އެތަންތަނުގައި ސޭޓުންގެ ގޮތުގައި ބިދޭސިން ތިބޭ ނަމަ ގޮޅި އަތުލުމަށް މާލޭ ސިޓީ ކައުންސިލުން ނިންމައިފި އެވެ.\nކޮވިޑްގެ ހާލަތުން މާލޭ ސިޓީގެ ރައްޔިތުންނަށް ލުޔެއް ލިބި އާދައިގެ ހާލަތަކަށް އާދެވެންދެން ސިޓީ ކައުންސިލުން އަމިއްލަ ފަރާތްތަކަށް ކުއްޔަށް ދީފައި ހުރި ބިންތަކާއި ފައްތިޔާ ތަކާއި މާރުކޭޓު ގޮޅިތަކުން ނަގާ ކުލިން 30 އިންސައްތަ ކުލި ކުޑަކުރުމަށް ވަނީ ނިންމާފަ އެވެ.\nލޯކަލް މާރުކޭޓުގެ ގޮޅިއެއްގެ ކުލި، އަކަ ފޫޓަކަށް ޖެހޭވަރަށް ދަތުރުވެރިންގެ މާރުކޭޓުގައި ވެސް އެ ރޭޓަށް ގޮޅީގެ ކުލި ކުޑަކުރުމަށް ސިޓީ ކައުންސިލުން ވަނީ ނިންމާފަ އެވެ.\nކުލި ކުޑަކުރުމުގެ އިތުރުން ސިޓީ ކައުންސިލުން ބުނެފައިވަނީ، ދެ މަސް ދުވަހުގެ މުހުލަތެއް ދިނުމަށްފަހު، އިސްލާހު ނުކޮށްފި ނަމަ ބިދޭސީ ސޭޓުން ތިބޭ ގޮޅިތަކުގެ އެގްރީމެންޓް ބާތިލު ކުރާނެ ކަމަށެވެ.\nލޯކަލް މާރުކޭޓުގައި ގޮޅި ކުއްޔަށް ނެގި ފަރާތުން އެހެން ފަރާތަކަށް ކުއްޔަށްދީފައި ހުންނަ ގޮޅިތައް ފާހަގަކޮށް، ދެ މަސް ދުވަހުގެ މުހުލަތެއް ދީ، އެގްރީމެންޓާއި ހިލާފުވެފައިވާ ފަރާތްތަކުގެ އެގްރީމެންޓް ބާތިލުކޮށް އެ ގޮޅިތަކަށް ކުރިމަތިލުމަށް އަލުން އިއުލާނު ކުރުމަށް ވެސް ވަނީ ނިންމާފަ އެވެ.\nލޯކަލް މާރުކޭޓަށް ވަދެ ނިކުމެ އުޅޭ ފަރާތްތަކަށް ފަސޭހަ ކުރުމުގެ ގޮތުން، މާރުކޭޓުގެ މެދުން ދެކުނުން އުތުރަށް ޕާތުވޭ އެއް ހެދުމަށް ވެސް ސިޓީ ކައުންސިލުން ވަނީ ނިންމާފަ އެވެ. އަދި އެ ގޮޅިތަކުގައި ފްރިޖު ބެހެއްޓުމުގެ ހުއްދަ ދީ އެފްރިޖްގައި ވިއްކޭނެ ތަކެތި ގަވާއިދުގައި ބަޔާންކޮށް ކަރަންޓް ބިލް އެ ފަރާތްތަކުން ދައްކާ ގޮތަށް ވެސް ވަނީ ހަމަޖައްސާފަ އެވެ.\nލޯކަލް މާރުކޭޓާއި ދަތުރުވެރިންގެ މާރުކޭޓުގައި ދެ ފާހަނާ ހެދުމަށް ނިންމާފައިވާއިރު ލޯކަލް މާރުކޭޓުގެ ހުޅަނގު ފަރާތުން ވާރޭ ވިއްސާ މައްސަލަ ހައްލު ކޮށްދޭނެ ކަމަށް ވެސް ސިޓީ ކައުންސިލުން ވަނީ ބުނެފަ އެވެ.\nލޯކަލް މާރުކޭޓުގެ އިތުރުން މަސް މާރުކޭޓަށް ވެސް ބައެއް އިސްލާހީ ބަދަލުތައް ގެނައުމަށް ސިޓީ ކައުންސިލުން ވަނީ ނިންމާފަ އެވެ.\nއެގޮތުން، މަސް މާރުކޭޓުގައި ހަދާފައިވާ އަށިތައް މަތީގައި އައިސް އަޅައިގެން އެ އައިސްމަތީގައި މަސްވެރިންނަށާއި މަސް ގަނެ ވިއްކާ ފަރާތްތަކަށް ފުރުސަތު ލިބޭ ގޮތަށް ގުރުއަތުލައިގެން މަސް ވިއްކޭނެ ނިޒާމެއް ގާއިމް ކުރާނެ ކަމަށް ސިޓީ ކައުންސިލުން ވަނީ ބުނެފެ އެވެ. އެއާ އެކު މަސް މާރުކޭޓުގައި ފޮށި ބަހައްޓައިގެން މަސް ވިއްކުން ނިމުމަކަށް އަންނާނެ ކަމަށް ސިޓީ ކައުންސިލުން ބުންޏެވެ.\nކުދި މުށި މަސް، ރިންމަސް ވިއްކަން ހާއްސަކޮށްފައިވާ ގޮޅިތަކުގައި ހުކުރު ދުވަހު މަސް ނުވިއްކޭ ގޮތަށް އޮތް އޮތުން ނިމުމަކަށް ގެނެސް ހުކުރު ދުވަހު މަސް ވިއްކޭ ގޮތަށް ބަދަލު ކުރުމަށް ވެސް ވަނީ ސިޓީ ކައުންސިލުން ނިންމާފަ އެވެ.\nމަސް މާރުކޭޓް ސަރަހައްދުން އައިސް ލިބޭނެ އިންތިޒާމެއް ހަމަޖެއްސުމަކީ މަސްވެރިންގެ ވަރަށް ބޮޑު އެދުމެކެވެ. އެކަން ކޮށްދިނުމަށް ވެސް ސިޓީ ކައުންސިލްގެ ބައްދަލުވުމުގައި ވަނީ ނިންމާފަ އެވެ.\nގުޅޭ ޓެގު މާލެ ދިވެހީންގެ ތަކެތީގެ މާރުކޭޓު ބާޒާރުމަތި


އެމް.އެން.ޔޫ.އެސް.ޔޫގެ7ވަނަ ދައުރުގެ ހިންގާ ކޮމިޓީ، ވައިސް ޗާންސެލަރ އިފްތިތާހުކޮށްދެއްވައިފި – MNUSU\nއެމް.އެން.ޔޫ.އެސް.ޔޫގެ7ވަނަ ދައުރުގެ ހިންގާ ކޮމިޓީ، ވައިސް ޗާންސެލަރ އިފްތިތާހުކޮށްދެއްވައިފި\n05 ނޮވެންބަރ 2018ވީ ހޯމަދުވަހުގެރޭ ދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ)ގެ ފެކަލްޓީ އޮފް އެޑިއުކޭޝަންގެ (އެފް.އީ) އޮޑިޓޯރިއަމްގައި ބޭއްވުނު ޙަފްލާއެއްގައި، ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ7ވަނަ ދައުރުގެ ހިންގާ ކޮމިޓީ، އެމް.އެން.ޔޫގެ ވައިސް ޗާންސެލަރ ޑރ. ޢަލީ ފަވާޒް ޝަރީފް އިފްތިތާޙުކޮށްދެއްވައިފިއެވެ.\nރަސްމިއްޔާތުގެ ތެރެއިން | ފޮޓޯ: ޝުޢައިބް މުޙައްމަދު، އެމް.އެން.ޔޫ.އެސް.ޔޫ\nމި ޙަފްލާ ފެށުނީ އެރޭ 08:45ގައި ކަމަށްވާއިރު، ޙަފްލާގައި އެމް.އެން.ޔޫ.އެސް.ޔޫގެ ހިންގާ ކޮމިޓީގެ6ވަނަ ދައުރުގެ ފަރާތުން ވަނީ އެ ދައުރުގެ ތެރޭގައި ޔޫނިއަންއަށް އެކިގޮތްގޮތުން އެހީތެރިވެދެއްވާފައިވާ ފަރާތްތަކުގެ އަގުވަޒަންކޮށް އިނާމު ދީފައެވެ.\nމި ޙަފްލާ ފެށިގެން ގޮސްފައިވަނީ ކީރިތި ޤުރްއާނުގެ ބަރަކާތުންނެވެ. ޤުރްއާން ކިޔެވީ އެމް.އެން.ޔޫގެ ސެންޓަރ ފޯ ފައުންޑޭޝަން (ސީ.އެފް.އެސް)ގެ ދަރިވަރު ދިމްޝާ ޙަސަން އެވެ. އަދި ޙަފްލާ ތަޢާރަފްކޮށްދީފައިވަނީ އެފް.އީގެ ދަރިވަރު މުޙައްމަދު އަބޫބަކުރެވެ.\nޙަފްލާ ފެށުމަށްފަހު އެންމެ ފުރަތަމަ ކުރިއަށްދިޔައީ، އެމް.އެން.ޔޫ.އެސް.ޔޫގެ6ވަނަ ދައުރުގެ ފައިސާ އާއި ޚަރަދުތަކުގެ ތަފްސީލު ބަޔާންކޮށްދިނުމެވެ. ތަފްޞީލު ދެއްވާފައިވަނީ އެމް.އެން.ޔޫ.އެސް.ޔޫގެ ޚަޒާންދާރު ޢަބްދުﷲ ޝަހުނީޒެވެ.\nއިސްވާރުންގެ އިނާމު | ފޮޓޯ: ޝުޢައިބް މުޙައްމަދު، އެމް.އެން.ޔޫ.އެސް.ޔޫ\nއެއަށްފަހު، ދަރިވަރުންގެ ޔޫނިއަންއަށް 2018ވަނަ އަހަރުގެތެރޭގައި އެކިގޮތްގޮތުން އެހީތެރިވެ އެއްބާރުލުންދީފައިވާ ދަރިވަރުންގެ އަގު ވަޒަންކުރުމުގެ ގޮތުންދެވޭ ”އިސްވާރުންގެ އިނާމު“ ޙަވާލުކުރެވުނެވެ. ޖުމްލަ 69 ދަރިވަރުންނަށް މި އިނާމު ދެވުނުއިރު، އިނާމުތައް ޙަވާލުކޮށްދެއްވާފައިވަނީ، އެމް.އެން.ޔޫ ކައުންސިލްގައި ދަރިވަރުން ތަމްސީލުކުރާ މެންބަރ އަލްއުސްތާޛް ޢަލީ ރަޝީދާއި، ފިއުލް އެކްސްޕްރެސް މޯލްޑިވްސްގެ މެނޭޖިންގ ޑިރެކްޓަރ އަލްފާޟިލް މުޙައްމަދު ޝިހާބާއި، ރައްޔިތުންގެ މަޖިލީހުގެ މާފަންނު ދެކުނު ދާއިރާގެ ޢިއްޒަތްތެރި މެންބަރ އޮނަރަބަލް ޢަބްދުﷲ ރިފާޢުގެ އިތުރުން، ދިވެހިރާއްޖޭގެ ޖުމްހޫރިއްޔާއިން ކިންގްޑަމް އޮފް ތައިލެންޑަށް ކަނޑައަޅުއްވާފައި ހުންނެވި ސަފީރު، ހިޒް އެކްސެލެންސީ މުޙައްމަދު ނަޝީދު އަދި އެމް.އެން.ޔޫ.އެސް.ޔޫގެ އެޑްވައިޒަރީ ބޯޑުގެ މެންބަރ އަލްފާޟިލް ޢަލީ އަމީރެވެ.\nއެއަށްފަހު، އެމް.އެން.ޔޫ.އެސް.ޔޫގެ6ވަނަ ދައުރު ހިންގާފައިވާ ޙަރަކާތްތަކުގެ މަޢުލޫމާތު ދެވުނެވެ. މި މަޢުލޫމާތު ދެއްވާފައިވަނީ އެމް.އެން.ޔޫ.އެސް.ޔޫގެ ނައިބު ރައީސް (ޢިލްމީ) އާދަމް ރުޝްދީއެވެ.\nނައިބު ރައީސް (ޢިލްމީ) | ފޮޓޯ: ޝުޢައިބް މުޙައްމަދު، އެމް.އެން.ޔޫ.އެސް.ޔޫ\nމި ރަސްމިއްޔާތުގައި ދެން ކުރިއަށްދިޔައީ ”ދަރިވަރުންގެ ޔޫނިއަންގެ ޝަރަފުވެރިކަމުގެ އިނާމު“ ދިނުމެވެ. މި އިނާމު ޖުމްލަ 11 ފަރާތަކުން ޙާޞިލުކުރިއެވެ.\nއެއަށްފަހު، އެމް.އެން.ޔޫ.އެސް.ޔޫގެ6ވަނަ ދައުރުގެ މީޑިއާގެ މަޢުލޫމާތުތައް އެމް.އެން.ޔޫ.އެސް.ޔޫގެ މީޑިއާ ކޯޑިނޭޓަރ މުޙައްމަދު ޝާން ޢާމިރު ޙިއްސާކުރެއްވިއެވެ.\nމީގެ އިތުރުން މި ޙަފްލާގައި މަރްޙޫމް އަޙްމަދު މުޙައްމަދުގެ ހަނދާނުގައިދެވޭ އިނާމު ޖުމްލަ7ފަރާތަކަށްދެވުނުއިރު، މުޅީން އަލަށް ތަޢާރަފު ކުރެވުނު، ”ޑީންސް އިނާމު“ އެމް.އެން.ޔޫގެ4ޑީންއަކަށް ދެވުނެވެ. އެއީ:\nސެންޓަރ ފޯ ފައުންޑޭޝަން ސްޓަޑީޒްގެ ހެޑް އޮފް ސެންޓަރ:\nއަލްފާޟިލް މުޙައްމަދު ދީދީ، މ. ނިޔަނދުރުގެ / މާލެ\nފެކަލްޓީ އޮފް ހެލްތު ސައިންސަސްގެ ޑީން:\nއަލްފާޟިލާ ޢާއިޝަތު ޝާހީން އިސްމާޢީލް، މއ. ބޯގަންވިލާ / މާލެ\nއެމް.އެން.ޔޫ ބިޒްނަސް ސްކޫލްގެ ޑީން:\nއަލްފާޟިލް ޢަބްދުއްރަޙްމާން މުބާރަކް، މ. އާދިއްލީގެ / މާލެ\nފެކަލްޓީ އޮފް އެޑިއުކޭޝަންގެ ޑީން:\nއަލްފާޟިލާ މަރިޔަމް ފިޒާނާ ރަޝީދު، މ. ޒޭވަރު / މާލެ\nޑީންސް އެވޯޑު | ފޮޓޯ: ޝުޢައިބް މުޙައްމަދު، އެމް.އެން.ޔޫ.އެސް.ޔޫ\nޑީންސް އިނާމަކީ، ދަރިވަރުންގެ ޔޫނިއަންއަށް ތަފާތު ގޮތްގޮތުން އެހީތެރިވެ، ދަރިވަރުންގެ ޔޫނިއަންގެ ޙަރަކާތްތަކަށް ފުރިހަމަ އެއްބާރުލުމެއް ދެއްވާފައިވާ އެމް.އެން.ޔޫގެ ފެކަލްޓީތަކުގެ ޑީނުންނަށް ދެވޭ އިނާމެކެވެ. ޑީންސް އިނާމު ޙަވާލުކޮށްދެއްވީ އެމް.އެން.ޔޫގެ ޗާންސެލަރ ޑރ. މުޙައްމަދު ލަޠީފެވެ.\nއެއަށްފަހު މި ޙަފްލާގައި ކުރިއަށްދިޔައީ އެމް.އެން.ޔޫ.އެސް.ޔޫގެ7ވަނަ ދައުރުގެ މެންބަރުންނަށް މަޤާމު ޙަވާލުކުރެއްވުމެވެ. މަޤާމުތައް ޙަވާލުކޮށްދެއްވީ ޙަފްލާގެ ޝަރަފްވެރި މެޙްމާން އެމް.އެން.ޔޫ ވައިސް ޗާންސެލަރ ޑރ. ޢަލީ ފަވާޒް ޝަރީފެވެ.\nއަލްފާޟިލް މުޙައްމަދު ޝިފާން | ފޮޓޯ: ޝުޢައިބް މުޙައްމަދު، އެމް.އެން.ޔޫ.އެސް.ޔޫ\nއެމް.އެން.ޔޫ.އެސް.ޔޫގެ7ވަނަ ދައުރުގެ ހިންގާ ކޮމިޓީ:\nރައީސް: އަރުޝަދު އަޝްރަފް\nނައިބު ރައީސް (ޢިލްމީ): އާދަމް ރުޝްދީ\nނައިބު ރައީސް (އަމަލީ): ޙަސަން ޝާހު\nނައިބު ރައީސް (ގޮފިތައް): ޢަލީ ޝަމްޢޫން\nޚަޒާންދާރު: ޢަބްދުﷲ ޝަހުނީޒް\nސެކްރެޓަރީ: އަނާ އަޙްމަދު\nއެސިސްޓެންޓް ސެކްރެޓަރީ: އާމިނަތު ރައުދާ\nމީޑިއާ ކޯޑިނޭޓަރ: މުޙައްމަދު ޝާން ޢާމިރު\nމި ރަސްމިއްޔާތުގައި، އެމް.އެން.ޔޫ.އެސް.ޔޫގެ7ވަނަ ދައުރުގެ ރައީސް އަރުޝަދު އަޝްރަފްގެ އިތުރުން، ޝަރަފުވެރިކަމުގެ އިނާމު ޙާޞިލުކުރެއްވި ބޭފުޅެއްގެ ޙައިޞިއްޔަތުން އަލްފާޟިލް މުޙައްމަދު ޝިފާންވެސް ވަނީ ވާހަކަދައްކަވާފައެވެ. އަދި މީގެ އިތުރުން ޝަރަފްވެރި މެޙްމާން، ޑރ. ޢަލީ ފަވާޒް ޝަރީފްވެސް ވާހަކަ ދެއްކެވިއިރު، ޝަރަފްވެރި މެޙްމާންގެ ވާހަކަފުޅުގައި، އެމް.އެން.ޔޫ.އެސް.ޔޫގެ6ވަނަ ދައުރުގެ މަސައްކަތްތަކަށް ވަރަށް ބޮޑަށް ތަޢުރީފުކުރެއްވިއެވެ. އަދި ކުރިއަށް އޮތް ދައުރުގައި ޔޫނިއަންގެ ހިންގުން އިތުރަށް ފުޅާކޮށް، އިތުރު ޙަރުފަތަކަށް ގެންދާނެކަމުގެ ނުވަތަ ”ލެވަލް އަޕް“ކޮށްލުމުގެ އުއްމީދު ވަރަށް ބޮޑުކަމަށްވަނީ ވިދާޅުވެފައެވެ.\nޝަރަފްވެރި މެޙްމާން | ފޮޓޯ: ޝުޢައިބް މުޙައްމަދު\nމި ޙަފްލާގައި، ދަރިވަރުންގެ ޔޫނިއަން އިން ދޭ އެންމެ މަތީ ޝަރަފުކަމަށްވާ ”އެމް.އެން.ޔޫ.އެސް.ޔޫ ޝަރަފުވެރިކަމާއި ޢިއްޒަތްތެރިކަމުގެ ނިޝާނުގެ ވެރިޔާ“ގެ ލަޤަބު ޖުމްލަ 10 ފަރާތަކަށް އެރުވުނުއިރު، 2018 ވަނަ އަހަރުގެ އެންމެ ޙަރަކާތްތެރި ގޮފިތަކަށްވެސް ވަނީ އިނާމު ޙަވާލުކުރެވިފައެވެ.\nލިޔުނީ: މުޙައްމަދު ޝާން ޢާމިރު،


Engine Govai Zahamvi Meehaage Haalu Serious, Male Gennanee\n18 ޑިސެންބަރ 20160ކޮމެންޓް\nއިންޖީނު ގޮވައި ޒަހަމްވި މީހާ ސީރިއަސް، މާލެ ގެންނަނީ\nށ.ފީވަކުން ޑިންގީއެއްގައި ފުރައިގެން ފޯކައިދުއަށް ދަނިކޮށް އިންޖީނު ގޮވައި ޒަހަމްވި މީހާގެ ހާލު ސީރިއަސް ކަމަށާއި އިތުރު ފަރުވާއަށް މާލެ ފުރުވާލުމުގެ މަސައްކަތް ކުރަމުންދާ ކަމަށް ހދ.ކުޅުދުއްފުށީ ރީޖަނަލް ހޮސްޕިޓަލުން ބުނެފިއެވެ.\nވީއެފްޕީއަށް މައުލޫމާތު ދެއްވަމުން ކުޅުދުއްފުށީ ހޮސްޕިޓަލުގެ ޑިރެކްޓަރު އިބްރާހީމް ވަހީދު ވިދާޅުވީ އެމީހާގެ ހާލު ވަރަށް ސީރިއަސް ކަމަށައި އިތުރު ފަރުވާއަށް މާލެ ފޮނުވާލުމުގެ މަސައްކަތް ކުރަމުން ގެންދާ ކަމަށެވެ.\n"ޓީއެމްއޭގެ މޫދަށް ޖައްސާ ބޯޓެއްގައި ފުރުވާލަން ނިންމާފައިވަނީ. މިހާރު ބޯޓު ކުޅުދުއްފުއްޓަށް އައުމުގެ މަގުމަތީގައި ވާނީ،" އިބްރާހީމް ވަހީދު ވިދާޅުވިއެވެ.\nއިއްޔެ ހަވީރު ހިނގި އެ ހާދިސާގައި ޒަހަމްވެފައިވަނީ ފީވަކު އޯކިޑްމާގެ އުމުރުން 32 އަހަރުގެ އަބްދުﷲ ފަޒީލްއެވެ.\nއިންޖީނު ގޮވި ކަމަށް ބުނާ ޑިންގީ---\nއިންޖީނު ގޮވާ އިންޖީނުގެ ފްލައިވީލް ބުރައިގެން ގޮސް ފަޒީލުގެ ބަނޑުގައި ޖެހި ބަނޑުގެ ބޮޑު ބައެއް ވަނީ ކަފައިގެން ގޮސްފައެވެ. ވީއެފްޕީއަށް އެނގިފައިވާ ގޮތުގައި ފްލައިވީލް ގޮސް ޖެހި މައިބަދައަށް ވެސްވަނީ ގެއްލުން ވެފައެވެ.\nށ އަތޮޅު ކަނޑުމަތީ ހާދިސާ އެކްސިޑެންޓް ހދ. ކުޅުދުއްފުށި


Qaumuge minivan kamuge bingalakee Islaam dheen: Edi Khuthuba\nފޮޓޯ: އިސްލާމިކް މިނިސްޓްރީ\nގައުމުގެ މިނިވަންކަމުގެ ބިންގަލީ އިސްލާމްދީން: އީދު ޚުތުބާ\n31 ޖުލައި 2020 - 12:36:54\nގައުމުގެ ވަހުދަތާއި މިނިވަންކަމުގެ ބިންގަލީ އިސްލާމްދީން ކަމަށް އީދު ހުތުބާގައި ބުނެފި އެވެ.\nމިއަދު ހެނދުނު ރާއްޖޭގެ މީހުން ދިރިއުޅޭ ހުރިހާ ރަށެއްގައި އީދު ނަމާދު ކޮށްފައިވަނި ހެނދުނު 07:30 ގައެވެ. އީދު ނަމާދަށް ފަހު އިއްވި އީދު ހުތުބާގައި ބުނެފައިވަނީ އީދު ފާހަގަކުރަމުން އަންނައިރު މާތް ﷲ ދެއްވި އެންމެ މަތިވެރި ނިއުމަތުގެ މަތިން ހަނދާންކުރަންޖެހޭ ކަމަށެވެ.\nމާތް ﷲ ދެއްވި އެންމެ މަތިވެރި ނިއުމަތަކީ އިސްލާމްދީންކަން ފާހަގަކޮށް އީދު ހުތުބާގައި ބުނެފައިވަނީ އެ ދީނަކީ ގައުމުގެ މިނިވަންކަމާއި ވަހުދަތުގެ ބިންގާ ކަމަށެވެ. އެެހެން ކަމުން އަގީދާ ހަރުދަނާކޮށް، ވަކިވަކިވެފައިވާ ހިތްތައް އަލުން ގުޅުވަންޖެހޭ ކަމަށް ހުތުބާގައި ބުނެފައިވެ އެވެ.\n"އެއް ބަޔަކު އަނެއް ބަޔަކަށް ފުރައްސާރަ ކުރުމާއި، މަލާމާތް ކުރުންފަދަ ވިޔާނުދާ އަމަލުތަކުން ދުރުހެލިވެ، އަހުވަންތަ ބަޔަކަށްވާންޖެހޭ،" އީދު ހުތުބާގައިވެ އެވެ.\nއީދު ހުތުބާގައި ވަނީ އިސްލާމް ދީން ހިމާޔަތްކޮށް ދެމެހެއްޓުމަށް ދައުލަތުގެ ވެރިންނަށާއި، ރައްޔިތުންނަށް ގޮވާލާފައެވެ. އީދަކީ ހުރިހާ މުސްލިމުންނަށް އަންނަ މުނާސަބަތެއްކަމަށާއި، އެއްވެސް މީހަކު އެކަހެރިނުކޮށް އީދުގެ އުފަލުގައި އެންމެން ޝާމިލްކުރަން ޖެހޭ ކަމަށް ހުތުބާގައިވެ އެވެ.\nއިސްތިއުފާދޭ ފަނޑިޔާރުންގެ ކަންކަން ނުބެލޭތީ ކަންބޮޑުން\nފެމެލީ ޕްރޮޓެކްޝަނަށް ހުށަހެޅި އަނިޔާގެ މައްސަލަތައް އިތުރު


Dho?! HPA Tiktok: Suspense nulaa Moosa Waseem kuri kamakee vaccine jehun\nއެޗްޕީއޭ ޓިކްޓޮކް: ސަސްޕެންސް ނުލައި މޫސާ ވަސީމް ކުރި ކަމަކީ ވެކްސިން ޖެހުން\nކޮވިޑުން އަރައިގަނެވޭނެ ދުވަހެއްގެ އިންތިޒާރުގައި ތިބޭތާ އަހަރެއްހާ ދުވަސް ވީ ފަހުން، އެ ދިގުލައިގެން ދިޔަ "ސަސްޕެންސް" ނިމުމަކަށް ގެނައީ މި ބަލީގެ ފަރުވާއަށް ޚާއްސަ ވެކްސިނެވެ. މިއީ އަހަރެމެންގެ ކުރީގެ އާންމު ދިރިއުޅުމަށް އެނބުރި ދިއުމަށް ކުރާ މަސައްކަތުގައި ގިރާކުރި، އިތުރު މުހިންމު ފިޔަވަޅެކެވެ.\nރާއްޖޭގައި މިހާރު ބައި ލައްކައަށް ވުރެ ގިނަ މީހުން ވެކްސިން ޖަހައިފި އެވެ. އަދި މީހުން ހާސްކޮށްލައި، ސަސްޕެންސް ހިފަހައްޓާލުމަށް ކުޅަދާނަ ޓީވީ ޕްރެޒެންޓަރު މޫސާ ވަސީމް ވެސް ވެކްސިން ޖަހައިފި އެވެ. އެކަމަކު މޫސަ ވެކްސިން ޖެހީ އެއްވެސް ހާސްކަމެއް ނެތި އަދި އެހެން މީހުނަށް ކަންތައް ކުރަންވީ ގޮތް ވެސް ކިޔައިދެމުންނެވެ. އޭނާގެ ސަސްޕެންސުގަނޑެއް މިކަމަކު ނެތެވެ.\nStorytime: How Moosa got vaccinated ##COVID19Dhifaau ##AaUmmeedhu ##Covid19\nމޫސަ ކޮވިޑް ވެކްސިން ޖަހަން ދިޔައީ މާފަންނު ސޯޝަލް ސެންޓަރުގައި ހުންނަ ވެކްސިން ދޭ ސެންޓަރަށެވެ. އެ ތަނަށް ވަދެ، ވެކްސިން ޖަހާ ނިމެންދެން އޭނާ ކުރި ހުރިހާ ކަމެއް ކިޔައިދިނީ މިނެޓެއްގެ ކުރު ޓިކްޓޮކް ވީޑިއޯއަކުންނެވެ. މިއީ އެހާ ވެސް ފަސޭހަ ކަމެކެވެ. މޫސަ މިކަން ކުރި ގޮތް ބަލަން ބޭނުން ނަމަ، ހެލްތު ޕްރޮޓެކްޝަން އެނެޖްސީ (އެޗްޕީއޭ) ގެ އޮފިޝަލް ޓިކްޓޮކުން އެ ވީޑިއޯ ބެލޭނެ އެވެ.\nމޫސަ ހަނދާންކޮށްދިން މުހިންމު ކަންކަން؛\n- ބޭހެއް ކުރާ ނަމަ، ބޭސް ސިޓީ ގެންދިއުން\n- އައިޑީކާޑު ގެންދިއުން\n- ކިއު ނަންބަރެއް ނަގައިގެން، ނަންބަރު ޖެހެންދެން މަޑުކުރުން\n- ވެކްސިން ސެންޓަރުގައި ތިބޭ އޮފިޝަލުންގެ އިރުޝާދަށް ތަބާވުން\nTo provide you with the most up to date information on COVID-19 response and vaccination efforts and to reachabroader audience, we have launched our new @tiktok_us channel.\nPlease join via: https://t.co/zFF1zVmap3 pic.twitter.com/CWIkAGOZg0\nއަދި އެހެން ކަމެއް!\nސައިކަލުގެ ހަރު ނުނައްޓާ ދުއްވާފައިދާ ތަން ފެނިއްޖެ ނަމަ، އެ ވެހިކަލެއްގައި އިން މީހަކަށް ގޮވައި "ބްރޯ ހަރު" ބުނުމަކީ އަހަރެމެން ކުރާ ވަރަށް ރަނގަޅު ކަމެކެވެ. އޭރުން ދުއްވަން އިން މީހާގެ ފުރާނަ ނުރައްކަލަކަށް ހުށަހެޅުމުން ސަލާމަތްކޮށްދެވެނީ އެވެ. އެޗްޕީއޭ ޓިކްޓޮކުގައި އިން ދެ ވަނަ ވީޑިއޯގައި ވެސް އަންނަނީ ހަމަ މި ކަހަލަ ހާލަތެކެވެ. އެކަމަކު "ބުރޯ ހަރޭ" ކިޔާފައި ގޮވަން ބަލައިލި އިރު، އެ މީހާ އިނީ މާސްކު ދަތްދޮޅިއާ ހަމައަށް ތިރި ކޮށްލައިގެންނެވެ. އެންމެފަހުން އޭނާއަށް ފުރަތަމަ ބުނަން ޖެހުނީ "ބުރޯ މާސްކު؟" އެވެ.\nހެލްތު ޕްރޮޓެކްޝަން އެޖެންސީ މޫސާ ވަސީމް ކޮވިޑް ވެކްސިން


vnews - Alhuganduge ministeru kamugai Kalafaanu schoolgai turf alhaidheynan: Mahloof\nއަޅުގަނޑުގެ މިނިސްޓަރުކަމުގައި ކަލާފާނު ސްކޫލް ކޮމްޕައުންޑްގައި ޓާފް އަޅައިދޭނަން: މަޙްލޫފް\nކަލާފާނު ސުކޫލުގެ އަހަރީ ދުވަހުގެ މުނާސަބަތުގައި ބޭއްވި ހަވީރުގައި މިނިސްޓަރު މަހްލޫފް ވާހަކަފުޅު ދައްކަވަނީ:\nޔޫތު މިނިސްޓަރު ކަމުގައި ހުރިއްޔާ ކަލާފާނު ސްކޫލު ކޮމްޕައުންޑުގައި ޓާފް އަޅައިދޭނެ ކަމުގައި މިނިސްޓްރީ އޮފް ޔޫތު، ސްޕޯޓްސް އެންޑު ކޮމިނިއުޓީ އެންޕަވާމެންޓް އަޙްމަދު މަހްލޫފު ވިދާޅުވެއްޖެއެވެ.\nމަހްލޫފު މިހެން ވިދާޅުވީ، ކަލާފާނު ސުކޫލަށް 30 އަހަރު ފުރުން ފާހަގަ ކުރުމުގެގޮތުން "ފެހި ހަވީރު އެންމެން އެކުގައި" ނަމުގައި މިއަދު ހެންވޭރު ބޯޅަދަނޑުގައި ބޭއްވި ޚާއްސަ ރަސްމިއްޔާތު ޝަރަފުވެރި ކޮށްދެއްވާ ދެއްކެވި ވާހަކަފުޅުގައެވެ.\nމަހްލޫފު ވިދާޅުވީ ކަލާފާނު ސުކޫލުގެ ޕްރިންސިޕަލާއި ޕީޓީއޭގެ ބޭފުޅުންނާއި ބައްދަލުކޮށް ދެކެވުނު ވާހަކަތަކުގައި އެންމެބޮޑަށް ފާހަގަ ކުރެއްވުނީ ސުކޫލުގެ ކޮމްޕައުންޑުގައި ޓާފެއް އަޅުމަކީ ސުކޫލުގެ ދަރިވަރުންނާއި ބެލެނިވެރިން އަދި ޓީޗަރުންގެ ވަރަށް ބޮޑަށް ބޭނުންވާ ކަމެއް ކަމަށެވެ.\nއެހެންކަމުން ވަކި ދުވަހެއް ކަނޑައެޅިގެން ނުދެންނެވި ކަމުގައިވިޔަސް އެމަނިކުފާނުގެ މިނިސްޓަރު ކަމުގައި ހުރިކަމަށްވަންޏާ، ކަލާފާނު ސުކޫލުގެ ދަރިވަރުންނަށްޓަކާ އަދި ސުކޫލަށްޓަކައި ކަލާފާނު ސުކޫލުގެ ކޮމްޕައުންޑުގައި ޓާފް އަޅައިދެއްވާނެ ކަމަށް ވިދާޅުވިއެވެ.\nމިއަދުގެ ރަސްމިއްޔާތުގައި ކަލާފާނު ސުކޫލުގެ އަހަރީ ދުވަހަށް ޚާއްސަކޮން ހަދާފައިވާ ލަވަ އިފްތިތާޙް ކޮށްދިނުމުގެ ގޮތުން އެލަވަ ހުށައެޅި ބައިވެރިންނާއެކު މިނިސްޓަރު މަޙްލޫފު ލަވަ ވިދާޅުވެދެއްވިއެވެ. އަދި އަހަރީ ދުވަހުގެ ކޭކު ފަޅުއްވައި ދެއްވިއެވެ.\nކަލާފާނު ސުކޫލަށް 30 އަހަރު ފުރުން ފާހަގަ ކުރުމުގެގޮތުން މިއަދު ކުރިޔަށްގެންދިޔަ ހަރަކާތުގައި އެ ސުކޫލުގެ ކުދިންގެ ޑުރިލްއެއްގެ އިތުރުން ސުކޫލް ބޭންޑުގެ ހަރަކާތްތަކެއްވެސް ވަނީ ދައްކާލާފައެވެ.


SunOnline: Firimeehaa ge Aniyaa gai 10 aharu, Salaamaiy vaan filee!\nއަހުމަދު މިޒްޔާލް 20 Jan 2020, 08:37\nއަންހެން މީހާއަށް ފިރިމީހާ އަނިޔާ ކުރަނީ --- ފޮޓޯ/ ކިޔުންތެރިއެއް\n"ފުލުހުންނަށް އަންގައިފިއްޔާ ކުދިން ވެސް އަތުލާނަން، ކަލޭގެ ދުވަސް ވެސް ދުއްވާލާނަން،" މިއީ ފިރިމީހާގެ އަނިޔާތަކުން ސަލާމަތްވާން މަސައްކަތް ކުރުމުން ޝިމާނާ (އަސްލު ނަމެއް ނޫން)އަށް އޭނާގެ ފިރިމީހާ ދިން އިންޒާރެވެ. ކައިވެންޏަށް 10 އަހަރު އިރު، ފިރިމީހާގެ ރަށުގައި އޭނާގެ އަނިޔާތަކަށް ކެތްކޮށްގެން ހުރުމަށްފަހު މިއަދު ޝިމާނާ ވަނީ އެ އަނިޔާވެރިކަމުން ސަލާމަތްވެފަ އެވެ.\nފިރިމީހާ ރަށުން ބޭރުގައި ހުރި ދަނޑިވަޅެއް ބަލާފައި، "ފިލައިގެން" އަމިއްލަ ރަށަށް ދިއުމަށްފަހު ޝިމާނާގެ ކައިވެނީގެ ހިތި 10 އަހަރުގެ ތަޖުރިބާ "ސަން"އަށް ކިޔައިދިނީ ނުހަނު އަސަރާއެކު އެވެ.\nއުތުރުގެ ރަށަކަށް އުފަން ޝިމާނާ މެދުރާއްޖެ ތެރޭގެ ރަށަކަށް ނިސްބަތްވާ ޒިޔާއު (އަސްލު ނަމެއް ނޫން) އާ ކައިވެނިކުރީ 2010 ވަނަ އަހަރު އެވެ. އިނދެގެން ޒިޔާއުގެ ރަށަށް އެދެމީހުންގެ ދިރިއުޅުން ބަދަލުކުރި އެވެ. އާއިލާ އާއި ރަހުމަތްތެރިންނަށް އަލްވަދާއު ކިޔުމަށްފަހު ޝިމާނާ ބީރައްޓެހި ރަށެއްގައި ވަޒަންވެރިވީ ޒިޔާއުގެ އެދުމުގެ މަތިންނެވެ. ނަމަވެސް ހަޔާތް ބަދަލުވެގެން ދިޔައީ އުންމީދު ކުރި ގޮތާ މުޅިން ހިލާފަށެވެ. އޯގާތެރި ފިރުމުންތަކުގެ ބަދަލުގައި ފިރިމީހާގެ އަތުން ލިބުނީ އަނިޔާ އެވެ.\nޒިޔާއު އޭނާއަށް އަނިޔާ ކުރަން ފެށީ ކައިވެނީގެ ކުރީކޮޅުގަ އެވެ. ގޭތެރެއިން ފެށި އެ އަނިޔާތައް ބޮޑުވަމުން ގޮސް، މަގުމައްޗާހަމައަށް ދިޔަ އެވެ. ނުވިތާކަށް މަރުގެ އިންޒާރު ވެސް ދިނެވެ. ޖިސްމާނީ ގޮތުންނާއި ނަފްސާނީ ގޮތުން ފިރިމީހާ ކުރަމުންދިޔަ އަނިޔާތަކަށް ޝިމާނާ ކެތްކޮށްގެން ހުރީ ކައިވެންޏަށް ލިބިފައި ތިބި ހަތަރު ދަރިންގެ ހައްގުގަ އެވެ.\nއަނިޔާކުރަން ވަކި ތަނެއް ނޯވެ، ދަރިން ކުރިމަތީ ވެސް އަނިޔާ!\n"ކައިވެނީގެ ފުރަތަމަ ދުވަސްކޮޅު އަތުން ތަޅައި، ބަނޑުބޮޑުވެފައި ހުއްޓާ ބަނޑުމަތީގައި ވެސް ޖެހި. މިފަހުން [މިދިޔަ އަހަރުގެ ފަހުކޮޅުގައި] އަޅުގަނޑު މަގުމަތީގައި ހުއްޓާ އަޅުގަނޑުގެ ބުރުގާ ބާލާފައި އަޅުގަނޑުގެ ކަރުގައި އޮޅާލައިގެން ހުރީ. އެރޭ މަގުމަތީގައި ބަހައްޓައިގެން އަޅުގަނޑު ގައިގައި ތަޅާފައި ބިންމައްޗަށް ކޮއްޕާލިއިރު ތިބޭނެ މީހުން ބަލަން ވެސް. ކައިރި ފިހާރައެއްގައި ވެސް ހުރި މީހެއް." ޝިމާނާ ބުންޏެވެ.\nޝިމާނާ ބުނާ ގޮތުގައި އަނިޔާކުރާއިރު ދަރިން ތިއްބަސް ނުބަލަ އެވެ. އެހެންވެ ދަރިން ވެސް އެކަމާ މެދު އޭނާއާ ސުވާލު ކުރެ އެވެ.\n"ހަތަރު ކުދިން ރޮއެރޮއެ ތިއްބާ އޭނަ އައިސް އަޅުގަނޑު ކަރުގައި ހިފާ އެބަ. އޭނަގެ ބައްޕައާއި މަންމަގެ ވެސް ކުރިމަތީގައި." ޝިމާނާ ބުންޏެވެ.\nފިރިމީހާގެ އާއިލާއިން ވެސް އަނިޔާއަށް ދިނީ ހިތްވަރު!\nމަގުމަތީގައި އަނބިމީހާއަށް އަނިޔާކުރަން ކެރޭ މީހަކު ގޭތެރޭގައި އަނިޔާ ކުރާނެ މިންވަރު ތަސައްވަރު ކުރަން ވެސް ދައްޗެވެ. ކޮންމެ މީހަކަށް ވެސް އެންމެ ރައްކާތެރި ތަނަކީ ދިރިއުޅޭ ގެ ކަމަށްވީ ނަމަވެސް، ޝިމާނާއަށް ގެ ވީ ނުރައްކާތެރި މާހައުލަކަށެވެ. ޒިޔާއު ކުރަމުންދިޔަ އަނިޔާތަކަށް އޭނާގެ އާއިލާއިން ދިނީ ފުރިހަމަ އެއްބާރުލުމެވެ. ނުވިތާކަށް ގޭތެރެއިން ޖިންސީ ފުރައްސާރަ ކުރުމުގެ އަމަލުތަކާ ވެސް ކުރިމަތިލާން ޖެހުނެވެ.\n"ހުރިހާ އެންމެން ކަހަލަ ގޮތަކަށް އޭނައަށް ސަޕޯޓުކުރޭ އަނިޔާކުރަން. އޭނަގެ މަންމަ ބުނީ އަނިޔާކުރަނީ އަނިޔާ ކުރަން ވެގެންނޭ. ރަށު ބައެއްގެ ކުރިމަތީގައި މަންމަ އެހެން ބުނީ ވެސް. އޭނާގެ ދައްތަ އަޅުގަނޑު ބޮލުގައި ދޮގު ތުހުމަތުތައް އަޅުވައި، ރަށު ތެރޭގައި އަޅުގަނޑު ބަދުނާމު ކުރަމުން ދިޔައީ. އޭނަގެ ކަޒިންސް ވެސް." ޝިމާނާ ބުންޏެވެ.\nމިކަންކަމުގެ އިތުރަށް ޝިމާނާއަށް ދެން ބިރަކަށްވީ ފިރިމީހާގެ އެއްބަނޑު އެއްބަފާ ކޮއްކޮ، ޝިމާނާއަށް ޖިންސީ ފުރައްސާރަކޮށް، އޭނާ ޖިންސީ އަނިޔާ ކުރަން މަސައްކަތް ކުރުމުންނެވެ.\n"އޭނާގެ ކޮއްކޮ ވަރަށް ގިނަ ގޮތްގޮތުން އަޅުގަނޑަށް އުނދަގޫ ކޮށްފައި ހުރީ. އޭނާ އަޅުގަނޑުގައި ގައިގައި [ޖިންސީ ގުނަވަންތަކުގައި] އަތްލައި، ކަންތައްތައް ކުރި." ފަސްޖެހިފައި ހުރެވެސް ޝިމާނާއަށް ލިބުނު އަނިޔާތައް އޭނާ ކިޔައިދިނެވެ.\nގޭތެރޭގައާއި އެކަނި ހުންނަ ކޮންމެ ފަހަރަކު ޝިމާނާއަށް ޒިޔާއުގެ ކޮއްކޮގެ އުނދަގުލާ ކުރިމަތިވެ އެވެ.\nއެ ވާހަކަތައް އެއްވެސް މީހެއްގެ ގާތުގައި ހިއްސާކޮށްފިނަމަ މަރާލާނެކަމުގެ އިންޒާރު ފިރިމީހާގެ ކޮއްކޮ ދިނުމުން ފިރިމީހާ ފިޔަވައި އެއްވެސް މީހެއްގެ ގާތުގައި އެވާހަކަ ނުބުނާ ކަމަށް ޝިމާނާ ބުންޏެވެ.\n"ފިރިމީހާއަށް އެ ހުރިހާ ކަމެއް ކިޔައިދިނީމަ ބުނީ އެއީ [ކޮއްކޮއަކީ] ތިމަންނާގެ ވެސް ލެޔޭ، ތިކަމުގައި ކޮށްދެވޭނެ އެއްވެސް ކަމެއް ނޯންނާނޭ،" މިއީ ފިރިމީހާގެ ކޮއްކޮގެ ފަރާތުން ޖިންސީ ފުރައްސާރައާއި މަރުގެ އިންޒާރު ލިބޭ ވާހަކަ ބުނުމުން ފިރިމީހާގެ ޖަވާބު ކަމަށް ޝިމާނާ ބުންޏެވެ.\n"ކޮއްކޮ މާލޭގައި ހުރެފައި އަޅުގަނޑަށް މެސެޖުކޮށްފައި މަރުގެ އިންޒާރު ދިނީ. އެ މެސެޖު ފިރިމީހާއަށް ފެނިގެން ފޯނު އަތުލާފައި ހަލާކުކޮށްލީ. އަޅުގަނޑުގެ އާއިލާއިން އަޅުގަނޑަށް ފޯނެއް ފޮނުވިކަން އެނގުނަސް އަތުލާފައި ހަލާކުކޮށްލާނެ. އެގޮތަށް މިހާރު ހައެއްކަ ފޯނު ހަލާކުކޮށްލައިފި."\nޒިޔާއުގެ އާއިލާއިން އެކަމުގައި ކިރިޔާވެސް ޝިމާނާއަށް އެހީތެރިކަމެއް ފޯރުކޮށްދިނީ އޭނާގެ އުމުރުން ދުވަސްވީ ބައްޕަ އެވެ.\n"ހަމައެކަނި އޭނަގެ ބައްޕަ ކިރިޔާ ވެސް ކަމެއް ކޮށްދިނީ. އަނިޔާކުރާ ތަން ފެނުނީމަ ބައްޕަ މަސައްކަތް ކުރި ދުރުކުރަން. އެކަމަކު އެމީހާއަކަށް ވެސް ނުވާނެ ދޯ އަސްލު މާބޮޑު ކަމެއް، އުމުރުން އެހާ ދުވަސްވެފައި [65 އަހަރުން މަތީގެ މީހެއް] ހުރީމަ." ޝިމާނާ ބުންޏެވެ.\nޝިމާނާ ބުނިގޮތުގައި ޒިޔާއުގެ ބައްޕަ ދަރިންނަށް ވަރަށް ހެވެ. ނަމަވެސް ޒިޔާއުގެ މަންމަ ނޫނީ ކުދިންގެ މާމަގެ ފަރާތުން ދަރިންނަށް އެއްވެސް ލޯތްބެއް ނުލިބެ އެވެ.\nފުލުހުންނާއި ޖެންޑާއަށް ވެސް ރިޕޯޓުކުރި، ޖެންޑާއިން ބެލީ ގޭ ކުނި ކަހަނީ ކާކުތޯ!\nއެންމެ ފަހުން މަގުމައްޗަށް ނެރެގެން އަނިޔާކުރި ރޭ ފުލުހުންނަށާއި ޖެންޑާއަށް ވެސް އެ މައްސަލަ ރިޕޯޓު ކުރުމަށްފަހު، ތަފްސީލުކޮށް ކިޔައި ދީފައިވާނެ ކަމަށް ޝިމާނާ ބުންޏެވެ.\n"ޖެންޑާގައި ވަރަށް ގިނަ ކަންކަމުގައި އަޅުގަނޑުގެ ފިރިމީހާ އިއުތިރާފު ވެސް ވެފައި ހުރީ. ނަމަވެސް ޖެންޑާއިން އަޅުގަނޑު ގެންދިޔައީ އެންމެ ދުވަހަކު. ދެން އެމީހުން [ޖެންޑާއިން] އައި ދެތިން ފަހަރަކު އަޅުގަނޑާ ސުވާލުކުރަން. އައިސް ދުވަހަކު ވެސް ނާހާ މައްސަލައާއި ގުޅޭ ސުވާލެއް، ވަރަށް ބޭކާރު ސުވާލުތަކެއް ކޮށްލާފައި ދަނީ. އާންމުކޮށް އަހަނީ ގޭގައި އުޅެނީ ކިތައް މީހުންހޭ، ކޮން ބައެއްހޭ، ގޭގެ ކުނި ކަހަނީ ކޮންބައެއް ހޭ، މިކަހަލަ ސުވާލު. އަންނައިރު އަންނަނީ ވެސް އެތާ ތިބޭ އެޑްމިން ސްޓާފުން." ޝިމާނާ ބުންޏެވެ.\nއެ ރަށު ޖެންޑާއަށް މައްސަލަ ހުށަހަޅައިގެން ކުރިއެރުމެއް ނުލިބުމުން ޝިމާނާ ބުނީ، ޖެންޑާގެ 1412 ހޮޓްލައިނަށް ގުޅައިގެން ވެސް މައްސަލަ ކުރިއަށް ގެންދެވޭތޯ މަސައްކަތް ކުރި ކަމަށެވެ.\nނަމަވެސް ފިރިމީހާގެ އާއިލާގެ ފަރާތުން އެ މައްސަލައަށް ނުފޫޒު ފޯރުވައި، ބިރުދައްކަން ފެށުމުން އަމިއްލަ ނަފްސުގެ ދިފާއުގައި ހިތާއި ދެކޮޅަށް މައްސަލަ އަނބުރާ ނެގީ އެވެ. އޭނާ އެކަން ކުރީ، މައްސަލަ އަނބުރާ ނުނަގައިފިނަމަ ލިބިދާނެ އަނިޔާގެ ބޮޑުކަމުންނެވެ.\n"އަޅުގަނޑަކީ ރަށުން ބޭރު މީހެއް ވީމާ ފިރިމީހާގެ އާއިލާ މީހުން އެވަރަށް އިންޒާރު ދޭއިރު ނުކެރޭނެ ދެއްތޯ މައްސަލައިގައި ހިފަހައްޓައިގެން ހުންނާކަށް. ފިރިމީހާގެ އާއިލާ މީހަކު އަޅުގަނޑާ ދިމާލަށް ބުނީ ތި މައްސަލައާއިގެން ކުރިއަށް ގޮސް، އޭނާ [ފިރިމިހާ] ޖަލަށް ލައިފިއްޔާ ދަރިން ވެސް އަތުލާނަމޭ، އަޅުގަނޑުގެ ދުވަސް ދުއްވާލާނަމޭ. އެހެންވެ ބިރުން މައްސަލަ އަނބުރާ ނެގީ." ޝިމާނާ ބުންޏެވެ.\nއެރަށު ޕޮލިސްޓޭޝަނުގައި މަސައްކަތް ކުރާ ފުލުހުންގެ ތެރޭގައި ވެސް އެ މައްސަލަ ބަލަން ބޭނުންނުވާ ބަޔަކު ތިބި ކަމަށް ޝިމާނާ ތުހުމަތުކުރިއެވެ. އެ ތުހުމަތު ޝިމާނާ ކުރީ ފިރިމީހާއާ ވަރަށް ގާތް ގުޅުމެއް އޮންނަ ފުލުހެއް އެ މައްސަލަ ބެލުމާ ދެކޮޅަށް ވާހަކަ ދައްކާފައިވާތީ ކަމަށް އޭނާ ކިޔައިދިނެވެ.\n"ފިރިމީހާ [ޒިޔާއު] އަބަދު އުޅެނީ އެ ޕޮލިސް ސޮރާއެއްކޮށް. އަދި އެ ޕޮލިސް މީހާ ވެސް އެބަހުރި އަޅުގަނޑު ހުށަހެޅި މައްސަލަ ބެލުމާ ދެކޮޅަށް މީހުން ކައިރީ ވާހަކަ ދައްކާފައި. ދެން ކިހިނެއްތޯ ޒިޔާއުގެ މައްސަލައެއް ކުރިއަށްދާނީ." އޭނާ ބުންނެވެ.\nދަރިންނަށް ހަރަދެއް ނުދޭ، ފައިސާ ނުދޭތާ ހަތް މަސް!\nޝިމާނާއާއި ޒިޔާއުގެ ކައިވެންޏަށް ލިބުނު ހަތަރު ކުދިންގެ ތެރެއިން އެންމެ ދޮށީ ކުއްޖާގެ އުމުރަކީ 10 އަހަރެވެ. އަދި އެންމެ ހަގު ކުއްޖާއަށް ވީ ދެ އަހަރެވެ.\nޝިމާނާ ބުނިގޮތުގައި ފާއިތުވި ހަތް މަސްދުވަހުގެ ތެރޭގައި އެއްވެސްގޮތަކަށް ފިރިމީހާ ދަރިންނަށް ހަރަދުކޮށްފައެއްނުވެ އެވެ.\n"ގާތްގަނޑަކަށް ހަތް މަސް ވެދާނެ އެއްގޮތަކަށް ވެސް ފައިސާ ނުދޭތާ. ވަރަށް މަދު ހާލަތެއްގައި ބުނާ އެއްޗެއް ގެނެސްދޭނެ. މިދިޔަ އަހަރުގެ ޖުލައި މަހު އެންމެ ފަހުން ވެސް އަޅުގަނޑުގެ އެކައުންޓަށް 2000 ރުފިޔާ ޖަމާކޮށްދިނީ. އޭގެ ފަހުން ނުދޭ." ޝިމާނާ ކިޔައިދިނެވެ.\nކުދިން ސްކޫލަށް ދާން ގަންނަން ޖެހޭ ތަކެތި ގަންނަން ފައިސާ ދޭން އެދުމުން އެންގީ ލިސްޓެއް ފޮނުވުމަށެވެ.\n"ސްކޫލަށް އެއްޗެހި ގަންނަންވެގެން ގުޅީމަ ބުނީ ލިސްޓު ފޮނުވާށޭ. ލިސްޓު ފޮނުވައިގެން އަޅުގަނޑަކަށް ހިޔެއް ނުވޭ ޔުނީފޯމު އެއްޗެހި ކެނޑޭނެހެން ހެޔޮވަރުކޮށް. އޭނާ ނުދިން އެންމެ ރުފިޔާއެއް ވެސް ސްކޫލަށް އެއްޗެހި ގަންނަން ވެސް. އަޅުގަނޑުގެ މައިންބަފައިން ދަރިން ސްކޫލަށް ފޮނުވަން ހުރިހާ ޚަރަދެއް ކުރީ." ޝިމާނާ ބުންޏެވެ.\nސަލާމަތްވާން ކުދިންކޮޅު ގޮވައިގެން، އެކަނިމާއެކަނި ފިލީ!\nފިރިމީހާގެ އަނިޔާވެރި ވަކިތަކުން ސަލާމަތްވެ މިއަދު ޝިމާނަށް ހިންދެމިލައިގެން އެ އުޅެވެނީ ހިތަށްވެސް ގެންނަން ދަތި އަނިޔާވެރި މާހައުލެއްގައި ލައްކަ ދުވަހު އުޅުމަށްފަހު އެވެ. އަމިއްލަ ރަށަށް ދެވުނީ ޝިމާނާގެ އާއިލާގެ އެހީތެރިކަމާއެކު އެވެ.\n"ފިރިމީހާ ރަށުން ބޭރުގައި ހުއްޓާ އަޅުގަނޑު އޭނައަށް ގުޅައިގެން ބުނީ އަޅުގަނޑު ރަށަށް ދާން ބޭނުމޭ، ޓިކެޓް ނަގައިދޭށޭ. ބުނީމަ ބުނީ ނުދެވޭނޭ، ދަންޏާ ދާން ޖެހޭނީ ދަރިން ބަހައްޓާފައޭ. ދެން އަޅުގަނޑުގެ ބައްޕައަށް ގުޅާފައި ބުނިން އަޅުގަނޑު މާލެއަށް ދިޔައީމަ މާލެއަށް ބަލާ އައިސްދޭށޭ. ދެން ކޮއްކޮ އަތުން ޓިކެޓު ނަގައިގެން މާލެއަށް އައިސް، ބައްޕައާ އެއްކޮށް ރަށަށް އައީ." ޝިމާނާ ބުންޏެވެ.\n"ފޮށިތަކެއް މާލެއަށް ފޮނުވާ ކަމަށް ހެދިގެން އުޅުނީ. މީހަކަށް ނޭނގޭނެ ޓިކެޓް ނެގި ކަމެއް ވެސް. ދެން ފުރަން ދާން އުޅެނިކޮށް ބައްޕަ [ޒިޔާއުގެ] އެހީ ކޮންތާކަށްހޭ ތި ދަނީ. ބުނީމަ އަޅުގަނޑު ބުނިން ކުދިން ގޮވައިގެން ފުރަން ދާންށޭ މިދަނީ. ކުދިން ގޮވައިގެން އަޅުގަނޑު އެކަނި ބޯޓުން މާލެއަށް އައީ."\nއިންޒާރުތަކަށް ނިމުމެއް ނައި، މައްސަލައާއިގެން ކުރިއަށް ދާން ބޭނުން\nއަމިއްލަ ރަށަށް ބަދަލުވި ފަހުން ފިރިމީހާ ގުޅައިގެން އުނދަގުލެއް ނުކުރެ އެވެ. ނަމަވެސް އޭނާ ދަނީ ސޯޝަލް މީޑިއާގައި އިންޒާރުގެ މެސެޖުތައް ލިޔަމުންނެވެ. އަނތްބެއްގެ ގޮތުގައި ހުރިހާ ދުވަހަކު އަނިޔާ ކުރާނެ ކަމަށް ބުނަމުންނެވެ.\nނަމަވެސް ޝިމާނާ މިހާރު ހުރީ އޭނާއަށް އަނިޔާ ކުރެވޭ ވަރަށް ވުރެ މާ ދުރުގަ އެވެ. އެތައް އަހަރެއްގެ އަނިޔާތަކަށް ކެތްކޮށްފި އެވެ. ޒިޔާއުގެ އަތްބެއްގެ ގޮތުގައި ހުއްޓަސް މައްސަލައާއިގެން ކުރިއަށް ދިއުމަށް އެޅޭނެ ހުރަހެއް ނެތެވެ. ކުދިން އަތުލެވޭނެ ގޮތެއް ވެސް ނެތެވެ. މިހާރު ޝިމާނާ ތައްޔާރުވަމުން އެދަނީ އަލުންބަލުން ޖެންޑާއަށާއި ފުލުހުންނަށް މައްސަލަ ހުށަހަޅައި، 10 އަހަރުގެ އަނިޔާތަކަށް އިންސާފު ހޯދުމަށެވެ. އޭނާ އަށް މިއަދު އެ ހިތްވަރު ލިބިއްޖެ އެވެ.


Aa aharu faahaga kuran soanam kapoor Rajje ah\nއާ އަހަރު ފާހަގަ ކުރަން ސޯނަމް ކަޕޫރު ރާއްޖެއަށް\nބޮލީވުޑްގެ މަޝްހޫރު ފިލްމީ ތަރި ސޯނަމް ކަޕޫރު އާ އަހަރު ފެށުން ފާހަގަ ކުރަން ރާއްޖެ އައިސްފި އެވެ.\nސޯނަމް އޭނާގެ ދައްތަ ރިއާ އާއި އެކު އާ އަހަރު ފާހަގަ ކުރަން ރާއްޖެ އަންނަކަން އޭނަ ވަނީ ސޯޝަލް މީޑިއާގައި ބުނެފަ އެވެ. އަދި އާ އަހަރު ފެށުން ފާހަގަ ކުރަން، ކުރަން ނިންމާފައި ހުރި ކަންތައްތައް މިދިޔަ ހަފްތާގައި އޭނަ ވަނީ އިއުލާނު ކޮށްފަ އެވެ.\n"އަޕް އަޕް އެންޑް އަވޭ" ޖެހުމަށްފަހު އޭނާ ވަނީ ސޯޝަލް މީޑީއަށް އޭނާގެ ފޮޓޯތަކެއްވެސް ޕޯސްޓްކޮށްފަ އެވެ.\n"އަޕް އަޕް އެންޑް އަވޭ" ޖެހުމަށްފަހު ސޯޝަލް މީޑީގައި ޕޯސްޓް ކުރި ފޮޓޯތައް.\nމިއަހަރަކީ ސޯނަމްގެ ފިލްމީ ކެރިއަރުގައި ކާމިޔާބު އަހަރެކެވެ. "ޕްރޭމް ރަތަން ދަން ޕާޔޯ" އިން އޭނާ އަށް ވަނީ ބޮޑު ތަރުހީބެއް ލިބިފަ އެވެ. ހަބަރުތައް ބުނާ ގޮތުން އޭނާ މިހާރު އަންނަނީ ނީރްޖާ ނަމަކަށް ކިޔާ ފިލްމެއް ކުޅުމަށް ތައްޔާރުވަމުންނެވެ. - ނީރްޖާ އަކީ ފްލައިޓްގައި ދަތުރުކުރަމުންދިޔަ ފަސިންޖަރުންގެ ފުރާނަ ސަލާމަތްކުރަން ހިތްވަރާއެކު މަސައްކަތް ކުރަނިކޮށް ދުނިޔެ އާއި ވަކިވެގެންދާ އެއާ ހޮސްޓެސް އެކެވެ.\nއާއހަަރު ފާހަގަ ކުރުމަށް ބޮލީވުޑްގެ މަޝްހޫރު ލަވަ ކިޔުންތެރިޔާ އާތިފް އަސްލަމްވެސް ވަނީ މިހާރު ރާއްޖެ އައިސްފަ އެވެ. އާ އަހަރުގެ ފެށުމާއި، "ވިޒިޓް މޯލްޑިވްސް އިޔާ" ފެށުމަށް މި މަހުގެ 31 ވަނަ ދުވަހުގެ ރޭ ބާއްވާ ވިޒިޓް މޯލްޑިވްސް އިޔާގެ ޝޯގައި އާތިފް ބައިވެރިވުމަށްވަނީ ހަމަޖެހިފަ އެވެ.\nގެ ކުރިން އަހަރު ފެށުމަށް ބޭއްވި، ޓޫރިޒަމް ކައުންޓް ޑައުން ޝޯއަށް އޭކަން އާއި ބޮލީވޫޑް އަދި އެންމެ މަޝްހޫރު ތަރިން ކަމަށްވާ ބިޕާޝާ އަދި ޕްރިޔަންކާ ވަނީ ބައިވެރިވެފަ އެވެ. އަދި ޖުމްހޫރީ 50 ފާހަގަ ކުރުމަށް ބޭއްވި، މިޔުޒިކް ޝޯގައި ސަނަމް ބޭންޑްއިން ދިވެހި ފަންނާން މީރާ އާ އެކު ހުށަހެޅުންތަކެއް ވަނީ ހުށަހަޅައިފަ އެވެ.


SunOnline: Denmark meehaku eynaage anhenunnaai4dharin maraalaifi\nޖަރީމާ ހިންގި ގޭގެ ކައިރީގައި ޑެންމާކު ފުލުހުން ހަރަކާތްތެެރިވަނީ\nޑެންމާކު މީހަކު އޭނާގެ އަންހެނުންނާއި ހަތަރު ދަރިން މަރާލައިފި\n1 އަހަރު5މަސް ކުރިން - 11 ޖެނުއަރީ 2017 4\nކޯޕަންހޭގަން (ޖަނަވަރީ 12): ޑެންމާކުގައި ފިރިހެނަކު އޭނާގެ އާއިލާގެ ހަތަރު މީހުން މަރާލުމަށްފަހު އަމިއްލައަށް މަރުވެއްޖެކަން ޑެންމާކުގެ ފުލުހުން ހާމަކޮށްފިއެވެ.\nޑެންމާކުގެ ފުލުހުން ބުނާގޮތުން 45 އަހަރުގެ މި ފިރިހެންމީހާވަނީ އޭނާގެ އަންހެނުންނާއި އަންހެން ދެދަރިންނާ އަދި ފިރިހެން ދެދަރިން ވަރަށް އަނިޔާވެރިގޮތަކަށް މަރާލާފައެވެ. މިޖަރީމާ ހިންގުމަށްފަހު މިފިރިހެންމީހާވެސް ވަނީ އަމިއްލައަށް މަރުވެފައެވެ.\nމިޖަރީމާ ހިންގާފައި ވަނީ ޑެންމާކުގެ ހުޅަނގުގެ ވިލެޖެއްކަމަށްވާ ރެންޑަޒްގައި ހުންނަ އެ އާއިލާގެ ގޭގައެވެ. މި ޖަރީމާގެ ޚަބަރު ޑެންމާކުގެ ފުލުހުންނަށް ލިބުނީ އަވަށްޓެރިއަކު ރިޕޯޓް ކުރުމުންނެވެ. މި ރިޕޯޓާއެކު ފުލުހުން އެ ގެއަށްދިޔުމުން ފެނުނީ މިފިރިހެންމީހާގެ މަރުވެފައިވާ ހަށިގަނޑާއި އޭނާގެ އާއިލާގެ ފަސްމެންބަރުންގެ މަރުވެފައިވާ ހަށިތަކެވެ.\nފިރިހެންމީހާގެ ހަށިގަނޑުވަނީ އެހެން ހަށިތަކާ ދުރުގައެވެ. އަންހެންމީހާގެ އުމުރަކީ 42 އަހަރެވެ. އަންހެންކުދިންގެ ތެރެއިން ދޮށީކުއްޖާގެ އުމުރަކީ 16 އަހަރެވެ. ހަގު އަންހެންކުއްޖާގެ އުމުރަކީ6އަހަރެވެ. ފިރިހެން ކުދިންގެ ތެރެއިން ދޮށީކުއްޖާގެ އުމުރަކީ 11 އަހަރެވެ. ހަގުކުއްޖާގެ އުމުރަކީ3އަހަރެވެ.\nޑެންމާކުގެ ފުލުހުންވަނީ މި6މީހުންގެ ހަށިތައް ހޮސްޕިޓަލަށްގެންގޮސް ޕޯސްޓް މޯޓަމް ހަދާފައެވެ. ޕޯސްޓް މޯޓަމްގެ ނަތީޖާ ދައްކާގޮތުން ފިރިހެންމީހާ މަރުވެފައިވަނީ އަނެއް5މީހުން މަރުވިތާ އެތަށް އިރެއްފަހުންނެވެ. ތަހްގީގުތަކުން މިހާތަނަށް ދައްކަނީ ފިރިހެންމީހާ، އޭނާގެ އަންހެނުންނާއި4ދަރިން ގަސްދުގައި މަރާލުމަށްފަހު އަމިއްލައަށް މަރުވިކަމެވެ.\nމިކަން ސާބިތުކުރެވޭވަރަށް އެ އާއިލާގެ ގޭގައި (ޖަރީމާ ހިންގި ތަނުގައި) ހެކިތައް ފެންނަން ހުރިކަމަށް ޑެންމާކުގެ ފުލުހުން ބުނެއެވެ. މި ޖަރީމާ ހިންގާފައިވަނީ ކޮންބާވަތެއްގެ ހަތިޔާރެއް ބޭނުންކޮށްގެންކަން ފުލުހުން ހާމައެއް ނުކުރެއެވެ.\nރިޕޯޓްތައް ބުނާގޮތުން ފިރިހެންމީހާ އޭނާގެ އާއިލާގެ މެންބަރުން މެރުމަށް ބޭނުންކޮށްފައިވަނީ ވިހަ ގޭހެކެވެ. އެ ގޭސްހުރި ސިލިންޑަރުވެސް އެ ގޭތެރެއިން ފެނިފައިވާކަމަށްވެއެވެ. ފިރިހެންމީހާ އަމިއްލައަށް މަރުވީ ކޮންހަތިޔާރެއް ބޭނުންކޮށްގެންކަން ސާފެއްނުވެއެވެ. މިކަން ފުލުހުން އަދި ހާމަނުކުރަނީ ތަހްގީގު އެއްކޮށް ނުނިމޭތީކަމަށްވެއެވެ. (ޑީބީއޭ)\nޑެންމާކް މަރުގެ ހާދިސާތައް\nވަރުގަދައަށް ކުޅުނު ޕެރޫގެ މައްޗަށް ޑެންމާކު ގަދަވެއްޖެ!5ދުވަސް 20 ގަޑި ކުރިން\nޑެންމާކުގައި މޫނު ބުރުގާ މަނާކޮށްފި3ހަފްތާ7ދުވަސް ކުރިން\nޑެންމާކްގެ ބޮޑުވަޒީރާ ރައީސް ނަޝީދު ބައްދަލުކުރައްވައިފި3މަސް2ހަފްތާ ކުރިން\nޑެންމާކުގެ ރާނީގެ ފިރިކަލުން، ޕްރިންސް ހެންރިކް އަވަހާރަވެއްޖެ4މަސް6ދުވަސް ކުރިން\nޓެރަރިސްޓު ހަމަލާއެއް ރޭވި އަންހެން ކުއްޖަކަށް ޑެންމާކުން 8 އަހަރުގެ ޖަލު ހުކުމެއް7މަސް3ހަފްތާ ކުރިން


6 Mas Dhuvahunves Thinadhoo Gai Covid Control Vaane Kamah Lafaa Nukurevey - Dr. Azim - Vaguthu\nތިނަދޫއަށް ނިސްބަތްވެވަޑައިގަންނަވާ ޑރ. އާޒިމް - ފޮޓޯ: ގާފު\nމިހާރުގެ ހާލަތަށް ބަލާއިރު،ކުރިއަށް އޮތް ހަ މަސް ދުވަހުގެ ތެރޭގައިވެސް ގދ. ތިނަދޫގައި ކޮވިޑް-19 ކޮންޓްރޯލް ވާނެ ކަމަށް ލަފާ ނުކުރެވޭ ކަމަށް އެރަށަށް ނިސްބަތްވެވަޑައިގަންނަވާ ޑރ. އަހުމަދު އާޒިމް އަބްދުލް ޝަކޫރު ވިދާޅުވެއްޖެއެވެ.\nތިނަދޫގައި ހަލުވިކަމާއެކު ދަނީ ކޮވިޑް ފެތުރެމުންނެވެ. އެރަށުން މިފަހަކުން ކޮވިޑް ފެތުރެން ފެށި ފަހުން މިހާރު މަސް ދުވަހަށް ވުރެ ގިނަ ދުވަސް ވީއެވެ. އެ ފަހުން އެރަށުން 302 މީހަކު ކޮވިޑަށް ފައްސިވެފައި ވެއެވެ. އޭގެ ތެރެއިން މިހާރުވެސް 184 މީހަކު ބަލިން ރަނގަޅުވެފައެއް ނުވެއެވެ.\nޑރ. އަބްދުއްސަމަދު މެމޯރިއަލް ހޮސްޕިޓަލުގެ ކޮންސަލްޓަންޓް އިން އޯތޮޕެޑިކްސް އެންޑް އިންޗަރޖް އޮފް މެޑިކަލް ޑިޕާރޓްމަންޓް ޑރ. އާޒިމް ވިދާޅުވީ، ތިނަދޫގައި ކޮވިޑްގެ ވޭދަނަތައް އިތުވެ، ގާތުން އެއްތާވި މީހުން ހޯދަން ކުރާ މަސައްކަތަކުގެ ބޭނުން ގެއްލޭ ހިސާބަށް ދާން އުޅޭ ހެން ހީވާ ކަމަށެވެ. އަދި މިހާރު މި ދާ ރޭޓުން ދާނަމަ ކުރިއަށް އޮތް ހަ މަސް ދުވަހުގެ ތެރޭގައިވެސް އެރަށުން މި ބަލި ކޮންޓްރޯލް ވެދާނެ ކަމަށް ލަފާ ނުކުރެވޭ ކަމަށް ވިދާޅުވިއެވެ.\n"ފުލް ލޮކްޑައުންކޮށް ރަނގަޅަށް މޮނީޓަރ ކޮށްގެން ނޫނީ މިކަމެއް ނުވާނެ". އެރަށުގެ ކޮވިޑް ފެސިލިޓީއާ ހަވާލުވެގެން ހުންނަވާ ޑރ. އާޒިމް ފޭސްބުކްގައި ލިޔުއްވި ޕޯސްޓެއްގައި ވިދާޅުވިއެވެ.\nއެރަށުގައި ހަލުވިކަމާއެކު ކޮވިޑް ފެތުރެން ފެށިފަހުން އެރަށުގައި ވަނީ ކާފިއުވެސް އިއުލާނުކޮށްފައެެވެ.\nއެރަށުން އިއްޔެވެސް 10 މީހަކު ކޮވިޑަށް ފައްސިވެފައި ވެއެވެ. އެރަށުގައި ކޮވިޑް ފެތުރެން ފެށިފަހުން، ކޮންމެ ދުވަހެއް ކަހަލަ ގޮތަކަށް ވޭދަނަތައް ފެންނަމުން ދެއެވެ. އެރަށުން ކޮވިޑަށް ފައްސިވި މީހުންގެ ތެރެއިން މިހާރުވެސް ތިން މީހަކަށް ފެސިލިޓީގައި ދަނީ ފަރުވާދެމުންނެވެ. އަދި އެރަށުން ކޮވިޑް ޖެހުނު މީހަކު ވަނީ އެ ބަލީގައި ނިޔާވެފައެވެ.\nޖޫން 11, 2021 16:21\nމާމިގިލީ ކޮވިޑް ކޮންޓްރޯލް ވެއްޖެ ތޯ. މިހާރު3މަސް ވަނީ.\nޖޫން 11, 2021 16:29\n1980 ގެ އަހަރު ތަކުގައި ފުރަތަމަ އޭޑުސް ބަލި ރާއްޖެއިން ފެނިގެންވެސް ޑޮކްޓަރުން ދެއްކީ މިޒާތުގެ ބިރުވެރިވާހަކަ ގިނަމީހުން ނަފުސާނީ ގޮތުންގޮސް ބިރުން ހަލާކުވެ މަރުވީ !\nޖޫން 11, 2021 17:03\nކޮންޓްރޯލް ވާނެ! އަދި އެކަމަށް މަސައްކަތްނުކުރެވެނީ! ކަމާ ބޭހޭ މީހުންވެސް ބަލި ކޮންޓްރޯލްކުރުމުގެ ބަދަލުގައި އުޅެނީ ރައްޔިތުންނަށް ދުއްޕާންކުރަން!\nޖޫން 11, 2021 17:18\nތިނަދޫއިން ކޮވިޑް ބަލީގަ މީހަކު މަރެއްނުވޭ. ދޮގުހެދުމާއި އޮޅުވާލުން ނޫންކަމެއް ނުކުރޭ. އެއީ ޕެރަލައިޒްވފައިވާ މީހެއް އެމީހާ ވެއްޓި ބޮލަށް ލޭއެޅިގެން މަރުވިކަން ހޮސްޕިޓަލުގެ އެންމެންދަނޭ. މިދުވަސްވަރު މާލެ ނުފޮނުވަންވެގެން ކޮވިޑަށް ފައްސިވިަކަމށްހެދީ.\nޖޫން 11, 2021 17:58\nކަލޭމެނައް ނޭގެނީ އެއްނޫން އެކަން ކުރަން. އެއްމެން އުޅޭނެ ގޮތަކައް އުޅެން 14 ދުވަހައް ދޫކޮއްލާފަ ޖެހިގެން އަންނަ 14 ދުވަހު ލޮކްޑައުން ކޮއްލާ އޭރައް ތިބޭނީ ބަލިވާ ބަޔަކު ބަލިވެފަ ވާންޖެހޭއެއްޗެ ވެނިމިފަ\nޖޫން 11, 2021 18:01\nއެކި ކޮށިތައްވަކިވަކިން ކޮވިޑް ސާމްޕަލްތައްނަގާ މުޅިރަށް މަސްދުވަހުން ޓެސްޓް ކޮށް ލެވިއްޖެނަމަ2މަސްތެރޭ ތިނަދޫން ކޮވިޑް ފިލުވާލެވިދާނެ. ދުވާލަކަށް 300 ޓެސްޓް ސާމްޕަލް ނަންގަވާ .ދެކުނުންފަށައިގެންގޮސް އުތުރަށް ނިންމާލެވޭއިރު ރަށުގެ އެންމެން ޓެސްޓް ކުރެވިދާނެ ބަލިޖެހިފަ ތިބި މީހުން އުޅޭގޭގެ ކަރަންޓިނު ކުރެވިދާނެ. ޓެސްޓްކޮށް ނިމޭ މީހުންދިރިއުޅޭ ބަޔަށް ޓެސްޓް ނުކުރާ މީހުން ވަނުން މަނާކުރޭ އޭރުން2މަސްތެރޭ ތިނަދޫން ކޮވިޑް ނައްތާލެވިދާނެ.\nޖޫން 11, 2021 19:20\nޝުކުރިއްޔާ! މައިމޫނާއާއިމައިމޫނާގެ ޚާއްޞަހުއްދައަށް! އިދިކޮޅަށް ޖައްސަންއުޅުނުކޮވިޑް! އެވަރަށްބުނެފަފޮނުވީ އިދިކޮޅުމީހަކާނޫނީކައިރިނުވާށޭ! އެކަމަކު ހިނދުކޮޅުގަހުރީމަ އެއެއްމިއެއްނުބަލާއުޅެވުނީ! ދެންމިއަދުހިތްވަރުކޮށްލާ!!!!!!\nޖޫން 11, 2021 21:19\nމިސަރުކާރުގެ ވެރިކަމުގަ ހައަހަރުދުވަހައްވެސް ތިކަން ދިގު ދަނމަފާނެ.


މޫސުމަށް އަންނަ ބަދަލުތަކުގެ ސަބަބުން ކުޑަކުދިންނަށް ކުރާ ނޭދެވޭ އަސަރާއި ގުޅޭގޮތުގެ ރިޕޯޓާމެދު މަޝްވަރާކުރެވިއްޖެ – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ މޫސުމަށް އަންނަ ބަދަލުތަކުގެ ސަބަބުން ކުޑަކުދިންނަށް ކުރާ ނޭދެވޭ އަސަރާއި ގުޅޭގޮތުގެ ރިޕޯޓާމެދު މަޝްވަރާކުރެވިއްޖެ – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nމޫސުމަށް އަންނަ ބަދަލުތަކުގެ ސަބަބުން ކުޑަކުދިންނަށް ކުރާ ނޭދެވޭ އަސަރާއި ގުޅޭގޮތުގެ ރިޕޯޓާމެދު މަޝްވަރާކުރެވިއްޖެ\n26 އޮކްޓޯބަރ 2017 ކްލައިމެޓް ޗޭންޖް ޙިއްސާކުރެއްވުމަށް\n26 އޮކްޓޯބަރ 2017\nމޫސުމަށް އަންނަ ބަދަލުތަކުގެ ސަބަބުން ކުޑަކުދިންނަށް ކުރާ ނޭދެވޭ އަސަރާއި ގުޅޭގޮތުގެ ރިޕޯޓާމެދު މަޝްވަރާކުރުމަށް ބައްދަލުވުމެއް މިއަދު ބާއްވައިފިއެވެ. ޗަމްޕާ ސެންޓްރަލް ހޮޓަލުގައި ބޭއްވި މި ބައްދަލުވުން ފައްޓަވައިދެއްވީ މިނިސްޓްރީގެ ޕަރމަނަންޓް ސެކްރެޓަރީ އަލްފާޟިލް އަޖުވަދު މުސްޠަފާއެވެ. މި ބައްދަލުވުމަކީ މިނިސްޓްރީ އޮފް އެންވަޔަރަންމަންޓް އެންޑް އެނަރޖީ އާއި ޔުނައިޓެޑް ނޭޝަންސް ޗިލްޑްރެންސް ފަންޑް (ޔުނިސެފް) ގުޅިގެން ބޭއްވޭ މަޝްވަރާ ބައްދަލުވުމެކެވެ.\nމި ބައްދަލުވުމުގައި ސަރުކާރުގެ އެކި ވުޒާރާތަކުންނާއި އަމިއްލަ ޖަމްޢިއްޔާ ޖަމާޢަތްތަކުން ޖުމްލަ 20 ބައިވެރިން ބައިވެރިވެއެވެ. މި ބައްދަލުވުމުގެ މަޤްސަދަކީ މޫސުމަށް އަންނަ ބަދަލުތަކުން ކުޑަކުދިންނަށް ދިމާވާ މައްސަލަތައް ދެނެގަނެ އެކަންތަކަށް ގެނެވޭނެ ހައްލުތަކާ ބެހޭގޮތުން މަޝްވަރާކޮށް އެކަމާ ގުޅޭގޮތުން ހަދާފައިވާ ޑްރާފްޓް ރިޕޯޓަށް ކޮމެންޓުކުރުމެވެ. މި ރިޕޯޓު ތައްޔާރުކުރުމަށް ރާއްޖޭގެ 06 ރަށަކަށް ގޮސް ސާރވޭވަނީ ކޮށްފައެވެ. އެގޮތުން އައްޑުޫ ސިޓީ، ފުވައްމުލައް، ބ. ހިތާދޫ، އދ. ރަސްދޫ، ހދ. ކުޅުދުއްފުށި އަދި ހއ. ތުރާކުނަށް ސާރވޭ ޓީމަކުން ޒިޔާރަތްކޮށް ބޭނުންވާ މަޢުލޫމާތު ވަނީ ހޯދާފައެެވެ.\nމި ބައްދަލުުވުމުގައި މިހާރު ތައްޔާރުކުރެވިފައިވާ ރިޕޯޓަށް ބައިވެރިންގެ ޚިޔާލާއެކު އިތުރު ކަންތައްތައް އިތުރުކުރެވިގެން ރިޕޯޓް ވަނީ ފައިނަލް ކޮށްފައެވެ.


Huzaifa aai Laamu Gan Is magistrate ge sulookee massalaeh balanee | ThePress\nހުޒެއިފާ އާއި ލ. ގަމު އިސް މެޖިސްޓްރޭޓްގެ ސުލޫކީ މައްސަލައެއް ބަލަނީ\n26 February 2020, 19:39\nފެމިލީ ކޯޓުގެ ގާޒީ ހުޒައިފާ / ފޮޓޯ: ރާއްޖެއެމްވީ\nފެމިލީ ކޯޓުގެ ގާޒީ ހުޒެއިފާ މުހައްމަދާއި، ލ. ގަމު މެޖިސްޓްރޭޓް ކޯޓްގެ އިސް މެޖިސްޓްރޭޓް އަބްދުއްފައްތާހު އަބްދުލްޣަފޫރުގެ ސުލޫކީ މައްސަލައެއް ބަލަން ނިންމާ، ތަހުގީގު ކޮމެޓީ އެކުލަވާލައިފިއެވެ.\nޖުޑީޝަލް ސާވިސް ކޮމިޝަން (ޖޭއެސްސީ) އިން ބުނީ މިއަދު ބޭއްވި ބައްދަލުވުމުގައި މައްސަލަ ބެލުމާމެދު ގޮތް ނިންމާ ކޮމެޓީން ބެލުމަށްފަހު، އެ ކޮމިޝަނަށް ހުށައެޅި މައްސަލަތަކުގެ ތެރެއިން ފެމިލީ ކޯޓުގެ ގާޒީ ހުޒެއިފާ މުހައްމަދާއި، ލ. ގަމު މެޖިސްޓްރޭޓް ކޯޓްގެ އިސް މެޖިސްޓްރޭޓް އަބްދުއްފައްތާހު އަބްދުލްޣަފޫރުގެ ސުލޫކީ މައްސަލަ ބެލުމަށް ތަހުގީގު ކޮމެޓީ އެކުލަވާލާފައިވާ ކަމަށެވެ.\nނަމަވެސް މި ދެބޭފުޅުންގެ ބެލުމަށް ތަހުގީގު ކޮމީޓީއެއް އެކުލަވާލީ ކޮން ސުލޫކީ މައްސަލައެއް ކަމެއް އެފަރާތުން ހާމަކޮށްފައެއް ނުވެއެވެ.\nމީގެ އިތުރުން، ގއ. ވިލިގިލި މެޖިސްޓްރޭޓް ކޯޓްގެ މެޖިސްޓްރޭޓް އަޒީމް ހަސަނަށް މުސާރައާ އިނާޔަތް ނުލިބޭ ގޮތަށް މަސައްކަތަށް ނިކުތުން މަސް ދުވަހަށް މަނާކުރުމަށް ވަނީ ނިންމާފައެވެ. އެއީ އޭނާގެ ނަމުގައި ރަޖިސްޓްރީކޮށްފައިވާ ލޯންޗަކަށް ދަތުރުތައް ހޯދުމާއި، އެ ދަތުރުތަކާ ގުޅޭ ވިޔަފާރީގައި އޭނާ އަމަލީގޮތުން ބައިވެރިވެފައިވާ ކަމަށް ޖޭއެސްސީގެ ތަހުގީގަށް އެނގިފައިވާތީ ކަމަށް ވަނީ ބުނެފައެވެ.\nހުޒައިފާގެ މައްސަލައެއް ބަލަން ނިންމާ، ތަހުގީގު ކޮމެޓީ އެކުލަވާލާފައިވާއިރު ހުޒެއިފާ މުހައްމަދާ ބެހޭގޮތުން ހުށަހެޅިފައިވާ ޝަކުވާއެއް ނުބަލަން މިދިޔަ ޖުލައި 3، 2019 ގައި އެ ކޮމިޝަނުން ވަނީ ނިންމާފައެވެ.\nހުޒެއިފާއާ ދެކޮޅަށް އެ ޝަކުވާ ހުށަހެޅި ފަރާތަކީ ޖުޑީޝަލް އެޑްމިނިސްޓްރޭޝަން ޑިޕާޓްމަންޓަށް ހުށަހެޅުނު މައްސަލައަކާ ގުޅިގެން ވަޒީފާއިން ވަކިކޮށްފައިވާ ފަރާތެއް ކަމަށްވާތީ، އެ މައްސަލަ ހިނގާފައިވާ ގޮތުން ގާޒީ ހުޒެއިފާގެ މައްސަލައެއް އޮތްކަމަށް މެންބަރުންނަށް ނުފެންނަކަމަށް ނިންމާފައިވާކަމަށް ވެސް އެ ކޮމިޝަނުން އެ ދުވަހު ވަނީ ބުނެފައެވެ.\nހަބަރު ފަނޑިޔާރު ފެމިލީ ކޯޓް ޖޭއެސްސީ


Behdhun Vazeefaa Akah, Aharehge Mahchah 40,000 Dollar - Vaguthu\nއަބަދުވެސް އެމީހަކު އެންމެ ކުރަން ބޭނުންވާ ކަމެއް ކުރުމަށް މީހުން ބުނެއުޅެއެވެ. ވަޒީފާގެ މާޙައުލުހައިވެސް ކުރިއަރައިގެން ދާނީ މިފަދަ ގޮތަކަށް ކަންކަން ބައްޓަން ކުރެވިގެންނެވެ. ރޮބިން މާޓިން އިޚްތިޔާރު ކުރީ މިމަގެވެ. އޭނާ ވަޒީފާއެއްގެ ގޮތުން ކުރަން ނިންމީ އޭނާ އެންމެ ގަޔާވާ އެއްކަންތައް ކަމުގައިވާ ބެއްދުމެވެ، ނުަވަތަ އޮޅުލުމެވެ.\nއެމެރިކާއަށް އުފަން ރޮބިން އަކީ ބެއްދުމުގެ ދާއިރާގައި މާހިރެކެވެ. ބައްދުމުގައި ހޭދަވާ ކޮންމެ ގަޑިއިރަކަށް ރޮބިން ޗާޖް ކުރަމުންދާއިރު، ކޮންމެ ގަޑިއިރަކަށް 80 ޑޮަލަރު އޭނާ ޗާޖް ކުރެއެވެ.\nރޮބިން ބުނެފައިވަނީ މީގެ ކުރިންވެސް އޭނާ މިކަން ކުރާ ކަމަށާއި ނަމަވެސް މީގެ ދެ އަހަރެއް ކުރިން އޭނާގެ ލޯބި ވެރިޔާއާއި ޖެހުނު މައްސަލައެއްގައި އެދެމީހުން ދުރުވުމާއިއެކު މިދާއިރާއަށް އެއްކޮށް ހުސްވީ ކަމަށެވެ. ބެއްދުމުގެ ދާއިރާގައި މިހާރު ފުލް ޓައިމްކޮށް މަސައްކަތް ކުރާތާ ދެ އަހަރު ވެފައިވާއިރު، ރޮބިންއަށް އަހަރެއްގެ މައްޗަށް އާއްމުދަނީގެ ގޮތުގައި 40،000 ޑޮލަރަށްވުރެ ގިނައިން ލިބޭ ކަމަށް އޭނާ ބުނެއެވެ.\nރޮބިން ބުނެފައިވަނީ މިގޮތަށް ބައްދާއިރު އޭނާ ގެންގުޅޭ ވަކި އުސޫލުތަކެއް ހުންނަ ކަމަށާއި މިގޮތުން ކްލައިޓްއަކު އޭނާ ކުރެން ލޯބީގެ ގޮތުން ގުޅުމަށް ނޭހޭނެ ކަމަށެވެ. އަދި ބައްދާ ވަގުތު ދެމީހުންވެސް ތިބެން ޖެހޭނީ ހެދުން ލައިންގެން ކަމަށްވެސް ރޮބިން ބުނެފައިވެއެވެ.\nބެއްދުމަކީ އިންސާނާގެ ހަށިގަނޑުގައި ބޮންޑްވުމަށް ޚާއްސަ ހޯމޯން, އޮކްސީން ރިލީސްވާ ކަމެކެވެ. މީގެ ސަބަބުން ހާސްކަން ފިލުވައިދީ އުފާވެރިކަން އިޙްސާސް ކޮށްދެއެވެ.


India'in Ehee Hoadhaa Thuhumathah Gina Suvaaluthakeh, Nazim Kurevvee Inkaaru! - Vaguthu\nއެމްއެންޕީގެ ފޯމުތައް އީސީއާ ހަވާލުކުރުމަށް ބޭއްވި ރަސްމިއްޔާތުގައި ނާޒިމް ވާހަކަ ދައްކަވަނީ.- ވަގުތު އިމޭޖްސް: އަހްމަދު އަޝްހަދު އަބްދުﷲ\nމޯލްޑިވްސް ނޭޝަނަލް ޕާޓީ (އެމްއެންޕީ) އުފެއްދެވުމުގައި އިސްކޮށް ހުންނެވި ރައްޔިތުންގެ މަޖިލީހުގެ ދަނގެތި ދާއިރާގެ މެންބަރު މުހައްމަދު ނާޒިމްގެ ވިޔަފާރިތަކަށް އިންޑިއާގެ އެހީ ހޯދާ ވާހަކައާ ގުޅޭ ގޮތުން ގިނަ ސުވާލުތަކެއް އަމާޒުވެ އެ ތުހުމަތުތަކަށް ނާޒިމް އިންކާރު ކުރައްވައިފިއެވެ.\nރާއްޖޭގެ ބައެއް ސިޔާސީ ލީޑަރުން ބޭރުގެ ބައެއް ސަރުކާރުތަކުން އެހީ ހޯއްދަވާ ކަމަށް އަބަދުވެސް އަޑުތައް އޮވެއެވެ. ކުރީގެ ރައީސް އަބްދުﷲ ޔާމީންގެ ސަރުކާރުގައި ޗައިނާއާ މާ ގާތް ގުޅުމެއް ބޭއްވިއިރު، ރައީސް އިބްރާހީމް މުހައްމަދު ސޯލިހްގެ ސަރުކާރުގައި އިންޑިއާއާ ގާތް ގުޅުމެއް މި ބާއްވަނީ އާންމުންނަށް ތިލަނުވާ "ސިޔާސީ އެއްބަސްވުންތަކެއް" ހިމެނޭތީ ކަމުގައި ތުހުމަތު ކުރެވެއެވެ.\nމި ގޮތުން ނާޒިމް ވެސް އިންޑިއާއާ ގާތް ގުޅުމެއް ބާއްވާ ކަމުގައި ވާހަކަ ދެކެވެއެވެ. ނާޒިމްގެ ބައެއް އާއިލީ ވިޔަފާރިތަކަށް އިންވެސްޓް ކުރަން އިންޑިއާއިން އެހީ ހޯދާ ކަމުގައި ވެސް ބުނެވެއެވެ. ކްލަބް ހައުސް މެދުވެރިކޮށް "ވަގުތު" އިން ކުރިއަށް ގެންދާ "ހަވާސް" ޕްރޮގްރާމްގައި ނާޒިމްއަށް އާންމުންގެ ފަރާތުން އެންމެ ގިނައިން ސުވާލުތައް އަމާޒުވީ މި ތުހުމަތުތަކާ ގުޅޭ ގޮތުންނެވެ.\nމި ސުވާލުތަކުގެ ޖަވާބުގައި ނާޒިމް ވިދާޅުވީ އޭނާގެ އިތުރުން އެމްއެންޕީ އުފެއްދެވުމުގައި އިސްކޮށް އުޅުއްވާ ތިމަރަފުށި ދާއިރާގެ މެންބަރު އަބްދުﷲ ރިޔާޒްއާއި، ވިލިމާލެ ދާއިރާގެ މެންބަރު އަހްމަދު އުޝާމް ވެސް އިންޑިއާއާ އެއްވެސް ގުޅުމެއް ނޯންނަ ކަމުގެ ޔަގީން ކަން ދެއްވާ ކަމަށެވެ.\n"ވަރަށް ގިނަ ފަހަރު އަޅުގަނޑުމެން ދަންނަވާފައި އޮންނާނެ އަޅުގަނޑުމެންނާއި އިންޑިއާއާ އެއްވެސް ގުޅުމެއް ނޯވޭ. އަޅުގަނޑުގެ ނިސްބަތްވާ އާއިލާ ވިޔަފާރިއެއް ވެސް އިންޑިއާގެ އެހީ ހޯދާފައެއް ނުވާނެ، އިންޑިއާ ކުންފުންޏާ ވެސް ހެދިފައެއް ނޯންނާނެ." ނާޒިމް ވިދާޅުވިއެވެ.\nއޭގެ ފަހުން ވެސް އިންޑިއާއަށް މާ ބޮޑަށް މި ސަރުކާރުން ބަރޯސާވެ އިންޑިއާއިން ބޭނުންވާ ކޮންމެ ގޮތަކަށް ދިވެހި ދައުލަތުގެ ފުރުސަތު ދެމުންދާތީވެ އެ މައްސަލައާ ގުޅޭ ގޮތުން ނާޒިމް އެއްވެސް ވާހަކައެއް ނުދައްކާވާ ކަމަށް ބުނެ އާންމުންގެ މީހަކު ވަނީ ކަންބޮޑުވުން ފާޅުކޮށްފައެވެ. އެ ކަމާ ވާހަކަ ނުދައްކަވަނީ ކީއްވެގެންތޯއާއި ވާހަކަ ނުދައްކަވަނީ އިންޑިއާއާ ގުޅުމެއް އޮންނާނީތޯ ވެސް ސުވާލު ކުރިއެވެ.\nއަނެއްކާ ވެސް ތަކުރާރުކޮށް ނާޒިމް ވިދާޅުވީ އިންޑިއާއާ އެއްވެސް ގުޅުމެއް ނުބާއްވާ ކަމުގައެވެ. އިންޑިއާ އަދި ބޭރުގެ އެއްވެސް ގައުމެއްގެ ސިފައިން ރާއްޖޭގައި ގާއިމްވެ ތިބުމަށް ތާއީދު ނުކުރައްވާނެ ކަމާާއި، ރާއްޖޭގެ ބިމުގެ އިންޗިއެއްހާ ހިސާބު ވެސް ބޭރުގެ ދައުލަތަކަށް ދޫކޮށްލުމަކީ ބަލައިގަންނާނެ ކަމެއް ނޫން ކަމަށް ނާޒިމް ވިދާޅުވިއެވެ.\n"ތަކުރާރުކޮށް އަޅުގަނޑުމެން ބުނަމުން މި ގެންދަނީ ބޭރުގެ އެކި ގައުމުތަކާއެކު މި ކޮންމެ ސަރުކާރަކުން ވެފައިވާ އެގްރިމެންޓްތައް މަޖިލީހުގެ 241 ކޮމިޓީއަށް ގެންދާނަމޭ، އެ މައްސަލަތައް އަޅުގަނޑުމެން ބަލަން ކުރެވެން އޮތް ކަމެއް މަޖިލީހުގެ ތެރެއިން ވެސް ކުރާނަމޭ،" ނާޒިމް ވިދާޅުވިއެވެ.\nނާޒިމް ވިދާޅުވީ އެމްއެންޕީގެ ޚާރިޖީ ސިޔާސަތާއި ދާޚިލީ ސިޔާސަތުގައި ވެސް އޮތީ "ފުރަތަމަ ދިވެހި ގައުމު" ގެ ސިޔާސަތު ކަމަށެވެ. ދިވެހި ދައުލަތުގެ މައްޗަށް ބޭރުގެ އެއްވެސް ދައުލަތަކުން ބަސް ބުނެވެން ޖެހޭނެ ކަމަށް އެއްވެސް ހާލަތެއްގައި ދެކެވަޑައިނުގަންނަވާ ކަމަށް ނާޒިމް ވިދާޅުވިއެވެ.\nއެހެންވިޔަސް އަޚްލާގީ މިންގަނޑުގެ ތެރެއިން ކަންކަމަށް ފާޑުވިދާޅުވެ ކުރަމުންދާ ކަންކަމަށް ފާރަވެރިވާން ވެސް ޖެހޭނެ ކަމަށް ނާޒިމް ވިދާޅުވިއެވެ. އާންމުންގެ އެހެން މީހަކު ކުރި ސުވާލުގެ ޖަވާބުގައި ނާޒިމް ވިދާޅުވީ ރައްޔިތުންގެ މަޖިލީހުގެ ކޮންމެ ޖަލްސާއެއްގައި ސަރުކާރަށް "ހެއްދެވި ނުހެއްދެވިއަށް ގޮވުމަކީ" އާއި "އަވައްޓެރި ގައުމުތަކަށް ބަދު ބަސް ބުނުމަކީ" އަދި އެ ކަން ކުރަން ޖެހޭނެ އުސޫލު ވެސް ނޫން ކަމަށެވެ.\nނާޒިމް އިތުރަށް ފާހަގަ ކުރައްވާ ކަމަކީ އެމްއެންޕީގެ ސަރުކާރެއްގައި އެ ގޮތަށް ވެފައިވާ އެއްބަސްވުންތައް ދިރާސާކުރާނެ ކަމުގައެވެ. އަދި ގައުމުގެ މިނިވަން ކަމާއި އިސްތިގުލާލަށް އަސަރު ކުރާ ގޮތަށް އެއްވެސް އެއްބަސްވުމެއް ފާހަގަ ވެއްޖެނަމަ އެ އެއްބަސްވުމެއް އުވާލާނެ ކަމުގައި ވެސް ނާޒިމް ވިދާޅުވެއެވެ.\nސެޕްޓެމްބަރު 18, 2021 13:46\nވެރިކަންލިބޭނެތަ؟؟ އެހެންކަމަކާއުޅޭ. ތީދޮގުހަދާ މަކރުވެރި މީހެއް.ހަތިޔާރުގެ މާހިރެއް؟؟؟\nސެޕްޓެމްބަރު 18, 2021 13:51\nކޮއްމެހެން ދިރާސާ ނުކުރިޔަސްހެޔޮ..މިއުޅެނީ ދިރާސާއެއްކުރާނެ ފަރާތެއް ނުލިބިގެނެނޫން..ދިރާސާ ކުރަންނުޖެހޭވަރަށް ކަށަވަރުކަމެ އިންޑިޔާއެކު މިސަރުކާރުން ހެދި އެއްބަސްވުންތައް ގާނޫނީއިމުން ބޭރުކަން އިންޑިޔާ ސި ފައިން ރާއްޖޭގަ އެބަތިބިކަން..އެމީހުންގެ ބާރާ ނު ފޫޒު ދިވެހިގައުމުގެ ދާޙިލީ ޙާރިޖީ ހުރިހާކަމަކަށް އެބައިތްކަން..ދެން ކޮންއަޙުލާގެއްގެ ވާހަކަތިދައްކަނީ..އަޙުލާގު ރަގަޅުކަމަށް ދައްކަން އިންޑިޔާ ދިދަ ޖުމްހޫރީމައިދާނުގަ ނެގިޔަސްތިބެންވީ ހައްޕުކިޔައިގެން މަނުރުހެމޭ ހިތުންކިޔައިގެން....ތިއީ މިސަރުކާރުގެ އެއް ހިއްސާދާރު..ތިއީ އިންޑިޔާގެ މިލިޓަރީންގެ ޕާޓްނަރެ...2023ޕޕމ ނޫން ބަޔަކަށް ދީގެން މިގައުމު ސަލާމެތެނުކުރެވޭނެ...\nސެޕްޓެމްބަރު 18, 2021 15:39\nއިންޑިއާ އައުޓް އިންޑިއާ އައުޓް އިންޑިއިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް\nސެޕްޓެމްބަރު 18, 2021 15:42\nމިވެސް އިންޑިޔާގެ ޕަޕެޓެއް ދޯ!\nސެޕްޓެމްބަރު 18, 2021 17:48\nތީނާއަކީ އުފެދުމުގައިވެސް އިންޑިޔާގެ ބޮޑުބިޔަ ޕަޕަޓެއް. ރައީސް ޔާމީންގެ ވެރިކަމުގައިވެސް މީނާ އަޑީގައި ހުރެގެން އިންޑިޔާގެ މަދަދާއެކު ބަޢާވާތެއް ކުރަން އެތައްފަހަރަކު މަސައްކަތް ކުރިއެވެ. އެކަމަކު ސްމާޓް ވެރިއެއްގެ ކުރިމަތީ ކުޑަކަކޫ ޖަހަންޖެހުނީއެވެ. ނަޝީދަަކީ ސްމާޓް މީހަކަށްނުވާތީ މީނާގެ މަޅީގައި ޖެހުނީއެވެ. މީނާގެ ހުރިހާވެސް ބޭނުމަކީ އާއިލީ ވިޔަފާރި ވެވެންއޮތްގޮތަކުން ފުޅާކުރުމެވެ. ގައުމިއްޔަތެއްގެ ކުޑަކުޑަ މިންވަރެއްވެސް މީނާގެ ކިބަޔަކު ނުވެއެވެ. މީނާއާއި ބާޢީ ރިޔާޒާއި ފަޔާޒަކީ ނަޝީދުވެރިކަން ވައްޓާލުމުގައި އެންމެ އަޑީގައި ތިބި ތިންމީހުންނެވެ.\nސެޕްޓެމްބަރު 18, 2021 20:24\nއަންހެނުން ވަފާތެރިވީމާ ވީ ހަރާމްކޯރު\nޔާމީނު ބަޑިއެއް ދިނީމާ ވީ ހަރާމް ކޯރު\nގާސިމް ގޮޑިއެއް ދިނީމާ ވީ ހަރާމްކޯރު\nއެހްޑިސީއިން ފުލެޓްއަޅައި ރައްތިތުންނަށް ވިއްކަން ދިނީމާ ވީ ހަރާމްކޯރު\nވެރިަކަން ދިމީމާވެސް ވަނީ ހަރާމްކޯރުބާ ؟؟؟؟؟؟؟؟؟


މަސައްކަތް ހަމަޖެހިފައިވާ ތަން: ކ. އަތޮޅު މަދަރުސާ\nރަށް: ކ. ކާށިދޫ\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން. ނުވަތަ،\nމަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެއިތުރުން، ހަޔަރ ސެކަންޑަރީ ސުކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ؛\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން، ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައި ވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nއަދާކުރަންޖެހޭ މައިގަނޑު މަސްއޫލިއްޔަތު:\n1- ކުރިއަށް އޮންނަ އަހަރަށް ސްކޫލުގެ ކުޅިވަރު ކަލަންޑަރު، ވެރިން އަންގަވާ މުއްދަތަކަށް، ވެރިންގެ ލަފާގެމަތިން ތައްޔާރުކުރުން.\n2. އިންޓަރ ހައުސް ކުޅިވަރު މުބާރާތްތަކާއި، އިންޓަރ ކްލާސް ކުޅިވަރު މުބާރާތްތައް، ސްކޫލުގެ ކުޅިވަރު ކަލަންޑަރާ އެއްގޮތަށް ރާވައި ހިންގުން.\n3. އިންޓަރ ސްކޫލް ކުޅިވަރު މުބާރާތްތަކަށް ކުދިން ފަރިތަކުރުވައި، އެ މުބާރާތްތަކަށް ކުދިން ހޮވުމާއި، މިފަދަ މުބާރާތްތައް ހިނގަމުންދާ ދުވަސްތަކުގައި ސްކޫލުން ކުރަންޖެހޭ ކަންތައްތައް، ވެރިންނާ މަޝްވަރާކޮށްގެން ދުވަހުން ދުވަހަށް ކުރުން.\n4. ކުޅިވަރު ޕްރެކްޓިސްތައް ޝެޑިއުލްކޮށް، ދަރިވަރުންނަށް ޕްރެކްޓިސްކޮށްދިނުމާއި، އެކުދިން ބެލެހެއްޓުން.\n5. ސްކޫލުގެ ދަރިވަރުންގެ ޕީ.އީ ގަޑިތައް، ޓައިމްޓޭބަލާ އެއްގޮތަށް ނަގައިދިނުން.\n6. ކުޅިވަރުގެ ކަންތައްތަކާ ބެހޭގޮތުން ބައްވާ އެންމެހައި ބައްދަލުވުންތަކުގައި ސްކޫލުގެ ފަރާތުން ބައިވެރިވުން.\n7. ކުޅިވަރުގެ ހަރަކާތްތަކަށް ބެނުންވާ ތަކެތި ސްޓޮކުން ނެގުމާއި، ފަރުވާތެރިކަމާއެކު އެ ތަކެތި ބެލެހެއްޓުން.\n8. އޮފީހުން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި، އޮފީހުގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n9- ކުޅިވަރާ ގުޅުވައިގެން ދަރިވަރުންގެ އަޚްލާޤީ ފެންވަރު ރަނގަޅުކުރުމަށް އެކިއެކި ހަރަކާތްތައް ހިންގުން.\n10- ކުޅިވަރާއި ކަސްރަތުގެ މުހިންމުކަމާ ގުޅޭ މަޢުލޫމާތު ހޯދައި، ދަރިވަރުންނާއި ބެލެނިވެރިންނަށް ކަމާގުޅޭ މަޢުލޫމާތު ފޯރުކޮށްދިނުން.\nއެހެނިހެން: އިތުރުގަޑީގައި މަސައްކަތް ކުރާނަމަ ހަމަޖެހިފައިވާ އުސޫލުން އިތުރުގަޑީގެ ފައިސާ ލިބޭނެއެވެ.\nތައުލީމާއި ތަމްރީން ލިބިފައިވާ މިންވަރު.\n- މަސައްކަތުގެ ހުނަރާއި، ފެންވަރާއި، ޤާބިލްކަމާއި ސިފަތައް.\nއިންޓަރވިއުއާއި، އިމްތިޙާންކުރުމާއި، ޕްރެކްޓިކަލްސް އޮންނާނެ ތާރީޚު:\n* މި މަޤާމަށް މީހަކު ހޮވުމަށް އިންޓަވިއު ކުރުން އޮންނާނީ، 2015 މާރިޗު 10 އާއި 16 އާ ދެމެދުގެ ތާރީޚެއްގައިި ކ. އަތޮޅު މަދަރުސާގައެވެ.\n* މި ވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ވަޒިފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރަށާއި ތަޖުރިބާއަށާއި މަސައްކަތަށް ބޭނުންވާ ހުނަރަށް ބެލުމަށްފަހު، ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީން ކަނޑައަޅާ ކްރައިޓީރިޔާއެއްގެ ދަށުން، ޝޯޓްލިސްޓު ކުރެވޭނެއެވެ. އިންޓަވިއު ކުރެވޭނީ ޝޯޓްލިސްޓު ކުރެވޭއިރު ހޮވޭ ފަރާތްތަކާއެވެ.\n* ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި މަދަރުސާގެ އިދާރާއިން ލިބެން ހުންނާނެއެވެ.)\n* އެކްރެޑިޓް ކުރެވިފައިވާ ތަޢުލީމީ ސެޓުފިކެޓުތަކުގެ ކޮޕީ.\n* ސަރުކާރުގެ ނުވަތަ ސިވިލް ސަރވިސްއަށް ޚިދުމަތްކުރުމަށް ބޮންޑެއްގައިހުރި މުވައްޒަފެއްނަމަ، މި ވަޒީފާއަށް ބަދަލުވުމުގެ އިޢުތިރާޒެއް ނެތްކަމުގެ ލިޔުން.\n* ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ސާފު ކޮޕީއެއް.\n* ވަޒީފާއެއް އަދާކުރާ ފަރާތެއްނަމަ، ނުވަތަ ވަޒީފާއެއް އަދާކޮށްފައިވާ ފަރާތެއްނަމަ، ވަޒީފާގައި އޮތް މަސްއޫލިއްޔަތާއި، ވަޒީފާ އަދާކުރި މުއްދަތު އެނގޭ ލިޔުމެއް.\n* ވަޒީފާއަށް ކުރިމަތިލާ ފަރާތުގެ ވަނަވަރު / ސީ.ވީ (ގުޅޭނެ ނަންބަރާއެކު)\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، މި މަދަރުސާގެ އޮފީހަށެވެ. ފޯމާއި ތަކެތި ހުށަހެޅުމުގެ ސުންގަޑިއަކީ، 2015 މާރިޗު9ވާ ހޯމަ ދުވަހުގެ މެންދުރުފަހު 14:00 ގެ ކުރިންނެވެ.\n- މި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތަކާ އިންޓަވިއު ކުރުމަށްފަހު، އެންމެމަތީ މާކްސްލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މި ވަޒީފާ ހަމަޖައްސައިދެވޭނެއެވެ.\n- މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، މި މަދަރުސާގެ 6640036 ނަންބަރު އާ ގުޅުން އެދެމެވެ.\n6 ޖުމާދަލްއޫލާ 1436\n25 ފެބުރުވަރީ 2015\nޕަބްލިޝްކުރި ތާރީޚު: 02 މާރިޗު 2015\nޕަބްލިޝްކުރި ގަޑި: 09:08\nސުންގަޑި: 09 މާރިޗު 2015 14:00


01 ޖެނުއަރީ 2020 އިން 31 ޑިސެމްބަރ 2020 އަށް މި ސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއްޖެއެވެ.\nމިބީލަންތަކުގައި ބައިވެރިވާން އެދޭ ފަރާތްތަކުން، 2019 ޑިސެމްބަރ 11 އިން 2019 ޑިސެމްބަރ 18 އަށް ބަންދުނޫން ކޮންމެ ދުވަހަކު 9:30 އިން 13:00 އަށް މިސްކޫލުގެ އިދާރާ އަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 ޑިސެމްބަރ 19 ވާ ބުރާސްފަތި ދުވަހުގެ 13:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބީލަން ހުށައެޅުމާއި ހުޅުވުން އޮންނާނީ 2019ޑިސެމްބަރ 22 ވާ އާދިއްތަ ދުވަހުގެ 11:00 ގައި ދ. އަތޮޅު ތަޢުލީމީ މަރުކަޒުގައެވެ.\nސުންގަޑި: 18 ޑިސެންބަރު 2019 13:00


މެކޭނިކް (ގދ.މާވަރުލު އެއަރޕޯޓް)\nވެހިކަލް ތަކުގެ އިންޖީނު މައްސަލައެއް ޖެހިއްޖެނަމަ އެކަންތައް ރަގަޅުކުރުން.\nވެހިކަލްތައް ދޮވެ ސާފްކުރުމާއި، ވެހިކަލް ތަކުގެ އަޑީތެޔޮ ބަދަލު ކުރުމާއި ފިލްޓަރު ބަދަލުކުރުން.\nވެހިކަލުގެ އެއްޗެއް ހަލާކުވެއްޖެނަމަ އެއެއްޗެއް ހޯދުމަށް އޮފީހުގައި އެދުން.\nވެހިކަލްތަކުގެ ޑެއިލީ ފިއުލް ޗެކްކުރުން (ޑީސަލް، ޕެޓްރޯލް އަދި އަޑީތެޔޮ).\nމަގުމަތީ އަދި އިމާރާތްތަކުގެ އަދާފައިވާ ބޮކި ބަދަލުކޮށް ބެލެހެއްޓުން.\nއުޅަނދުފަހަރުގެ އިންޖީނަށް ދިމާވާ މައްސަލަތައް ހައްލުކުރުމުގެ އިތުރުން ޑީއުޓީގައި ޓެކްނިކަލް ގޮތުން ދިމާވާ ހުރިހާ މަސައްކަތެއްކުރުން\n'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nމަސައްކަތުގެ ދާއިރާއިން ލިބިފައިވާ ތަޖުރިބާއަށް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 12 ފެބްރުއަރީ 2020 ވާ ބުދަދުވަހުގެ 14:00ގެ ކުރިން، ރީޖަނަލް އެއަރޕޯޓްސްއަށެވެ. ވަޒީފާ އަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށް ބަލައި ގަނެވޭނެއެވެ. މިމަޤާމަށް ޝަތުރު ފުރިހަމަނުވާ ފަރާތްތަކުގެ ފޯމުތަކާއި ހުށަހަޅަންޖެހޭ ލިޔުންތައް ފުރިހަމަނުވާ ފޯމުތައް ބާތިލްކުރެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


TV star: Ehaaraa mihaaru #2– Iru\nޓީވީ ސްޓާ: އޭހާރާ މިހާރު # 2\nގޭގެ ސިޓިންގް ރޫމްގައި ތިބެގެން ބަލަމުން މި ގެންދާ ހިންދީ ޑްރާމާ ތަކުގައި މި އުޅޭ ތަރިންނަކީ ދިވެހިންގެ ހިތުން ފުހެވިގެން ނުދާނެ ބައެކެވެ. ދިވެހިންގެ ތެރޭގައި އެ ތަރިންގެ މަޝްހޫެރު ކަންވެސް ވަކި ކުޑައެއް ނޫނެވެ. މީ ޑްރާމާ ސީރީޒް ތަކުން ފެނިގެންދާ ބައެއް ތަރިންނަށް މި ވޭތުވެ ދިޔަ އަހަރު ތަކުގައި ބަދަލު އައިސްފާވާ މިންވަރު ވަޒަން ކޮއްލުން ކިހިނެއް ވާނެ ހެއްޔެވެ.؟\nމަގުބޫލް ޑްރާމާ ތަކެއް ކުޅެފައިވާ ޝާހިރް އަށް ވަނީ މި ވޭތުވެ ދިޔަ އަހަރު ތަކުގައި ބޮޑު ބަދަލެއް އައިސްފައެވެ. ތެރި މެރި ލަވް ސްޓޯރީ، ދާސްތާނޭ އިޝްގް، ކުޗްރަންގް ޕިޔާރްކާ އަދި ޔޭ ރިޝްތާހޭ ޕިޔާރް ކީ ފަދަ ޑްރާމާ ތަކުން ފެނިގެންދިޔަ ޝަހީރް އަށް އައި ބަދަލް މި ފޮޓޯއިން ބުނެދެއެވެ.\nއިޝްގް ބާޒް އިން މަޝްހޫރު ވެގެން ދިޔަ ނުކުލް ޑްރާމާ ކުޅެންފެށީ 2012 ވަނަ އަހަރު ގެ ޑްރާމާ ޕިޔާރް ކާ ދަރްދް ހޭ މީޓާ މީޓާ ޕިޔާރާ ޕިޔާރާ އިންނެވެ. 2005 ވަނަ އަހަރު އޭނާ ވަނީ ފިލމީ ދާއިރާގައި މަސައްކަތް ކުރަން ފަށާފައިއެވެ. އެންމެ ފަހުން އޭނާ ފެނިގެން ގޮސްފައިވަނީ ދިލް ބޯލޭ އޮބްރޯއީ ކިޔާ ޑްރާމާ އަކުންނެވެ.\nފިލްމު ކުޅުމުގެ އިތުރުން ކަރަންއަކީ ހޮސްޓެއްވެސް މެއެވެ. 2009 ވަނަ އަހަރު ގެ ޑްރާމާ ދިލް މިލްގަޔޭ އިން ވިދާލީ ކަރަން ވަނީ ބައެއް ފިލްމް ތަކުން ވެސް ފެނިގެން ގޮސްފައިއެވެ. ޖަލަކް ދިކްލާޖާ އަދި ނަޗްބަލިއޭ ފަދަ ބޮޑެތި މަޝްހޫރު ސޯތަށް އޭނާ ވަނީ ހޯސްޓްކޮށްދީފައިއެވެ.\n2004 ވަނަ އަހަރު ކާރިކާ ކިޔާ ޑްރާމާ އަކުން މިދާއިރާއަށް ނިކުތް އަރުޖުން އަކީ ބެލުންތެރިންގެ މެދުގައި ވަރަށް މަގުބޫލް އެކްޓާއެކެވެ. ބައެއް ފިލްމް ތަކުން ފެނިގެން ގޮސްފައިވާ މި އެކްޓާ ވަނީ ބައެއް ޝޯތަށް ވެސް ހުށައަޅައިދީފައިއެވެ. އެންމެ ފަހުން އަރުޖުން ފެނިގެން ދިޔަ ޑްރާމާ އަކީ ނާގިން3އެވެ.\nދިލް މިލް ގަޔޭ އިން މި އިންޑަސްޓްރީއަށް ނިކުތް އަދި އާންމުންގެ މެދުގައި މަގުބޫލް ކަމެއް ހޯދި ކަރަން އަކީ ރީތި ޑްރާމާތަކެއް ކުޅެ ފައިވާ އެކްޓާއެކެވެ. އޭގެ އިތުރުން އޭނާ ވަނީ ބައެއް ފިލްމު ތަކުން ވެސް ފެނިގެން ގޮސްފައިއެވެ. އޭގެތެރޭގައި އަންހެނުން ބަތަލާ ބިޕާޝާ ބާސޫ އާއެކު ފެނިގެން ދިޔަ އެލޯން ފާހަގަ ކޮށްލެެވެއެވެ. މިހާރު ކަރަން ފެނިގެން ދަނީ މަޝްހޫރު ޑްރާމާ ކަސޯޓީ ޒިންދަގީކީ ގެ ބަޖާޖް ގެ ރޯލުންނެވެ.\nމީ މަޝްހޫރު ސެލެބްރިޓީންގެ އެހާރާ މިހާރު ގެ ހުރި ތަފާތުތަށް ވަޒަން ކޮއްލުމަށް ސިލްސިލާ ކޮށް ގެނެސް ކޮންމެ ހޯމަ ދުވަހަކު ކިޔުން ތެރިންނަށް ގެނެސް ދިނުމަށް އެހާރާ މިހާރު ގެ ނަމުގައި ކުރިޔަށް ގެންދާ ބައެކެވެ.\nމިއާޓިކަލްގައި މައުލޫމާތު އޮޅުން ބޮޅުން ވެފައި މިހުރީ


Thauleemee nizaamu ge thereyn harukashi fikurah kudhin furolhaalevey: Hassan Latheef\nތައުލީމީ ނިޒާމުގެ ތެރެއިން ހަރުކަށި ފިކުރާ ދިމާއަށް ކުދިން ފުރޮޅާލެވޭ: ހަސަން\nރާއްޖޭގެ ތައުލީމީ ނިޒާމުގެ ތެރެއިން ދަރިވަރުން ހަރުކަށި ފިިކުރާ ދިމާއަށް ގެންދެވޭނެ ޖާގަތަކެއް އެބަ އޮންނަ ކަމަށާއި ސަރުކާރުން ހުށަހަޅާފައިވާ ތައުލީމީ ބިލުގައި އެ ޖާގަ ކުޑަ ކުރުމަށް މާއްދާތަކެއް އިތުރު ކުރަން ޖެހޭ ކަމަށް ހެންވޭރު ހުޅަނގު ދާއިރާގެ މެންބަރު ހަސަން ލަތީފް ވިދާޅުވެއްޖެ އެވެ.\nސަރުކާރުގެ ފަރާތުން ފުވައްމުލަކު މެދު ދާއިރާގެ މެންބަރު މުހައްމަދު މުމްތާޒް ހުށަހަޅުއްވާފައިވާ ތައުލީމީ ބިލުގައިވާ ގޮތުން އުމުރުން ހަތަރު އަހަރުން ފެށިގެން 16 އަހަރާ މެދުގެ ކޮންމެ ކުއްޖަކީ ތައުލީމު ލާޒިމުވާ އުމުރުގެ ކުއްޖެކެވެ. އަދި ބިލުގައި ޕްރީ ސްކޫލް ތައުލީމާއި ސާނަވީ ތައުލީމާއި މަތީ ސާނަވީ ތައުލީމު ހިލޭ ކޮށްދިނުމުގެ އުސޫލުތައް ބަޔާން ކޮށްފައިވެ އެވެ.\nއެ ބިލަށް ބަހުސް ކުރައްވަމުން ހަސަން ލަތީފް ވިދާޅުވީ، ސްކޫލަށް ކުދިން ވެއްދުމާއި ފޮނުވުން ބިލުގައި ލާޒިމުކޮށްފައި އޮތް ނަމަވެސް އެއަށް އަމަލު ނުކުރާ ބެލެނިވެރިންނާ ދެކޮޅަށް އަޅާނެ ފިޔަވަޅުތަކެއް ބިލުގައި ހިމަނާފައި ނުވާ ކަމަށެވެ. އެއީ ކުށެއް ކަމަށް ބިލުގައި ކަނޑައަޅައި ކުދިން ސްކޫލަށް ނުފޮނުވާ ބެލެނިވެރިންނަށް އަޅާނެ ފިޔަވަޅުތައް ބިލުގައި އޮންނަން ވާނެ ކަމަށެވެ.\nހަސަން ދެން ވިދާޅުވީ ސްކޫލްތަކުގައި ބުލީ ކުރުމާ ގުޅޭ ގޮތުން ވެސް ބިލުގައި މާއްދާތަކެއް ހިމަނަން ޖެހޭ ކަމަށެވެ. ބިލުގައި ބުލީ ކުރުމަކީ ވެސް ކުށެއް ކަމަށް ކަނޑައަޅައި ބުލީ ކުރީ ކުދިންނާއި މީހުންނާ ދޭތެރޭ އަޅާނެ ފިޔަވަޅުތައް ތަފުސީލުކޮށް ބިލުގައި ލިޔެފައި އޮންނަން ޖެހޭނެ ކަމަށް އޭނާ ވިދާޅުވި އެވެ.\nތައުލީމީ ނިޒާމުގެ ތެރެއިން ސްކޫލްތަކުގައި ކިޔަވާ ކުދިންގެ ވިސްނުން ހަރުކަށި ފިކުރާ ދިމާއަށް ފުރޮޅިގެންދާ ގޮތަށް ކަންކަން ކުރުމުގެ ޖާގަ އޮންނަ ތަން ފެންނަ ކަމަށް ހަސަން ވިދާޅުވި އެވެ.\nޓީޗަރުންނާއި އިދާރީ މުވައްޒަފުން ކުރާ ކަންކަމުގެ ސަބަބުން ކުދިންގެ ވިސްނުމަށް ނުރަނގަޅު އަސަރު ކުރާ ކަމަށް އޭނާ ވިދާޅުވި އެވެ. ހަސަން ވިދާޅުވީ، ރާއްޖޭގެ އެކި ސްކޫލްތަކުގެ އެކި މިންވަރަށް އެ ކަން އެބަ އޮތް ކަމަށެވެ.\n"ސްކޫލްގެ ކިޔަވައި ދިނުމުގެ ތެރެއިން، ސްކޫލްގައި އިދާރީ ކަންކަން ހިންގަން ތިބޭ މީހުންގެ އަމަލުތަކުގެ ސަބަބުން ދަރިވަރުން އެ ކުދިންގެ ވިސްނުމަށް އަދި އުޅުމަށް ނުރަނގަޅު ގޮތަކަށް އެބަ ބަދަލުތަކެއް އާދޭ، ހަރުކަށި ފިކުރަށް ޖާގަ ލިބޭ ގޮތަށް އެއްވެސް ސްކޫލެއްގައި އެއްވެސް މީހަކު މަސައްކަތް ކުރާ ކަމަށް ވަންޏާ އެއީ ވަރަށް ބޮޑު މައްސަލައެއް." ހަސަން ލަތީފް ވިދާޅުވި އެވެ.\nހަސަން ވިދާޅުވީ ތައުލީމީ ބިލުން މި ކަންކަން ހުއްޓުވޭނެ ގޮތެއް ބަޔާން ކުރެވިފައި އޮންނަން ވާނެ ކަމަށެވެ. އަދި އެފަދަ ކަންކަމަށް ބާރު ލިބޭ ގޮތަށް އަމަލު ކުރާ މީހުނާ ދޭތެރޭގައި ވެސް އަޅާނެ ފިޔަވަޅުތައް ބިލުގައި ބަޔާން ކޮށްފައި އޮންނަން ވާނެ ކަމަށް ހަސަން ވިދާޅުވި އެވެ.\nއެމްޑީޕީ ރައްޔިތުންގެ މަޖިލިސް ޓެރަރިޒަމް + މިނިސްޓްރީ އޮފް އެޑިއުކޭޝަން ހަސަން ލަތީފް\n"އެމްޑީޕީ ވެރިކަމެއް ނަމަ އަނދިރި ދައުލަތް ހަރަކާތްތެރިވޭ"


Maaginain nidheytha? Eyge sababun sihhathah gehllun vedhaane | ThePress\n27 October 2021, 13:54\nނިދުމަށް ވަކި ގަޑިއެއް އަދި ހޭލުމަށް ވަކި ގަޑިއެއް ކަނޑައަޅައި އެކަމަށް ހަށިގަނޑު އާދަކުރުވުމަކީ މުހިއްމު ކަމެއް\nހަމަ ނިދި ނުލިބުމަކީ އޭގެ ސަބަބުން އިންސާނާ ވަރުބަލި ކުރުވުމާ ދުވަހުގެ މަސައްކަތްތައް ކުރުމަށް ފޫހި ކުރުވާ ކަމެކެވެ. ސައިންސްވެރިން ހާމަ ކޮށްފައިވާ ގޮތުގައި އިންސާނާ ދުވާލުގެ ވަގުތުގައި މާބޮޑަށް ވަރުބަލި ކަމެއް ނެތި ހެލިފެލިވެ އުޅުމަށް ދުވާލަކު މަދުވެގެން7ނުވަތަ9ގަޑިއިރުގެ ނިދި ބޭނުންވެއެވެ. ނަމަވެސް މިއަށް ވުރެ ގިނަ ވަގުތު، 15 ނުވަތަ 13 ގަޑިއިރު ވަންދެން ނިދާނަމަ އޭގެ ސަބަބުން ސިއްހަތަށް ގެއްލުން ވުމަށް އެކަށީގެންވެއެވެ.\nމާގިނައިން ނިދާ ނަމަ ދިމާވާ އެންމެ ބޮޑު މައްސަލައަކީ ނަފްސާނީ ދުޅަހެޔޮ ކަމަށް ކުރާ އަސަރެވެ. އެގޮތުން ފަހުގެ ދިރާސާތައް ދައްކާގޮތުގައި ހަށިގަނޑަށް ބޭނުންވާ މިންވަރަށް ވުރެ އިތުރަށް ނިދާނަމަ ޑިޕްރެޝަން އަދި އެންޒައިޓީ ފަދަ ބަލިތަކާ ކުރިމަތިލާން ޖެހުމުގެ ފުރުސަތު ބޮޑެވެ. މީގެ އިތުރުވުން ވެސް އެކިކަހަލަ ނަފްސާނީ ބަލިތަކަށް މީހާ ހުށަހެޅިގެން ދިއުމަށް ވެސް މަގުފަހިވެއެވެ.\nނަފްސާނީ މައްސަލަތަކުގެ އިތުރުން މިއީ ހިތާ ސިކުނޑިއަށް ވެސް އޭގެ ނޭދެވޭ އަސަރު ކުރާ ކަމެކެވެ. އެކާވީސް ގައުމެއްގެ މައުލޫމާތު އެއްކޮށްގެން ހަދާފައިވާ ދިރާސާއެއް ޔޫރަޕިއަން ހާޓް ޖާނަލްގައި ޝާއިއު ކޮށްފައި ވާއިރު މި ދިރާސާގައި ބުނާ ގޮތުން މާގިނައިން ނިދާނަމަ ހިތުގެ ބަލިތައް ޖެހުމާއެކު ސްޓްރޯކް ޖެހުން ފަދަ ކަންކަން ދިމާވުމުގެ ފުރުސަތު ބޮޑެވެ.\nމީގެ އިތުރުން ވެސް ވަރުބަލި ވުމާއި ހަނދާން ބަލިވުމުގެ އިތުރުން ބޮލުގައި ނުފިލާ ރިހުމެއް ހުރުން މިއީ ވެސް ދިމާވެދާނެ ސިއްހީ ބައެއް މައްސަލަތަކެކެވެ. މިކަން ހައްލު ކުރުމަށް ތަފާތު ގިނަ ކަންކަން ކުރެވިދާނެއެވެ.\nއެގޮތުން އެންމެ މުހިއްމު އެއް ކަމަކީ ކޮންމެ ރެއަކުވެސް ނިދަން ވަކި ގަޑިއެއް ކަނޑައަޅައި އެ ގަޑިއަކަށް ނިދަން އާދަކުރުމާއެކު ހެނދުނު ހޭލުމަށް ވެސް ވަކި ގަޑިއެއް ކަނޑައަޅައި އެ ގަޑިއަކަށް ހޭލުމަށް އާދަކުރުމެވެ. ފުރަތަމަކޮޅު އުނދަގޫވިނަމަވެސް އެކަމަށް އާދާ ކޮށްފިނަމަ އިސާހިތަކު ވަކި ގަޑިއަކަށް ނިދާ، ވަކި ގަޑިއަކަށް ހޭލަން ފަސޭހަވެގެން ދާނެއެވެ.\nސިއްހީ މާހިރުން ވިދާޅުވާ ގޮތުގައި މި އާދަ އިންސާނުންގެ ގައިގައި ހަރުލެއްވުމަށް ނިދަން އެންމެ އެކަށީގެންވާ ގަޑިތަކަކީ ރޭގަނޑު9ނުވަތަ 10އެވެ. އަދި ހޭލުމަށް އެންމެ ރަނގަޅީ ފަތިހުގެ ވަގުތުގައި ކަމަށް ތަޖުރިބާކާރުން ވިދާޅުވެއެވެ.\nހަބަރު ނިދުން ލައިފްސްޓައިލް ސިއްހަތު